শিৱ মন্দিৰ, মা বৰমানীৰ থানৰ পিছত ঘৰৰ মাটি ভেটিও খহনীয়াত জাহ যোৱাৰ উপক্ৰম! বাঘবৰৰ বড়ো মাতৃসকলৰ কৰুণ বিননী কোনে শুনিব? only-few-bodo-family-left-at-baghbar-constituency-now-they-urges-cm-himanta-to-solve-river-erosion-problem-tvniranjan-hb– News18 assam\nসম্প্ৰতি বাঘবৰৰ বড়ো চুবুৰীত ব্ৰহ্মপুত্ৰ নৈয়ে চলাইছে ব্যাপক খহনীয়া ৷ একালত প্ৰায় তিনি শতাধিক বড়ো পৰিয়াল বাস কৰা বাঘবৰত আজিৰ মুহূৰ্তত অৱশিষ্ট মাথো দহটা বড়ো পৰিয়াল আছে যদিও ইয়াৰে ৬টা পৰিয়ালৰ ঘৰ বাৰী, ভেটি মাটি সম্পূৰ্ণৰূপে নৈত জাহ যোৱাৰ ফলত এইসকল লোকৰ সন্মুখত এতিয়া অন্ধকাৰ ভৱিষ্যত ৷\nLast Updated : May 21, 2022, 14:44 IST\nবানৰ লগতে এতিয়া ৰাজ্যত ভয়াৱহ হৈ পৰিছে খহনীয়া সমস্যা ৷ ৰাজ্যৰ ভিন্ন স্থানৰ লগতে বৰপেটাৰ বাঘবৰত সম্প্ৰতি ব্ৰহ্মপুত্ৰৰ খহনীয়াই লৈছে কালৰূপ ৷ নৈৰ খহনীয়াত ইতিমধ্যে জাহ যাবলৈ লৈছে বাঘবৰৰ নৈপৰীয়া লোকৰ ঘৰ দুৱাৰ, ভেটি মাটি, মঠ মন্দিৰ সত্ৰ আদি ৷\nসম্প্ৰতি বাঘবৰৰ বড়ো চুবুৰীত ব্ৰহ্মপুত্ৰ নৈয়ে চলাইছে ব্যাপক খহনীয়া ৷ একালত প্ৰায় তিনি শতাধিক বড়ো পৰিয়াল বাস কৰা বাঘবৰত আজিৰ মুহূৰ্তত অৱশিষ্ট মাথো দহটা বড়ো পৰিয়াল আছে যদিও ইয়াৰে ৬টা পৰিয়ালৰ ঘৰ বাৰী, ভেটি মাটি সম্পূৰ্ণৰূপে নৈত জাহ যোৱাৰ ফলত এইসকল লোকৰ সন্মুখত এতিয়া অন্ধকাৰ ভৱিষ্যত ৷ সেয়েহে নিজৰ মামা বুলি ভবা ৰাজ্যৰ মুখ্যমন্ত্ৰী ড০ হিমন্ত বিশ্ব শৰ্মাক এইসকল সহজ সৰল, অভাৱী বড়ো মহিলাৰ হাতযোৰ কৰি আহ্বান— আমাক কিবা এটা সহায় কৰক !!\nকেৱল পিতৃ পিতামহৰ ভেটি বুলিয়েই অনেক প্ৰতিকূলতাৰ মাজতো অৱশিষ্ট যি দহ ঘৰ বড়ো পৰিয়াল বাঘবৰত বাস কৰি আছিল সেইসকলেও এতিয়া বাঘবৰৰ পৰা বিতাৰিত হোৱাৰ পথত ৷ ইতিমধ্যে বিগত কেইটামান দিনৰ ভিতৰত ৬টা বড়ো পৰিয়ালৰ ঘৰবাৰী, ভেটি মাটিৰ লগতে শিৱ মন্দিৰ, মা বৰমানীৰ থান আদি ব্ৰহ্মপুত্ৰত বিলীন হৈ যোৱাৰ পিছত হয়তো অচিৰেই জাহ যাব আন কেইটা বড়ো পৰিয়ালৰো ভেটি ৷ ফলত বাঘবৰৰ পৰা নিৰাপদ ঠাই বিচাৰি আঁতৰি আহিবলৈ বাধ্য হ'ব বড়ো পৰিয়ালকেইটা ৷\nআৰু এনেদৰেই বাঘবৰত দশক দশক ধৰি চলি থকা ব্ৰহ্মপুত্ৰৰ খহনীয়া প্ৰতিৰোধৰ কোনো ব্যৱস্থা গ্ৰহণ নকৰা বাবেই ব্ৰহ্মপুত্ৰৰ খহনীয়াত সকলো হেৰুৱাই বাঘবৰৰ সাতামপুৰুষীয়া ইতিহাস সামৰি আঁতৰি আহিবলৈ বাধ্য হ'ব বড়ো পৰিয়ালসমূহ ৷ আৰু ৰাজ্য চৰকাৰৰ হেমাহিৰ বাবেই হেৰাই যোৱাৰ পথত বাঘবৰৰ খিলঞ্জীয়া অসমীয়া আৰু বড়ো মানুহৰ বসতিৰ ইতিহাস ৷\nইপিনে বাঘবৰৰ বিধায়ক শ্বেৰমান আলী আহমেদে খহনীয়াত আক্ৰান্ত পৰিয়ালসমূহক নিজাববীয়াকৈ সাহাৰ্য আগবঢ়াইছে,যদিও তেওলোকৰ পুনৰ সংস্থাপনৰ বাবে চৰকাৰক দাবী জনাইছে ৷\nFirst published: May 21, 2022, 14:43 IST


অভিনৱদাদাৰ ফটাপ্ৰেম আৰু মই – পৰী পাৰবীন – ফটাঢোল\nহওঁতে অভিনৱদাদা মোতকৈ পাঁচবছৰৰ ডাঙৰ। কিন্তু অভিনৱদাদাই মোক কিবা লগৰ যেনহে ভাবিছিল। মই যেতিয়া পঞ্চমমানত আছিলো, তেতিয়াও মই দাদাৰ খেলৰ লগৰী। মই যেতিয়া অষ্টমমানলৈ উঠিলো, তেতিয়াও, মই যেতিয়া হায়াৰ চেকেণ্ডেৰী পঢ়িবলৈ ল’লো, তেতিয়াও দাদাৰ সৈতে মোৰ বেচ সনাপিতিকা। গতিকে দাদাৰ সমূহ প্ৰেমৰ ডায়েৰী এই যোগ্য ভনীয়েকৰ বেষ্টনীত সুৰক্ষিত।\nএইখিনিতে অভিনৱদাৰ চিনাকিটো অলপ দি লওঁ। অভিনৱদা মোৰ শৈশৱৰ ঘৰখনৰ প্ৰতিবেশী যদিও আমাৰ দুয়োঘৰৰ মাজত ইমানেই মিল আছিল যে, একেখন চোতালতে আমি নেওতা আওৰাওঁ, বুঢ়ী আইৰ সাধু পঢ়োঁ নতুবা লুডু, কেৰমৰ প্ৰতিযোগিতা পাতোঁ। অভিনৱদা সেই এলেকাটোৰ এজন অত্যন্ত মেধাৱী ছাত্ৰ আছিল, গতিকে মোৰ পঢ়া-শুনাৰ বহুতখিনি দায়িত্বও দাদাৰ ওপৰত ন্যস্ত আছিল। সেই অভিনৱদা যেতিয়া হায়াৰ চেকেণ্ডেৰীলৈ উঠিল, তেতিয়া যেন দাদাৰ মতিগতি কিছু সলনি হ’ল। পঞ্চমমানত পঢ়ি থকা মইজনীয়ে তেতিয়া দাদাৰ আলমাৰীটোত লাহেকৈ তলা এটা ওলমিবলৈ লোৱাও দেখিলোঁ । এদিন হঠাতে কিবা কামত দাদাৰ কোঠাত সোমায়েই ধুনীয়া ছোৱালী এজনীৰ লগত মিহি মিহি হাঁহিৰে কথা পাতি দেখি দৌৰি ওলাই আহি বৰমাৰ ওচৰ পালোহি। দেখিলোঁ, বৰমাও চাহ-লুচিত ব্যস্ত। মোক মাতিবলৈ যেন সময়েই নাই, তেনে ভাৱত কাৰোবাৰ লগত চিঞৰি চিঞৰি কথা পাতি থাকিল বৰমায়ে। তেতিয়াহে দেখিলোঁ, কেৱল ধুনীয়া ছোৱালীজনীয়ে নহয়, তাইৰ মাক-দেউতাকো বহি আছে ড্ৰয়িং ৰূমত। কিবা নোটছৰ কাৰণে আহিছে বুলি বৰমাই ক’লে যদিও কাণ পাতি শুনিলোঁ মই, তেওঁলোকে নোটছৰ কথা পতা নাছিল।(বিদ্যা শপত, মই নিজ চকুৰে শুনিছিলো, অ’ নহয়, নিজ কাণেৰে শুনিছিলো)\nযিয়েই নহওক, অলপ শুংসূত্ৰ লগাই গম পালো যে, ছোৱালীজনীয়ে বিৰাট ধুনীয়া গান গায়। অভিনৱদাই এবাৰ তাইৰ ফাংচন চাবলৈ মোক লৈ গ’ল। বৰ ধুনীয়া গান গালে ছোৱালীজনীয়ে। তাই গান গাই থকা দেখি মোৰ বৰ ভাল লাগিছিল, ইমান ধুনীয়া ছোৱালীজনীয়ে দাদাৰ কাৰণেই চাগৈ মোকো বৰ ধুনীয়াকৈ মাত লগাই গৈছিল। মাতটো যে ইমান মিঠা, যেন মুখত ৰসগোল্লা এটাহে ভৰাই থৈছে। গান গাই উঠাৰ লগে লগে তাই জাউৰিয়ে জাউৰিয়ে হাত চাপৰি পালে যদিও দেখিলোঁ দাদাৰ মনটো বৰ ফৰকাল নহয়। কিয়বা নহয়, তাই দেখোন দাদাক ধুনীয়াকৈ মাতি থৈ গৈছিলেই। দুদিনলৈ দাদাৰ গোমা বতৰ সলনি নহ’ল। তিনিদিনৰ দিনা হঠাতে দাদাই কিবা এটা সিদ্ধান্ত লৈ মোক জনালে, “মইও গিটাৰ শিকিম ভনী, বেয়া হ’ব নেকি?” এতিয়াহে ওলাল উৰহীৰ গছৰ ওৰ। সেই লৰাকেইজনে তাইৰ মুখলৈ চাই চাই বাদ্য সংগত কৰা কথাটোতে দুদিন ধৰি তাৰ জ্বলন। এতিয়াহে সি সিদ্ধান্তলৈ আহিল যে, সিহে তাইৰ মুখলৈ চাই চাই গিটাৰ বজাব( অন্যক কিয় তাইৰ মুখলৈ চাবলৈ দিব?) খা বাপ্পেকে কলটো এতিয়া। পুতেকৰ পৰীক্ষাৰ বাবে বৰমাৰ ৰাতিয়ে দিনে টোপনি নাই। ৰাতি এপৰত উঠি যিজনী বৰমাই ল’ৰাৰ বাবে চাহ বাকে, সেই বৰমাই তাক পৰীক্ষাৰ আগত গিটাৰ বজাবলৈ দিব? ওহোঁ। অসম্ভৱ কথা। অসম্ভৱ মানে তেনেই অসম্ভৱ কথা। বৰমাই কৈয়েই দিলে মুখতে, “বাপেৰে ছমাহ ধৰি দৰমহা পোৱা নাই, গতিকে গিটাৰ কিনিবলৈ মোৰ হাতত পইচা নাই”।\nপ্ৰেমত পৰিলে হেনো মগজুৰ সকলো ৰাস্তা বন্ধ থাকিলেও এটা ৰাস্তা খোলা থাকে, সেইটো ৰাস্তাৰে বুদ্ধি উলিয়াই অভিনৱদা মোৰ শৰণাপন্ন হ’ল, “ভনী ঐ ভনী।”\n“কি হ’ল অ’ তোৰ? লেনিয়াই আছহি কেলেই?”\n“তই যে এল পি বৃত্তি পালি, কিমান টকা পাবি অ’?”\n“কিমাননো পাম? ছশ মান পাম চাগৈ।”\n“মোক দিবিনে তই?”\n“তোক কিয় দিম আকৌ?”\n“দে না ভনী। মই গিটাৰ এখন কিনিম অ’। মাৰ হাতত পইচা নাই। তোক যে মই চাকৰি পালেই ঘূৰাই দিম। বিদ্যা শপত।”\nএই যে গিটাৰৰ কথা ক’লে, মোৰ মনটো একেবাৰেই গলি গ’ল। বুজি পালো, সি প্ৰেমত ভালকৈয়ে হাবু ডুবু খাইছে। এফালে বৰমাই মোক মনে মনে মাতি নি কৈছে, “তই পৰীক্ষা শেষ নোহোৱালৈকে তাৰ হাতত পইচা নিদিবি দেই্।”\nবৰমাৰ কথাও ঠিক। পৰীক্ষাৰ আগত গিটাৰ কিনি লৈ যদি পৰীক্ষা বেয়া হয়। তাতকৈ পৰীক্ষা শেষ হোৱাৰ লগে লগেই দিম বুলি কথা দিলো তাক। এই ককায়েকবোৰৰ যে ভনীয়েকৰ ওপৰত এনে কৰ্তৃত্ব ঔ! মুখেৰে হাজাৰটা মিঠা মাত উলিয়াই মোৰ এল পি বৃত্তিৰ ছশ টকা লৈ হায়াৰ চেকেণ্ডেৰী পৰীক্ষাৰ শেষৰটো প্ৰেকটিকেল পৰীক্ষা দি উভতাৰ দিনাই সি গিভচনৰ গিটাৰ এখন কিনি আনিলে।\nমনে প্ৰাণে আশা কৰিছিলোঁ মই, অভিনৱদাই গিটাৰ শিকক, তাইৰ মুখলৈ চাই চাই ষ্টেজত গিটাৰ বজাওক আৰু সিহঁতৰ প্ৰেমৰ যুগলবন্দী চিৰদিন বৈ যাওক। কিন্তু নহ’ল তেনেকুৱা। তাইৰ মুখলৈ চাই চাই গিটাৰ বজোৱাত কিবা প্ৰকাৰে বাধা আহিল আৰু সি গিটাৰখন কাপোৰ এখনেৰে মেৰিয়াই আলমাৰীৰ ওপৰত থৈ দিলে। এপাকত মই সুধি পালোঁ,\n“কি হ’ল্ তোৰ?”\n“কি হোৱা দেখিলি?”, সি মোক পাত্তা নিদিয়ে তেতিয়া।\n“গিটাৰৰ ক্লাছলৈ যোৱা নাই কেলেই?”, মই উভতি ধৰোঁ।\n“নাই। গিটাৰ শিকা নহ’ব মোৰ”, গহীনকৈ উত্তৰ দিয়ে সি।\n“তেতিয়াহলে কিনিছিলি কেলেই?”, মই উৰাই ঘূৰাই প্ৰশ্ন কৰোঁ।\nসি এইবাৰ গৰম হৈ যায়, “কিয় তোৰ ছশ টকাটোৰ কাৰণে কান্দি মৰিছ নেকি? হ’ব দে তোৰ পইচা তই পাই যাবি, চাকৰি পালে লগে লগেই পাবি।”\n“আৰু চাকৰি নাপালে?”\nসি কেৰাহিকৈ চাই যায়গৈ।\n(এইখিনিতে আপোনালোকক জনাই থওঁ, পঁচিশ বছৰৰ আগৰ সেই প্ৰতিশ্ৰুতিটো কিবা নিৰ্বাচনৰ আগৰ প্ৰতিশ্ৰুতি যেনেই হ’ল। দাদাই মোক পঢ়াওতে হাজাৰ হাজাৰ টকা দিলে, বিয়াৰ সোণৰ গহনা দিলে, কিন্তু সেই ছশটকা আজিকোপতি নিদিলে।)\nযিয়েই নহওক, আকৌ আগলৈ ঘূৰি যাওঁ। সেই গিটাৰৰ কাহিনী চলি থকা বছৰতে সি মেডিকেল পঢ়িবলৈ চিট পালে বুলি শুনি বৰমাৰ পৰা আদি কৰি মোলৈকে- সকলোৰে গা সাতখন আঠখন হ’ল। আমাৰ সৰু এলেকাটোত এজনে মেডিকেল চিট পালেও বৰ ডাঙৰ খবৰ। মেডিকেল চিট পোৱাৰ পিছত সি বহুত ডাঙৰ মানুহ যেন হ’ল। একদম ৰজা টাইপ। যেন এতিয়া সি অৰ্ডাৰ দিলেই হ’ব, সুন্দৰীসকল তালৈ আহিবই আহিব। তেনে এক গহীন চিন্তাত সি সেই আগৰ ছোৱালীজনীক পাহৰিলে, এইবাৰ তাৰ চকুত পৰিল মোৰ লগৰ আটাইতকৈ ধুনীয়া ছোৱালীজনী। তেতিয়ালৈ আমি হায়াৰ চেকেণ্ডেৰী পালোহি। মানে অলপ ডাঙৰ হ’লো। প্ৰেম কৰিব পৰাৰ বয়স হ’ল। সেই মেডিকেল পাছ কৰাৰ বছৰতে সি জীৱনৰ সংগীজনীও ফাইনেল কৰি পেলাওঁ বুলি বৰশীত টোপ লগালে,\n“ভনী, তোৰ লগৰ যে অন্তৰীক্ষা!”\n“অ’ কি হ’ল অ’ অন্তৰীক্ষাৰ?”\n“কৈ দিবি তাইক, তোৰ বৌ পাতিম বুলি।”\n“কিয়? বেয়া হ’ব নেকি?”\n“বেয়ানো কিয় হ’ব? কিন্তু মই গম পোৱা নাছিলো যে?”\n“এতিয়া পালি নহয় গম। তাইকো গম পোৱাই দিবি।”\nইমান গধুৰ দায়িত্ব এটা দিয়াৰ পাছত কোনজনী ভনীয়েক থিৰেৰে থাকিব পাৰে? ময়ো নোৱাৰিলো। জীৱনৰ প্ৰথম ঘটকালি। ধেমালী নেকি? হায়াৰ চেকেণ্ডেৰী পৰীক্ষা চলি থকাৰ মাজতে মই খোজ ল’লো তাইৰ ঘৰলৈ। কৈ থৈ আহিলোঁ, “ভালকৈ পৰীক্ষা দিবা। বৌ পাতিম তোমাক।”\nকথাষাৰ শুনি তাই লাজ লাজকৈ হাঁহিলে। সেই হাঁহি দেখিলে অভিনৱদাৰ কি হ’লহেঁতেন নাজানো, মোৰ কিন্তু বুকুখন চমচমাই গ’ল। সদায় একেলগে থকা ছোৱালীজনীক দাদাৰ দায়িত্ব দিম, ভাবিয়েই “ফীলিং ডাঙৰ দায়িত্ব পালন।”\nঘৰলৈ আহিলোঁ। অভিনৱদাক ক’লো, “মিছন চাকচেচ যেন লাগিছে। দুদিন ধৈৰ্য ধৰ।”\nতাৰ দুদিন পাছতে, মানে আমাৰ হায়াৰ চেকেণ্ডেৰী পৰীক্ষা চলি থকাৰ মাজতেই তাইও এদিন খোজ কাঢ়ি আহিল মোৰ ওচৰলৈ, বেগটোতে আনে নেদেখাকৈ ধুনীয়া কাৰ্ড এখন লুকুৱাই আনিলে, কাৰ্ডখন আনি মোৰ হাতত দিলে। কাৰ্ডখন ওপৰে ওপৰে চালোঁ। ভিতৰখন গোটেই ৰঙা পাণৰ চিন থকা, কথাবোৰ নপঢ়িলোঁ, সিহঁতৰ ‘প্ৰাইভেট’ কথা বুলি ভাবি চকু মুদি কাৰ্ডখন দাদাৰ টেবুল পোৱালোগৈ।\nকাৰ্ডখন চাই চাই দাদাৰ অৱস্থা একেবাৰে, “আজ মে ওপৰ, আচমান নিচে, আজ মে আগে, জমানা হে পিছে”\nমুখৰ পৰা মিলমিলীয়া হাঁহিটো নুগুচাই হ’ল লাজ নাইকীয়াটোৰ। মই তাৰ ফালে চালেহে যেন লাজবোৰে তাক আগুচি ধৰে। নকৈ নোৱাৰো, লাজ কৰিলে তাক বৰ ধুনীয়া দেখি। অন্তৰীক্ষাজনীও ইমান ধুনীয়া। দুয়োটা ভাল মিলিব । একদম ঊষা অনিৰদ্ধৰ দৰে মিলিব।\nদাদাৰ লগতে মোৰো মনটো ভাল লাগি থকা হ’ল। দাদাৰ ৰাস্তা ‘ক্লীয়েৰ’ হ’লেহে যে মোলৈ সুযোগটো আহিব, সেই ভাবি মিলমিলীয়া হাঁহি এটা মোৰো ওঁঠত লাগি নথকা নহয়। তাতে ওচৰৰ মেচটোত ইকনমিকচৰ মেজৰ লোৱা ল’ৰা এজনক দিনে ৰাতিয়ে দেখি দেখি গান দুটামান গুণগুণাবলৈ লৈছিলোহে, পাই গ’লো নহয় সেকাটো। কেমিষ্ট্ৰিৰ প্ৰেক্টিকেল পৰীক্ষাৰ দিনাই, হয় সিদিনা আমাৰ আমাৰ শেষৰটো পৰীক্ষা আছিল, সিদিনাই পালো সেই বুকু ফলা খবৰটো। খবৰটো দিলে তাইৰ ককায়েকৰ লগৰ গোবৰ্ধনে, গোবৰ্ধন আকৌ সৰু সুৰা চোৰাংচোৱা এজেন্ট এটা। সিয়ে চাইকেলখন পদূলিত ৰখাই চিঞৰিলে মোক,\n“অই মধু, মধু অই, শুনিছনে নাই?”\n“কেলেইনো টেঁটু ফালিছ? ভিতৰলৈ নাহ কেলেই?”\n“নাই ৰ’। ভিতৰলৈ নাযাওঁ। বৰ ডাঙৰ খবৰ এটা দিওঁ বুলিহে মাত লগালো।“\n“কিনো ডাঙৰ কথা? পাতনি মেলিছ কেলেই?”\n“অন্তৰীক্ষা পলাই গ’ল নহয়?”\n“কি! কি কৈছ তই? ক’লৈ পলাই গ’ল তাই?”\n“ঘৰৰ ওচৰৰ সেই দোকানীজন যে।”\nচাৎকৈ তিনিটা হাঁহিলৈ মোৰ মনত পৰিল। সেই প্ৰথমদিনাৰ তাইৰ লাজ লাজ হাঁহিটো, তাৰ সংক্ৰমণত হোৱা অভিনৱদাৰ মিলমিলীয়া হাঁহিটো আৰু ওচৰৰ মেচৰ ল’ৰাজনক দেখি মাজে মাজে মোৰ বুকুত হোৱা হাঁহিটো।\nএই হ’ল মোৰ অভিনৱদাৰ প্ৰেম কাহিনী। দুটা আজি নিগৰালোঁ। ছশটকাটো মোৰ পকেটস্থ নোহোৱালৈকে বাকী কেইটাও নিগৰোৱাৰ প্ৰতিশ্ৰুতিৰে,\nমৰমৰ পাঠকবৃন্দ, আজিলৈ বিদায় মাগিলোঁ। আকৌ লগ পাম অতি সোনকালেই।\n« বিভিন্নজনৰ একলম-ধ্ৰুৱজ্যোতি অৰ্জুন\nপ্ৰথম স্মাগলাৰ (মূল-হৰিশংকৰ পৰচ্ছাই) – অনুবাদ:পৰিস্মীতা গগৈ »\nতামাম দেই। ধেই বেচেৰাটো এনেকুৱাও হ’ব লাগেনে বাৰু।\nপৰীবাৰ লেখা পঢ়ি সদায় ভাল লাগে। এইটো ও বৰ ভাল পালো।\nঘটকৰ এনেয়ে কষ্ট হল.ভাল লাগিল.


এন আৰ চি: এতিয়ালৈকে ৩শও চোৱা নাই আপত্তিয়ে, মাজত ১১ দিন; কি মন্তব্য নেতাসকলৰ?\nৰাষ্ট্ৰীয় নাগৰিক পঞ্জীৰ চূড়ান্ত খচৰাৰ পৰা নাম বাদ পৰাসকলৰ “দাবী আৰু আপত্তি” দাখিলৰ বাবে মাজত আছে মাত্ৰ ১১টা দিন আৰু এতিয়ালৈকে সূত্ৰ মতে আপত্তি দাখিল হৈছে মাত্ৰ ২৮৯টা।\nৰাষ্ট্ৰীয় নাগৰিকপঞ্জীৰ পৰা বাদ পৰি ৰোৱা ৪০ লাখ লোকৰ ভিতৰত যোৱা ১৫ ডিচেম্বৰলৈকে ১৪ লাখ ৮০ হাজাৰ লোকৰ আবেদন জমা হ’ল ৰাজ্যৰ এনআৰচি সেৱা কেন্দ্ৰসমূহত। লগতে এন আৰ চিৰ চূড়ান্ত খচৰাত নাম অন্তৰ্ভুক্ত হোৱা ২৮৯ গৰাকী লোকৰ বিৰুদ্ধে ইতিমধ্যে আপত্তি দাখিল কৰা হৈছে।\nমন কৰিবলগীয়া যে, এনআৰ চিৰ চূড়ান্ত খচৰাত বহু বিদেশীৰ নাম খচৰাত অন্তৰ্ভুক্ত হোৱা বুলি বহু জাতীয় দল-সংগঠনে দাবী কৰাৰ বিপৰীতে আন কিছুসংখ্যকে খিলঞ্জীয়া ভূমিপুত্ৰৰ নাম চূড়ান্ত খচৰাৰ পৰা বাদ পৰা বুলিও অভিযোগ তুলিছিল।\nইয়াৰ ভিতৰত সদৌ অসম ছাত্ৰ সন্থা, খিলঞ্জীয়া মঞ্চ, প্ৰব্ৰজন বিৰোধী মঞ্চ, আমছুকে ধৰি অন্য বহুকেইটা সংগঠন আছিল। আনকি শাসকীয় দল বিজেপিৰ নেতাসকলেও অবৈধ লাখ লাখ বিদেশীৰ নাম অন্তৰ্ভুক্ত হৈছে বুলি দাবী কৰি আহিছিল।\nস্বাভাৱিকতে প্ৰশ্ন হয়, এন আৰ চিত বহু বিদেশীৰ নাম অন্তৰ্ভুক্ত হোৱা বুলি দাবী কৰি থকাৰ পাছতো কিহৰ বাবে ২৮৯গৰাকী লোকৰ বিৰুদ্ধেহে বৰ্তমানলৈকে অভিযোগৰ আঙুলি উঠিছে বা অভিযোগ দাখিল হৈছে এন আৰ চি সেৱাকেন্দ্ৰত? এতিয়া কি স্থিতি আছে উক্ত দল-সংগঠনসমূহৰ?\nএই সন্দৰ্ভত নৰ্থ ইষ্ট নাও-ত প্ৰতিক্ৰিয়া প্ৰকাশ কৰে শাসকীয় দল বিজেপিৰ বিধায়ক মৃণাল শইকীয়াই। আনৰ গালৈ দোষ ঠেলিয়ে বিজেপিক দায়মুক্ত কৰাৰ চেষ্টা চলালে তেওঁ।\nনৰ্থ ইষ্ট নাও-ৰ সৈতে হোৱা টেলিফোনিক বাৰ্তালাপত বিধায়ক শইকীয়াই পুনৰ দোহাৰে বিজেপিৰ স্থিতি। ‘অবৈধ বিদেশী লাখ লাখৰ নাম সোমাইছে। দল-সংগঠনে কেৱল হিন্দু বাংলাদেশী বুলি চিঞৰি থাকোতেই দিন গৈছে।‘ এইদৰে কয় শইকীয়াই।\nআনহাতে, বহু হিন্দু লোকৰ নাম খচৰাৰ পৰা বাদ পৰা বুলি অভিযোগ তোলে বিধায়ক শইকীয়াই।\n’৭০ টাকৈ সংগঠনে হিন্দু বাংলাদেশী চিঞৰি থকাৰ সময়তে বহু হিন্দু লোকৰ নাম বাদ পৰি ৰ’ল এন আৰ চিৰ পৰা, তাৰ বিপৰীতে বহু মুছলমান লোকৰ নাম সোমাই পৰিল।‘ মন্তব্য শইকীয়াৰ।\n‘বিজেপিয়ে নাম সোমোৱা বিদেশীৰ বিৰুদ্ধে অভিযোগ দখিলৰ বাবে চিন্তা-চৰ্চা কৰি আছে।‘ মাজত মাথো ১১ দিন থকাৰ সময়ত চিন্তা-চৰ্চাহে কৰি থকা বুলি কয় বিধায়ক শইকীয়াই।\nঅসমৰ ৯৮টা জাতীয় সংগঠনকে ‘এই পৰিস্থিতিৰ বাব দায়ী’ বুলি মন্তব্য কৰে বিধায়কগৰাকীয়ে।\nতেওঁ কয়, ‘এন আৰ চিত নাম সোমোৱা বিদেশীৰ বিৰুদ্ধে অভিযোগ দাখিল কৰিলেহেঁতেন, কিন্তু অসমৰ ৯৮ টা সংগঠনৰ বাবেই এই পৰিস্থিতিৰ সৃষ্টি হৈছে।‘\nমিত্ৰ দল অগপকো এই প্ৰসংগৰ সৈতে সাঙুৰি শইকীয়াই কয়, ‘অগপৰ নিচিনা দলৰ বাবে ভোটাৰ লিষ্টত বা ৰাষ্ট্ৰীয় নাগৰিক পঞ্জীত অবৈধ বিদেশীৰ নাম সোমাবলৈ সুবিধা পালে।‘\nআনহাতে, ’১৫ ডিচেম্বৰলৈকে ২৮৯ গৰাকীৰ বিৰুদ্ধে অভিযোগ দাখিল হোৱাৰ সন্দৰ্ভত উদ্বিগ্নতা প্ৰকাশ কৰে সদৌ অসম ছাত্ৰ সন্থাৰ সভাপতি দীপাংক নাথে।\nতেওঁ কয়, ‘এই বিষয়টো আমি চিন্তা চৰ্চা কৰি আছো। ৩০ টা জাতীয়-জনগোষ্ঠীয় সংগঠনে তথ্য পাতিখিনি গোটাই আছো। দুই এদিনৰ ভিতৰত অভিযোগ দাখিল কৰিম।‘\nতদুপৰি নাথে অসমৰ জনসাধাৰণক এই বিষয়ত সচেতন হ’বলৈ আহ্বান জনাই কয়, ‘যিসকলে কোনো লোকৰ বিষয়ে জানে যে এইজন ’৭১ ৰ পাছত অহা, তেওঁলোকে কোনো ভয় নকৰি সেইসকলৰ বিৰুদ্ধে অভিযোগ দাখিল কৰিব পাৰে। সকলোৰে এ আৰ এন নম্বৰ পঞ্চায়ত, এন আৰ চি সেৱা কেন্দ্ৰসমূহত উপলব্ধ।‘\n‘অভিযোগ দাখিল কৰিলেহে এন আৰ চি কৰ্তৃপক্ষই উক্ত লোকজনৰ তথ্য-পাতিসমূহ পুনৰ নিৰীক্ষণ কৰিব। অসমৰ সচেতন জনগণ বহি থকাৰ সময় নহয়।’ এইদৰে কয় আছুৰ সভাপতিগৰাকীয়ে।\nআনহাতে, শাসনাধীন বিজেপি চৰকাৰখনক সমালোচনা কৰি নাথে কয়, ‘এন আৰ চি উন্নীতকৰণ প্ৰক্ৰিয়া আৰম্ভ হোৱা প্ৰথম দিনটোৰ পৰাই একো উদ্যোগ হাতত লোৱা নাই। চৰকাৰে নিজাববীয়াকৈ এন আৰ চিৰ সৈতে জৰিত বিষয়ববীয়াসকলক মাতি আনি আলোচনা কৰিব পাৰিলেহেঁতেন। চৰকাৰে নিজাববীয়াকৈ অভিযোগ দাখিল কৰি পুনৰ নিৰীক্ষণ কৰিব পাৰিলেহেঁতেন। তেনে কৰা আজিলৈকে দেখা নাপালো।‘\nআনহাতে, আমছুৰ উপদেষ্টা আজিজুৰ ৰহমানে নৰ্থ ইষ্ট নাও-ৰ সৈতে হোৱা টেলিফোনিক বাৰ্তালাপত ‘২৮৯ জন লোকৰ বিৰুদ্ধে জনসাধাৰণে অভিযোগ দাখিল কৰাটো আমাৰ বাবে লুক আউট নহয়’ বুলি মন্তব্য কৰে।\nতেওঁ লগতে কয়, ‘এন আৰ চি কৰ্তৃপক্ষই নিজেই নিৰীক্ষণ কৰিব লাগে যাতে ১৯৭১ চনৰ ২৪ মাৰ্চৰ পাছত অহা এজনো লোকৰ নাম যাতে এন আৰ চিত অন্তৰ্ভুক্ত নহয়।‘\nজনসাধাৰণে অভিযোগ দাখিল কৰাটো আজিজুৰ ৰহমানৰ মতে ‘ডাঙৰ বিষয় নহয়।‘ তেওঁৰ মতে ‘এন আৰ চি কৰ্তৃপক্ষই ভুল কৰি বিদেশীৰ নাম সুমুৱাব, জনসাধাৰণে অভিযোগ দিব, তেনে কথা হ’ব নোৱাৰে।‘\nআনহাতে, প্ৰব্ৰজন বিৰোধী মঞ্চৰ আহ্বায়ক তথা উচ্চতম ন্যায়ালয়ৰ জ্যেষ্ঠ অধিবক্তা উপমন্যু হাজৰিকাই দাবী কৰি কয়, ‘জনসাধাৰণে কেনেকৈ অভিযোগ দাখিল কৰিব, জনসাধাৰণে এন এছ কে কেন্দ্ৰত এ আৰ এন নম্বৰ বিচাৰি গ’লেও নাপায়, সেয়েহে অভিযোগ সংখ্যাটো তেনে হোৱাটো স্বাভাৱিক।’\nউল্লেখ্য যে, উচ্চতম ন্যায়ালয়ে যোৱা ১২ ডিচেম্বৰৰ দিনা জিলা উপায়ুক্তৰ কাৰ্য্যালয়, মহকুমাধিপতিৰ কাৰ্য্যালয়, ৰাজহ চক্ৰ বিষয়াৰ কাৰ্য্যালয় আৰু এন আৰ চি সেৱা কেন্দ্ৰ সমূহত ৰাষ্ট্ৰীয় নাগৰিক পঞ্জীৰ চূড়ান্ত খচৰাৰ তালিকা আঁৰি ৰাখিবৰ বাবে নিৰ্দেশনা জাৰি কৰিছিল।\nজানিব পৰা মতে যোৱা ১৫ ডিচেম্বৰলৈকে নাম বাদ পৰি ৰোৱা ৪০ লাখ লোকৰ ভিতৰত ১৮ লাখ ৮০ হাজাৰ লোকে ইতিমধ্যে আবেদন জনাইছে।


লাষ্ট ফ'ৰ লাইফ - অসমীয়া ৱিকিপিডিয়া\n( প্ৰকাশক ষ্টুডেণ্টচ্ ষ্ট'ৰচ্)\nলাষ্ট ফ'ৰ লাইফ ( ইংৰাজী: Lust for Life ) বিশ্ববিখ্যাত চিত্ৰশিল্পী ভিনচেণ্ট ভেন গঘৰ জীৱনৰ ওপৰত আধাৰিত এখন বিশ্ববিখ্যাত উপন্যাস। ১৯৩৪ চনত এইখন প্ৰকাশ হৈছিল আৰু এইখন লিখিছিল আৰভিং ষ্টনে। এই উপন্যাসখনৰ সৈতে একেনামৰ এখন চিনেমা নিৰ্মিত হৈছে, যিখন চাৰিটা একাডেমী বঁটাৰ বাবে মনোনীত হৈছিল আৰু এটা একাডেমী বঁটা অৰ্জন কৰিছিল। \nভেন গঘে তেওঁৰ ভাতৃ থিউ ভেন গঘলৈ লিখা চিঠিসমূহৰ আধাৰত এই উপন্যাসখন লিখা হৈছে।  থিউ আছিল পেৰিছৰ এজন আৰ্ট ডিলাৰ। থিউৱে মৃত্যু পৰ্যন্ত ভিনচেণ্টৰ জীৱন নিৰ্বাহৰ সমুদায় খৰছ বহন কৰিছিল আৰু ছবি আঁকিবলৈ কাগজ, কেনভাচ, ৰং আদি ভিনচেণ্টক যোগাৰ ধৰিছিল। চিঠিসমূহত সেইসময়ৰ ভিনচেণ্ট ভেন গঘৰ সমসাময়িক চিত্ৰশিল্পীসকলৰ চিন্তা-ধাৰা, ৰুচি-অৰুচি, জীৱন যাপন তথা চিত্ৰশিল্পৰ বিষয়ে বহুকথা বৰ্ণিত হৈছে। \nকেনেধৰণৰ পৰিৱেশত বা মনোস্থিতিত ভিনচেণ্টে তেওঁৰ 'ষ্টেৰি নাইট' 'দ্যা প'টেট' ইটাৰ' 'চানফ্লাৱাৰ' আদি ছবিসমূহ আঁকিছিল, ইয়াৰ বিষয়ে 'লাষ্ট ফ'ৰ লাইফ'ত বিস্তৃত ভাৱে বৰ্ণনা কৰা হৈছে। কিতাপখন বিশ্ববাসীৰ মাজত জনপ্ৰিয় হোৱাৰ ইয়ো কাৰণ। মাত্ৰ ৩৭ বছৰীয়া জীৱনকালত তেওঁ একৈশতকৈয়ো অধিক ছবি আঁকিছিল। ইয়াৰে প্ৰায় ৮৬০ খন অইল পেইণ্টিং, ১৩০০ ৱাটাৰ কালাৰ, ড্ৰয়িং, স্কেচ আৰু প্ৰিণ্ট আছিল। ভিনচেণ্ট ভেন গঘৰ কৰুণ আৰু কঠোৰ জীৱন নিৰ্বাহ, পাদুৰি ৰূপে কাম কৰাৰ সময়ত তেওঁৰ দানশীলতা, চিত্ৰকৰ ৰূপে জন্ম আৰু চিত্ৰকৰ ৰূপে মৃত্যুৰ কাহিনী 'লাষ্ট ফ'ৰ লাইফ'ত খুব অন্তৰ্স্পৰ্শীৰূপে বৰ্ণিত হৈছে। ভেন গঘৰ প্ৰিয় বন্ধু আৰু সেইসময়ৰ এজন বিখ্যাত চিত্ৰশিল্পী পল গঁগ্যাৰ বিষয়েও কিতাপখনত লিখা হৈছে। ১৮৮০ চনৰ ২৯ জুলাইত ফ্ৰান্সৰ অভাৰ্চত ভিনচেণ্টৰ মৃত্যু হয়। \n'লাষ্ট ফ'ৰ লাইফ' নামৰ কিতাপখন নটা সৰু সৰু ভাগত ভাগ কৰা হৈছে। তেওঁ জীৱনকালটো যিসমূহ ঠাইত কটাইছিল সেই ঠাইসমূহৰ নামেৰে একোটা খণ্ডৰ শিৰোনাম দিয়া হৈছে। যেনে- লণ্ডন, বৰিনেজ, ইটেন, নিউনেন, পেৰিছ, আলৰ্চ আদি।\nআৰভিং ষ্টনৰ 'লাষ্ট ফ'ৰ লাইফ' মীনাক্ষি বুঢ়াগোহাঁয়ে অসমীয়ালৈ অনুবাদ কৰিছে।\n↑ NY Times, Obituary\n↑ মীনাক্ষি বুঢ়াগোহাঁই. "লাষ্ট ফ'ৰ লাইফ". ষ্টুডেণ্টচ্ ষ্ট'ৰচ্.\n"https://as.wikipedia.org/w/index.php?title=লাষ্ট_ফ%27ৰ_লাইফ&oldid=223123"ৰ পৰা সংকলিত\nএই পৃষ্ঠাখন ২৭ এপ্ৰিল, ২০২০ তাৰিখে ২১:১০ বজাত অন্তিম সংশোধন কৰা হৈছিল।


May 3, 2022 আপদীয়া পদ্য\tLeaveacomment\nApril 1, 2022 আপদীয়া পদ্য\tOne comment\nApril 1, 2022 আপদীয়া পদ্য\tLeaveacomment\nMarch 1, 2022 আপদীয়া পদ্য\tLeaveacomment\n(১) অ বাপু ৰচনা আকৌ আচঁনি উলাব কৰিছে ঘোষণা ধৰুৱায়ো ধাৰ পাব ,চাউল, ঔষধ, মদ, স্বৰ্গৰ সূচনা মৰিম মাত্র মাজত থকা দুয়োফালে দিব বাঘঢকা গুটি খাবলৈ নোপোৱা এনুৱা অৰ্থনীতিৰ মৰণা (২) কেটেৰেক্ট কাটি ককাই যেতিয়া পিন্ধিলে চশমা কলা ডাক্তৰক সুধিলে বোপাই কাটি কুটি কি লগাই দিলা ককা সেয়া নতুন লেন্স দেখিব ধুনীয়া মাৰিব ডেন্স ককাই বোলে আইতাৰৰ পুৰণি দিন মনত পেলোৱাই দিলা। (৩) দুটামান বনিয়া বৰমুৰীয়া হৈ পৰে যদি ক্ৰুদ্ধ বাকী দেশৰ মন নহলেও হয় বিশ্ব যুদ্ধ পণ্ডিতৰ শকতি নাই\n১// সমাজত লেখকৰ অভাবেই নাই দ-বাম সকলোতে বিচাৰিলেই পাই কাৰোবাৰ বিলাসিতা চিৰিয়াচ্ নো কেইটা কথা ক’লে লাগে লেঠা দুখো লাগে হায়। ২/ নাম এটা কমাবলৈ বৰ মান যায় কিছুমানে য’তে ত’তে খুঁটিয়াই চায় চকুমুদি গুটি মাৰে ভাবি থাকে য’তে পৰে সাহিত্যৰ ৰূপৰস বড়ি কৰি খায়। ৩/ চৰকাৰী চাউল আনি চোতালত থৈ মাতিলেহি হেৰা বুলি ঘৈণীক লাহেকৈ অৰুণোদয় আঁচনি আলাসতেই বাচনি কণা বিধাতাই চালে চকু মেলি অই। ৪// বলেনৰ পানীটুপি খোৱা বেছি হৈছে ঘৈণীয়ে বোলে তেনেই ৰসাতলে গৈছে মহাধোদ হ’ল হায়\nFebruary 1, 2022 আপদীয়া পদ্য\tLeaveacomment\n(১) জাতিদ্ৰোহীৰে সনা-পোটোকা, নেতা চমৎকাৰ! ৰাইজৰ মনৰ পৰা সেইবাবেই বহিষ্কাৰ৷ ভেবাহঁতক দিছিল পাঠ, খিলঞ্জীয়াক মাৰিছিল লাথ৷ ক্ষমতা হেৰুৱাই এতিয়া কৰি আছে হাহাকাৰ৷ (২) বিক্ৰেতাই মাৰি থাকে মাখি। লেখকে ভাবে কি হ’ব লিখি। পঢ়া লোক কম, পুথি দ’ম দ’ম, ম’বাইল লৈয়ে আমি সুখী৷ (৩) উদৰ পূৰাই খাম ভোগালীৰ ভোজ-ভাত। ক’ৰোনা হ’লে হওক- ভাবিবলৈ নাই তাত। ওৰে ৰাতি কৰিম স্ফূৰ্তি, হেৰালে হেৰাব দে চুৰ্তি, উৎসৱৰ বতৰ যে- তত নাইকিয়া গাত৷ ☆ ★ ☆ ★ ☆\nলিমাৰিক -স্বপ্নালী কলিতা\n১// মাঘে আহি জপনাত কৰে ঘট্‌ঘট মই বোলো তহঁতেই হৱ যতচব নোসোমাবি ভিতৰলে বিহু-চিহু নাই হ’লে লাং খাই পৰি আছোঁ পৰিয়ালৰ সৱ। ২// পিঠাগুৰি নাৰিকল আৰু তিলৰ লাৰু। সকলোৱে কান্দি কান্দি বহি আছে আৰু। হায় বিধি হ’ল কি, বিহু বুলি পিঠি দি, গৃহস্থয়ে আমাক এৰি ল’লে কিয় গাৰু? ৩// কেকনিতে মিউজিক গীত হ’লে নাই চুবুৰীয়াই বোলে ইহঁত উঠিচেনে পাই চুঁচৰি বাগৰি উঠি পানীটুপি তপত কৰি ডিঙি তিয়াবলৈ হৰি শক্তি দিয়া হায়! ৪// ভয়তে বিতত হ’ল সকলোবোৰ দেই। অমিক্ৰণে পালে বুলি


ৰাজ্যৰ মুখ্য মন্ত্ৰী, মন্ত্ৰী, বিধায়কৰ আজিলৈকে সময় নহ’ল খবৰ ল'বলৈ\nCAA-বিৰোধী আন্দোলনৰ চহিদ দীপাঞ্জল আৰু ছেমৰ বাসগৃহত ৰাহুল গান্ধী\nচৰকাৰৰ বিৰুদ্ধে ক্ষোভ চেমৰ পৰিয়ালৰ\n‘কা’ বিৰোধী আন্দোলনৰ পাঁচগৰাকীকৈ চহিদৰ বাসগৃহত উপস্থিত হ’বলৈ ৰাজ্যৰ মুখ্য মন্ত্ৰী, মন্ত্ৰী, বিধায়কে সময় নোপোৱাৰ বিপৰীতে আজি দুগৰাকীকৈ চহিদৰ বাসগৃহত উপস্থিত হয় কংগ্ৰেছৰ প্ৰাক্তন অধ্যক্ষ ৰাহুল গান্ধী।\nদলটোৰ ৰাষ্ট্ৰীয় নেতাজনে আজি খানাপাৰাৰ পশুচিকিৎসা বিজ্ঞান মহাবিদ্যালয় খেলপথাৰত অসম প্ৰদেশ কংগ্ৰেছ কমিটীৰ উদ্যোগত অনুষ্ঠিত হোৱা অস্তিত্ব ৰক্ষাৰ সমাৱেশত মুখ্য অতিথি হিচাপে অংশ লোৱাৰ পাছতে ‘কা’ বিৰোধী আন্দোলনৰ দুজনকৈ চহিদৰ বাসগৃহত উপস্থিত হয়।\nগান্ধী প্ৰথমে হাতীগাওঁস্থিত চহিদ ছেম ষ্টেফৰ্ডৰ বাসগৃহতলৈ যায় আৰু চহিদজনলৈ শ্ৰদ্ধাঞ্জলি জ্ঞাপন কৰে। তাৰ পাছত ছেমৰ দুৰ্ভগীয়া পিতৃ বিজু ষ্টেফৰ্ড আৰু মাক মামনি ষ্টেফৰ্ডৰ সৈতে প্ৰায় ১০ মিনিট সময় বাৰ্তালাপ কৰে।\n১৭ বছৰীয়া ছাত্ৰজনে কেনেকৈ চহিদী বৰণ কৰিব লগীয়া হ’ল সেই কথাও চেমৰ বৰদেউতাকে ৰাহুল গান্ধীক জনায়।\nসাংসদজনে লোকসভাত ‘চহিদ’ৰ প্ৰসংগটো উত্থাপন কৰিব বুলি আশ্বাস দিয়ে পৰিয়ালটোক।\n“মই ৰাহুল গান্ধীৰ সন্মুখত কেনেকৈ ঘটনাটো সংঘটিত হ’ল সেই সম্পৰ্কে ভাঙি-পাতি ক’লো। এতিয়ালৈকে চৰকাৰৰ মানুহ কোনো অহা নাই। কি মুখেৰে তেওঁলোক আহিব? আমি ৰাহুল গান্ধীৰ আগত কৈছো আমাক ন্যায় লাগে। বিনা দোষত আজি হিন্দু, কাইলৈ মুছলমান, খ্ৰীষ্টান সকলোকে হত্যা কৰিব, এইটো কথা হ’ব নোৱাৰে। ক্ষমতাত থাকিল বুলিয়েই সকলো কৰিব, তেনে কথা নহ’ব। গান্ধীয়ে আমাক লোকসভাত বিষয়টো উত্থাপন কৰিম বুলি আশ্বাস দিছে”, ৰাহুল গান্ধীৰ সাক্ষাতৰ পাছত চৰকাৰৰ বিৰুদ্ধে ক্ষোভ উজাৰি ছেমৰ বৰদেউতাক বীৰছু ষ্টেফৰ্ডে কয়।\nতেওঁ আৰু কয়, ‘গণতান্ত্ৰিক দেশত সকলোৰে আন্দোলন কৰাৰ অধিকাৰ আছে। চৰকাৰৰ গুলীওৱাৰ অধিকাৰ নাই। কি আইনত গুলীয়ালে? আমি চৰকাৰৰ পৰা টকা-পইচা নিবিচাৰো, আমাক উচিত তদন্ত লাগে। চৰকাৰে টকা দিলে আমি কি ল’ৰাটো ঘূৰাই পাম নেকি? কিয় মাৰিলে আমাৰ ল’ৰাটোক? যদি তেওঁৰ ভুলেই আছিল তেন্তে ল’ৰাটোক ৬ মাহৰ বাবে জেইললৈ পঠাই দিব লাগিছিল।”\nছেমৰ ঘৰৰ পৰা ৰাহুল গান্ধী পোনে পোনে ‘কা’ বিৰোধী আন্দোলনৰ প্ৰথম চহিদ দীপাঞ্জল দাসৰ বাসগৃহলৈ ৰাওনা হয়। দীপাঞ্জলৰ দুৰ্ভগীয়া মাক আৰু ভনীয়েকৰ সৈতে বাৰ্তালাপ কৰাৰ লগতে চহিদগৰাকীলৈ তেওঁ শ্ৰদ্ধাঞ্জলি জ্ঞাপন কৰে।\nৰাহুল গান্ধীৰ সন্মুখতে দীপাঞ্জলৰ মাতৃয়ে হিয়া ঢাকুৰি কান্দি কান্দি কয় “মোৰ ল’ৰাটোৱে ন্যায় পাব লাগে”।\nদুই চহিদ পৰিয়ালক সাক্ষাৎ কৰাৰ পাছত গান্ধী বৰঝাৰ বিমান বন্দৰৰ পৰা বিশেষ বিমানযোগে পোনে পোনে দিল্লীলৈ ৰাওনা হয়।


অচিন চিনাকি - ৰিংকি চক্ৰৱৰ্ত্তী - সাহিত্য ডট অৰ্গ\nটিকটটো কাটি লৈ তাই নিৰ্দিষ্ট প্লেটৰ্ফমটোলৈ আগবাঢ়ি গ’ল৷ বহুদিনৰ মূৰত তাই ঘৰলৈ যাব আজি৷ স্বাভাবিকতে তাইৰ মনটো আনন্দিত হৈ থাকিব লাগিছিল৷ ভাল যে লগা নাই তেনেও নহয়, কিন্তুু যোৱা নিশাৰ ঘটনাটোৱে তাইৰ মনটো খেলি-মেলি কৰি আছে৷ আজিৰ পৰা তিনিবছৰ আগতেই তাই চহৰলৈ আহিছিল৷ চহৰৰ কলেজ এখনত তাইৰ এডমিছন হৈছিল, তেতিয়াৰ পৰাই কলেজৰ ওচৰতে থকা হোষ্টেলটোতে তাই তিনিবছৰীয়া সময়খিনি পাৰ কৰি এতিয়া কলেজৰ শেষৰ ফালৰ দিনকেইটাত আহি উপস্থিত হৈছেহি৷ কিমান মানুহ, কিমান ঘটনাৰ লগত যে তাইৰ পৰিচয় ঘটিল এইকেইটা বছৰত৷ কিন্তুু যোৱা নিশাৰ ঘটনাটোৱে তাইৰ মনটো অস্থিৰ কৰি পেলাইছে৷\nকথাবোৰ ভাবি ভাবি তাই ট্ৰেইনখনৰ ওচৰ পালে৷ ৰৈ থকা ট্ৰেইনখনত উঠি তাই ইফালে-সিফালে চাই খালী থকা দীঘলীয়া চিটটোৰ ওচৰলৈ গৈ খিৰিকীৰ ওচৰত বহি ল’লে৷ সাধাৰণতে ঘৰলৈ গ’লে তাই বেছিকৈ ট্ৰেইনতে অহা-যোৱা কৰে৷ বাছতকৈ ট্ৰেইনৰ যাত্ৰাটো তাইৰ প্ৰিয়৷ তাই নমা ষ্টেচনৰ পৰা ঘৰলৈও বেছি দূৰ নহয়৷ এজন-দুজনকৈ মানুহবোৰ উঠি আছে ডবাটোত৷ ইতিমধ্যে তাইৰ ওচৰৰ চিটবোৰতো মানুহ আহি বহিছে৷ সন্মুখৰ চিটটোত এতিয়াও মানুহ বহিবলৈ বাকী৷ ট্ৰেইনখনে চাৰে পাঁচ বজাত হে যাবলৈ আৰম্ভ কৰিব৷ তাই হাতৰ ঘড়ীটোলৈ চালে ইতিমধ্যে পাঁচ বাজি পোন্ধৰ মিনিট গৈছে৷ লাহে লাহে সন্মুখৰ চিটটোৰ খালী ঠাইবোৰো পূৰণ হ’ল৷ কিছুসময়ৰ পিছতেই ট্ৰেইনখনে দীঘলীয়া উকি এৰি যাবলৈ আৰম্ভ কৰিলে৷\nবতৰটো ৰাতিপুৱাৰে পৰা ডাৱৰীয়া, বতাহ বলি আছে৷ আস্থাই খিৰিকীৰে বাহিৰলৈ চাই গৈ আছে৷ ফিৰফিৰিয়া বতাহজাকে তাইৰ দীঘল চুলিকোছা উৰুৱাই নিছে৷ কিছুসময়ৰ বাবে তাইৰ মনটো ভাল লাগি গ’ল৷ ৰাতিৰ পৰা তাই ক’তো শান্তিত উশাহকণো যেন ল’ব পৰা নাছিল৷ সকলোৰে মুখে মুখে কি হোষ্টেল কি ৰাস্তা কেৱল সেই ঘটনাটোৰে কথা৷ সিহঁতৰ হোষ্টেলৰ পৰা ওলাই সেই তিনিআলিটোতে নিশা চাৰে সাত মান বজাত ঘটনাটো ঘটিছিল৷ ছোৱালীজনীয়ে কৰ্মস্থলীৰ পৰা ঘৰলৈ উভতিছিল৷ বৰষুণ বতৰ, টেম্পোখনৰ পৰা নামি ৰাস্তাটোৰে খোজ কাঢ়ি আহি থকা ছোৱালীজনীৰ ওচৰত চাৰিচকীয়া গাড়ীখন আহি ৰৈছিল৷ প্ৰথম অবস্থাত অলপ সময় তৰ্ক-বিতৰ্কৰ দৰে হৈছিল যদিও পিছত ছোৱালীজনীক জোৰ কৈ গাড়ীত তুলি লৈ গৈছিল৷ মুহুৰ্ততে খবৰটোৱে চাৰিওফালে বিয়পি গৈছিল৷ আস্থাহঁতৰ ভাতখোৱাৰ সময়ত ৱাৰ্ডেন সিহঁতক খবৰটো দিছিল৷ উৎকণ্ঠা, ভয়ত সিহঁতবোৰৰ বহু ৰাতিলৈ টোপনি অহা নাছিল, পুৱতি নিশা হাইৱেৰ ওচৰত সেই ছোৱালীজনীৰে ডেডবডীটো পুলিছে উদ্ধাৰ কৰিবলৈ সক্ষম হৈছিল৷ পুলিচৰ ভাষ্য প্ৰথমতে দলবদ্ধ ধৰ্ষণ আৰু পিছত নিৰ্মমভাবে হত্যা৷ বহুদিনীয়া প্ৰেমৰ প্ৰস্তাব নাকচ কৰি অহাৰ বাবে মৃত্যুক সাৱটি ল’বলগীয়া হোৱা ছোৱালীজনীৰ ঘটনাটো নাইট চকীডাৰজনে জনোৱাৰ পিছত তাইৰ মন-মগজু খেলিমেলি হৈ পৰিছিল৷ সকলোৰে মুখত কেৱল ঘটনাটোৰে কথা৷ উফ্ তাই যেন অস্থিৰ হৈ পৰিছিল৷ ফাইনেল পৰীক্ষালৈ এমাহ মান হে আছিল৷ ঘৰলৈ একেবাৰে পৰীক্ষা দি অহাৰ কথা আছিল যদিও, পৰিবেশটো ইমানেই বেয়া হৈ পৰিল যে অবশেষত তাই ঘৰত থাকিয়েই এমাহতো পঢ়াৰ সিদ্ধান্ত লৈ পেলালে৷\n….ভণ্টি টিকট…টি়.টি জনৰ মাতত তাই উচপ খাই উঠিল৷ চেহ্ খিৰিকীলৈ চাই যে একেবাৰে আপোনপাহৰা হৈ গৈছে তাই৷ ট্ৰেইনখন ইতিমধ্যেই ভালেমান দূৰ আহি পাইছিলহি৷ টিকটটো দেখুৱাই তাই ইফালে-সিফালে দুবাৰমান চাই পঠিয়ালে৷ ইমানসময়ে যে তাইৰ কালৈকো একো চাবলৈয়ে যেন সময়ে পোৱা নাছিল৷ হঠাৎ তাইৰ চকু সমুখৰ চিটটোলৈ গ’ল৷ মুহূৰ্ততে তাই উচপ খাই উঠিল৷ এয়া কি সমুখৰ ল’ৰাজনে তাইলৈ একেৰাহে চাই আছে৷ তাই লগে লগে ল’ৰাজনৰ পৰা চকু আঁতৰাই বাহিৰলৈ চাই পঠিয়ালে৷ মনলৈ নানান ভাব আহিবলৈ ধৰিলে৷ কিয় বাৰু ল’ৰাজনে তাইলৈ এনেকৈ চাই আছে? চিনাকি আগত ক’ৰবাত দেখা নেকি তাই মনত পেলাব চেষ্টা কৰিলে৷ ওহো নাই তো, ক’তো দেখা মনত নপৰে৷ এবাৰত তাই আকৌ তালৈ চাই পঠিয়ালে৷ এয়া কি সি চোন এতিয়াও তাইলৈ চাই আছে৷ এইবাৰ অনিচ্ছাসত্ত্বেও তাই এবাৰ জোৰকৈ কাঁহি দিলে, হঠাৎ ল’ৰাজনে উচপ খাই উঠিল আৰু তাইৰ চকুত তেনেকৈ ধৰা পৰাত তলমূৰ কৰি দিলে৷\nতাই ল’ৰাজনলৈ মন কৰিলে৷ দেখাততো ভাল যেনেই লাগে৷ পিন্ধনতো বেছ মাৰ্জিত কাপোৰ৷ হয়তো তাইতকৈ তিনি-চাৰিবছৰে ডাঙৰ৷ মুখত লাজ-লাজ ভাব এটাও আছে৷ তেন্তে তাইক ইমানকৈ চাই থকাৰ কাৰণ কি? কিবা বেয়া উদ্দেশ্য নাইতো৷ আৰু কি ঠিক মানুহক দেখিলেটো একো ক’ব নোৱাৰি৷ ভদ্ৰ মানুহে জানো এনেকৈ ছোৱালী চাই আহে? বিভিন্ন চিন্তা তাইৰ মগজুত অহা-যোৱা কৰিবলৈ ধৰিলে৷ চেহ্ এনেই অশান্তি লাগি আছিল কিছুসময়ৰ বাবে মনটো পাতল হৈছিলহে আকৌ এইবোৰ চিন্তা….নাই নাই এনেকৈ ভাবি থাকিলে নহ’ব মনলৈ চিন্তাবোৰ নাহক বুলিয়েই তাই মোৱাইলটো বেগৰ পৰা লৰালৰিকৈ উলিয়াই হেডফোনডাল কাণত লগাই গান বজাই দিলে৷ লাহে লাহে ধৰালৈ আন্ধাৰ নামিছিল৷ পথাৰৰ পৰা গৰু-ছাগলীবোৰ ঘৰমূৱা হৈছিল৷ কাণত তাইৰ বাজি ৰৈছিল তাইৰ ভাললগা গীতটি-সন্ধ্যা যেতিয়া নামে, জিলমিলাই কাঁচি জোনে, আইলৈ মনত পৰে…….\nডবাটোৰ ভিতৰত লাইটবোৰ জ্বলি উঠিছিল৷ আচৰিতভাবে তেতিয়াও ল’ৰাজনে প্ৰায়ে তাইলৈ চাই ৰৈছিল৷ কিবা এটা যেন ল’ৰাটোৱে তাইক ক’বলৈ বিচাৰি আছিল তেনে এটা ভংগীত৷ লাহে লাহে তাইৰ যাত্ৰাপথটো দীঘলীয়া যেন লাগিছিল৷ সন্মুখৰ মানুহ এজনে এনেকৈ অনবৰতে চাই থকাটোৱে তাইক বাৰুকৈয়ে অশান্তি দিছিল৷ লাহে লাহে কাষৰ চিটবোৰো খালী হৈ পৰিছিল৷ আৰু এটা সময়ত তাই তাইৰ ষ্টেচনটো আহি পাইছিল৷ ইতিমধ্যেই ধৰালৈ বৰষুণজাক নামিছিল৷ চিপচিপীয়া বৰষুণজাকৰ উমান পাই তাই বেগৰ পৰা লৰালৰিকৈ ছাতিটো উলিয়াই চিটৰ পৰা উঠি ষ্টেচনটোত নামি পৰিলে৷\nআনদিনা ষ্টেচনত এইখিনি সময়ত মানুহ থাকে বৰ-বেছি নহ’লেও দোকানবোৰত মানুহ কিছু থাকে৷ কিন্তুু বৰষুণৰ বাবে মানুহৰ সংখ্যা আজি কম৷ ষ্টেচনৰ পৰা তাইৰ ঘৰ বেছি দূৰত নহয় যদিও বৰষুণজাক ডাঙৰকৈ আহিব পাৰে বুলি তাই খোজবোৰ বেগাই দিবলৈ ধৰে৷ ঘৰলৈ ফোন কৰি কোনোবা এজনক আগবাঢ়ি আহিবলৈ ক’বলৈও তাইৰ ফোনটো অফ হৈ গ’ল৷ কিহে পাইছিল জানো আহোতে গানবোৰ শুনি আহিবলৈ বুলি মুখতে ভোৰভোৰাই তাই ষ্টেচনৰ পৰা নামি ৰাস্তাটোৰে খোজ ললে৷ হঠাৎ পিছফালে কাৰোবাৰ খোজৰ শব্দত তাই উভতি চাই থতমত খাই উঠিল৷ এয়া কি সন্মুখত চোন সেই ট্ৰেইনত তাইলৈ চাই থকা ল’ৰাজন…..\nপৃথিৱীৰ সমস্ত চিন্তাই আহি যেন তাইৰ মগজুত থিতাপি ল’লে৷ ওচৰত বৰষুণৰ বাবে মানুহ এজনো পাবলৈ নাই৷ তাইৰ মনলৈ আগদিনাৰ ঘটনাটোৱে বাৰে বাৰে আহিবলৈ ধৰিলে৷ তাইৰ এই চিন্তাত আউল লগাই হঠাৎ ল’ৰাজনে মাত দিলে-অলপ মাত দিব নেকি? চিন্তাবোৰৰ সৈতে মনত ভয়টো ৰাখি লাহেকৈ তাই ক’লে-হয় কওঁকচোন…\nল’ৰাজনে খুব নম্ৰভাবে ক’লে-অথনি ছাতিটো উলিয়াওতে আপোনাৰ আই কাৰ্ডখন ট্ৰেইনখনতে পৰি গৈছিল৷ আইকাৰ্ডখন কিমান প্ৰয়োজনীয় মই বুজি পাওঁ সেয়েহে আপোনাক….তাৰ কথা শেষ নৌহওঁতেই তাই কৈ উঠিল-অহ্ ছৰী, মই মানে একদম গম পোৱা নাছিলো৷ মোৰ বাবে আপোনাৰ মিছাতে কষ্ট হ’ল৷ কিন্তুু আপোনাৰ ট্ৰেইন…সেইখনটো গুচি গ’ল৷\n…নাই নাই ময়ো এইটো ষ্টেচনতে নামিছো৷ আপুনিহে মন কৰা নাছিল৷ আচলতে ইয়াৰ পৰা কিছু দূৰত মোৰ লগৰ এজনৰ ঘৰ আৰু মই তালৈহে আহি আছো৷\nল’ৰাটোৰ কথাবোৰে তাইৰ মনটো একেবাৰে পাতল কৰি তুলিছিল৷ বৰষুণজাকত তিঁতি তিঁতি কৈ থকা ল’ৰাটোৰ কথাবোৰে তাই ল’ৰাটোৰ সম্পৰ্কে ইমান সময়ে ভাবি অহা সকলোবোৰ চিন্তা-ধাৰণা আতৰাই পেলাইছিল৷ চেহ্ কি কি যে ভাবি আছিল ল’ৰাটোৰ বিষয়ে তাই৷ শুনকচোন…ল’ৰাটোৱে পুনৰ তাইক কৈছিল-আপোনাক আৰু এটা কথা কওঁ বেয়া নাপাব, আপুনি চাগে ট্ৰেইনত ভাবি আহিছিল মই আপোনালৈ চাই অহা কথাটো, হয়তো আপোনাৰ মনত বহু চিন্তাই বাস লৈছিল…নাই নাই তেনে কথা নহয় হঠাৎ তাই কৈ উঠিছিল৷ নাই মিছা ক’ব নালাগে মই বুজি পাওঁ, সেইখিনি সময়ত আপোনাৰ ঠাইত আন হোৱা হ’লেও আনকি মোৰ ভনীজনী হ’লেও চাগে তাইও কথাবোৰ তেনেকৈয়ে ভাবিলেহেঁতেন কিন্তুু…..কিন্তুু কি? আস্থাই সুধি পেলাইছিল৷ দুবছৰ আগত মোৰ ভনীজনীয়েও এনেকৈ ট্ৰেইনত উঠি তাইৰ লগৰ এজনীৰ বিয়ালৈ বুলি আহিছিল, খুব ফূৰ্তিত তাই ঘৰৰ পৰা ওলাই আহিছিল সিদিনা কিন্তুু তাইৰ সেই ফূৰ্তি বেছিসময়ৰ নাছিল৷ ট্ৰেইনখন দুৰ্ঘটনাত পতিত হৈছিল৷ তাই থকা ডবাটো ৰেলখনৰ পৰা আতৰি গৈছিল, ডবাটোত থকা প্ৰায়বোৰ যাত্ৰীৰে মৃত্যু হয়৷ খবৰ পোৱাত মই যেতিয়া তালৈ আহিছিলো তাইৰ ডেডবডীটো চাব পৰা অৱস্থাত নাছিল, কিন্তুু তাইৰ হাতত থকা দাগটোৰ বাবেই…….মোৰ ভনীজনীক হেৰুওৱা আজি দুবছৰ হ’ল৷ কিন্তুু তাইৰ স্মৃতিবোৰ এতিয়াও মোৰ বুকুত সজীব হৈ আছে৷ ট্ৰেইনৰ ভিতৰত আপোনাক দেখি মোৰ ভনীজনীলৈ বৰকৈ মনত পৰিছিল, বয়সত আৰু দেখাতো তাই প্ৰায় আপোনাৰ দৰেই আছিল, ঠিক আপোনাৰ দৰেই তাইৰ চুলিকোছা দীঘল আছিল, ট্ৰেইনত অহা-যোৱা কৰি তাই খুব ভালপাইছিল আৰু হেডফোনত গান শুনি শুনি কৰবালৈ যোৱাটো তাইৰ নিচা আছিল, হয়তো আপোনাৰো৷ আপোনাক দেখাৰ পিছৰে পৰা গোটেই সময়ছোৱাত মই এবাৰো ভনীজনীৰ স্মৃতি মোৰ পৰা আঁতৰ কৰিব নোৱাৰিলো আৰু সেয়েহে মোৰ ভনীজনীক আকৌ এবাৰ হেঁপাহ পলুৱাই চোৱাৰ আশাত মই আপোনালৈ…অনুগ্ৰহ কৰি মোক বেয়া নাপাব৷ ভনীজনীলৈ বৰকৈ মনত পৰে কেতিয়াবা জানে, তাই যে মোৰ একমাত্ৰ………থোকাথুকি মাতেৰে কথাবোৰ কৈ কৈ সি এটাসময়ত ৰৈ গৈছিল আৰু দুচকু চকুপানীৰে চলচলীয়া হৈ পৰিছিল৷ কিছুসময়ৰ নীৰৱতা ভংগ কৰি আস্থাই এটা সময়ত কৈ উঠিছিল-দাদা, নাকান্দিব ভগবানে যি কৰে ভালৰ বাবেই কৰে৷ চাওঁকচোন মোৰো দাদা নাই, দাদা এজনৰ অভাব মই যে বৰকৈ অনুভৱ কৰিছিলো৷ যিজন দাদাই মোৰ দৰে হাজাৰ ভনীক প্ৰতিখোজতেই সুৰক্ষা দিব পাৰে, যিজন দাদাই মোক মৰম আৰু চেনেহৰ ডোলেৰে বান্ধি ৰাখিব পাৰে, যিজন দাদাই মোক প্ৰতিটো বেয়া দিশৰ পৰা প্ৰতিমুহুৰ্ততে ৰক্ষা কৰিব পাৰে…মোৰ তেনে এজন দাদাৰ বৰ অভাব আছিল…কিন্তুু আপুনি মোৰ সেই অভাব আজি পূৰণ কৰিলে৷ মই আজি বহুত সুখী দাদা বহুত…\nবৰষুণজাক ইতিমধ্যে আতৰি গৈছিল, ফিৰফিৰিয়া বতাহজাকে আস্থাৰ মনটো চুঁই গৈছিল৷ এটা ফৰকাল মনেৰে আস্থাই ককায়েকৰ পৰা বিদায়লৈ ঘৰলৈ বুলি খোজ আগবঢ়াব খোজোতেই সি কৈ উঠিছিল-ভণ্টি অকলে যাব নালাগে, ৰাতি হ’ল নহয় ব’ল তোক মই ঘৰত থৈ আহো……■■


আউনীআটী সত্ৰ - অসমীয়া ৱিকিপিডিয়া\nএই প্ৰবন্ধটো যোৰহাট জিলাৰ মাজুলীত অৱস্থিত মূল সত্ৰৰ বিষয়ে। টীয়ক, কলিয়াপানীত অৱস্থিত আউনীআটী সত্ৰৰ বাবে আউনীআটী সত্ৰ (টীয়ক) চাওক।\nআউনীআটী সত্ৰত প্ৰৱেশদ্বাৰ\nঅসম মানচিত্ৰত আউনীআটী সত্ৰৰ অৱস্থান\n26°34′N 94°42′E / 26.56°N 94.7°E / 26.56; 94.7\n১৬৫৩ চন (১৫৭৫ শক)\nআউনীআটী সত্ৰ অসমৰ প্ৰথম শ্ৰেণীৰ ৰাজসত্ৰ। আহোম ৰজা জয়ধ্বজ সিংহই মাজুলীত ১৫৭৫ শকত (ইং ১৬৫৩ চন) এইখন সত্ৰ নিৰ্মাণ কৰায়। সত্ৰখনৰ প্ৰথমজনা সত্ৰাধিকাৰ আছিল শ্ৰী শ্ৰী নিৰঞ্জনদেৱ। বৰ্তমানলৈকে মুঠ ১৬জন ব্যক্তিয়ে সত্ৰাধিকাৰ পদত অধিষ্ঠিত হৈছে। বৰ্তমানৰ সত্ৰাধিকাৰজন হৈছে শ্ৰীশ্ৰী পীতাম্বৰ দেৱ গোস্বামী।\n2 সত্ৰখনৰ ভিতৰচৰা\n3 সত্ৰৰ কাম-কাজ\n4 আউনীআটী সত্ৰৰ শাখা\n5 সত্ৰাধিকাৰসকলৰ তালিকা\n১৬শ শতিকাত আহোমৰ শাসনত ক্ৰমে হিন্দু ধৰ্মতকৈ নৱবৈষ্ণৱ ধৰ্মৰ প্ৰভাৱ বাঢ়ি আহে। আহোম স্বৰ্গদেউ চুটাম্‌লাই ইং ১৬৫৩ চনত আউনীআটী সত্ৰ নিৰ্মাণ কৰোৱায়। সত্ৰখনৰ প্ৰথমজনা সত্ৰাধিকাৰ শ্ৰী শ্ৰী নিৰঞ্জনদেৱৰ দ্বাৰা বৈষ্ণৱ ধৰ্মত দিক্ষিত হোৱাৰ পিছত তেওঁ জয়ধ্বজ সিংহ নাম লয়। মহাপুৰুষীয়া ধৰ্ম গ্ৰহণ কৰা তেওঁ আছিল প্ৰথম স্বৰ্গদেউ। আউনী পানৰ এটি আঁটি কাটি স্থাপন কৰা বাবে সত্ৰখনৰ নাম আউনীআটী হয়। ৰজাই মুঠ ৮১,৬৫০ বিঘা মাটি "দেৱত্ৰ" আৰু "ব্ৰহ্মত্ৰ" নামেৰে দুটা ভাগত সত্ৰখনক চোৱা-চিতা কৰিবলৈ প্ৰদান কৰিছিল। আহোম ৰজাৰ চকুত অসমৰ সকলো সত্ৰৰ মাজৰ আউনীআটী সত্ৰৰ স্থান আছিল সৰ্বোচ্চ।\nবাহাদুৰ গাওঁবুঢ়াই এই সত্ৰক হাতী দাঁতৰ পাটি দান কৰিছিল। শিষ্য নহলেও বাহাদুৰ গাওঁবুঢ়াৰ বংশৰ লগত সত্ৰৰ প্ৰাচীন সৰ্ম্পক আছে।\nমাজুলীৰ আউনীআটি সত্ৰত থকা তুলসী গছৰ কাঠ\nসত্ৰৰ মণিকূটত ভগৱান শ্ৰীকৃষ্ণৰ "গোবিন্দ" নামৰ মূৰ্তি প্ৰতিষ্ঠা কৰা আছে। ইয়াক প্ৰথমে পুৰী, উৰিষ্যাৰ জগন্নাথ ক্ষেত্ৰৰ পৰা আনি বৈদিক প্ৰথাৰে স্থাপন কৰা হৈছিল। মূল মূৰ্তিৰ বাহিৰেও ইয়াত আন আন মূৰ্তিও আছে। সত্ৰৰ নামঘৰত গোবিন্দৰ প্ৰতি ভক্তিভাৱেৰে বৈষ্ণৱসকলৰ দ্বাৰা সত্ৰীয়া নৃত্য কৰা হয়। সত্ৰত নিয়মীয়াকৈ "ভাগৱত শ্ৰৱণ কীৰ্তন" আৰু "নাম প্ৰসংগ" কৰা হয়। সত্ৰৰ মূল নাম-কীৰ্তনভাগ ৩৫০ বছৰ ধৰি পুৱাৰ পৰা গধূলিলৈকে অনুষ্ঠিত হৈ আহিছে।\nআউনীআটী সত্ৰত মুঠ "উদাসীন ভকতৰ" সংখ্যা প্ৰায় ৫৫০ জন। সত্ৰখনৰ গঠন ঘূৰণীয়া আকৃতিৰ। কাষে কাষে ভকতৰ "বহা"সমূহ আছে, মাজত "নামঘৰ" আৰু "মণিকূট" আছে। সত্ৰাধিকাৰজন নামঘৰৰ কাষতে এটি গৃহত থাকে। "ডেকা সত্ৰাধিকাৰ" উত্তৰ শাৰীৰ সোঁমাজত থাকে আৰু "গোবিন্দ পুৰীয়া সত্ৰাধিকাৰ"জন পূব শাৰীৰ সোঁমাজত থাকে (পূব হাটী)। ভকতসকল সত্ৰৰ চাৰি শাৰীত নিজৰ নিজৰ হাটীত থাকে।\nসত্ৰখনিত নামঘৰ, মণিকূট, গুৰুগহ, ভকতৰ চাৰিহাটী, ধনভঁৰাল, চাউল ভঁৰাল, কৰাপাটৰ উপৰিও নিজ বৈশিষ্ট্য সম্পন্ন কেইবাটাও অংগ আছে, সেই সমূহৰ ভিতৰৰ ৰাঙলী চ’ৰা, পুথিভঁৰাল, যাদুঘৰ, আলহীঘৰ, সংস্কত টোল, ছপাশাল, মুকলি ৰংগমঞ্চই প্ৰধান।\nসত্ৰৰ কাম-কাজ[সম্পাদনা কৰক]\nআউনীআটী সত্ৰ অসমৰ শংকৰী সংস্কৃতিৰ প্ৰাণকেন্দ্ৰ। নিয়মীয়া ধৰ্মীয় কাম-কাজৰ উপৰিও উল্লেখযোগ্য দিন যেনে পাল নাম, ৰাসলীলা, জন্মাষ্টমী, ফাকুৱা, ব'হাগ বিহু, কাতি বিহু আদিত শ্ৰীকৃষ্ণৰ প্ৰতি ভক্তিভাৱেৰে বিশেষ অনুষ্ঠান আয়োজন কৰা হয়।\nআউনীআটী সত্ৰৰ সত্ৰীয়া পৰিবেশনাসমূহৰ ভিতৰত বিভিন্ন নাম-প্ৰসংগ, নৃত্য আৰু পৌৰাণিক ভাৰতীয় কাব্য পুৰাণ, বেদ, ৰামায়ণ, মহাভাৰত আদিৰ আধাৰত কৰা ভাওনা অন্যতম। সত্ৰত পৰিবেশিত মুখ্য নৃত্য শৈলীসমূহ হৈছে- নটুৱা, অপ্সৰা, সূত্ৰধাৰ, ওজাপালি, চালি, কৃষ্ণ-গোপী নৃত্য, মাটি আখৰা আৰু গায়ন-বায়ন। সত্ৰীয়া সীতসমূহৰ ভিতৰত গায়ন গীত, ওজাপালি গীত, জন্মাষ্টমী গীত, ৰাস গীত, গোপাল বৈৰাগ্য গীত, ৰজাঘৰীয়া গীত, গুৰু বন্দনা, দেৱ বন্দনা আৰু নাটৰমাজৰ গীত অন্যতম। নামসমূহ হ'ল- হিয়া নাম, দিহা নাম, বৈৰাগী নাম, বৰনাম, নাম মঙ্গল, ঘোষা মঙ্গল, ৰাস মঙ্গল আদি। আউনীআটী সত্ৰৰ উছৱৰ ভিতৰত অসমীয়া কাৰ্তিক মাহৰ ২৫ তাৰিখৰ পৰা ২৯ তাৰিখলৈকে অনুষ্ঠিত হোৱা "পাল নাম" উল্লেখযোগ্য। আধ্যাত্মিক নিৰ্দেশাৱলী "শৰণ", "ভজন" আৰু "মালামন্ত্ৰদান" সত্ৰাধিকাৰ বা তেওঁৰ মুখ্য শিষ্যসমূহে অনুষ্ঠিত কৰে।\nসত্ৰই নতুন দিল্লীত ভাৰতৰ গণতন্ত্ৰ দিৱস, ৰাষ্ট্ৰপতি ভৱনৰ বিশেষ কাৰ্যসূচী, যোধপুৰ, দিল্লী. তামিলনাডু আদিত অনুষ্ঠিত হোৱা ৰাষ্ট্ৰীয় সাংস্কৃতিক মহোৎ‌সৱত সত্ৰীয়া সংস্কৃতিৰ প্ৰদৰ্শন কৰিছে। শেহতীয়াকৈ আউনীআটী সত্ৰই মাজুলীৰ জেংৰাইমুখত এটা "মিচিং সাংস্কৃতিক কেন্দ্ৰ" মুকলি কৰাৰ সিদ্ধান্ত গ্ৰহণ কৰিছে।\nআউনীআটী সত্ৰৰ শাখা[সম্পাদনা কৰক]\nযোৰহাট জিলাৰ মাজুলীত অৱস্থিত মূল সত্ৰখনৰ উপৰিও অসমৰ বিভিন্ন ঠাইত আউনীআটী সত্ৰৰ ১২টা শাখা আছে। এইসমূহৰ ভিতৰত মুখ্য শাখা হৈছে উত্তৰ গুৱাহাটীত অৱস্থিত সত্ৰখন। ১৯১৫ চনত সত্ৰাধিকাৰ কমল চন্দ্ৰ দেৱ গোস্বামীয়ে অশ্বক্লান্ত দেৱালয়ৰ পৰা ৬০ বিঘা মাটি লৈ এইখন নিৰ্মাণ কৰাইছিল। ১৯৫৯ চনত সত্ৰাধিকাৰ হেম চন্দ্ৰ দেৱ গোস্বামীয়ে এইখনৰ পুনৰ্নিমাণ কৰোৱায়। আউনীআটী সত্ৰৰ যোৰহাট কলীয়াপানী শাখা ২০০৩ চনত সত্ৰাধিকাৰ পীতাম্বৰ দেৱ গোস্বামীয়ে নিৰ্মাণ কৰায়।\nবৰ্তমানৰ সত্ৰাধিকাৰ শ্ৰীশ্ৰী পিতাম্বৰ দেৱ গোস্বামী\nশ্ৰীশ্ৰী নিৰঞ্জন দেৱ গোস্বামী\nশ্ৰীশ্ৰী কেশৱ দেৱ গোস্বামী\nশ্ৰীশ্ৰী ৰামচন্দ্ৰ দেৱ গোস্বামী\nশ্ৰীশ্ৰী দামোদৰ দেৱ গোস্বামী\nশ্ৰীশ্ৰী হৰি দেৱ গোস্বামী\nশ্ৰীশ্ৰী প্ৰাণ হৰি দেৱ গোস্বামী\nশ্ৰীশ্ৰী লক্ষ্মী নাথ দেৱ গোস্বামী\nশ্ৰীশ্ৰী পদ্মপাণি দেৱ গোস্বামী\nশ্ৰীশ্ৰী লক্ষ্মী ৰাম দেৱ গোস্বামী\nশ্ৰীশ্ৰী কুশ ৰাম দেৱ গোস্বামী\nশ্ৰীশ্ৰী দেৱ দত্ত দেৱ গোস্বামী\nশ্ৰীশ্ৰী কমল চন্দ্ৰ দেৱ গোস্বামী\nশ্ৰীশ্ৰী লীলা কান্ত দেৱ গোস্বামী\nশ্ৰীশ্ৰী হেম চন্দ্ৰ দেৱ গোস্বামী\nশ্ৰীশ্ৰী বিষ্ণু চন্দ্ৰ দেৱ গোস্বামী\nশ্ৰীশ্ৰী পীতাম্বৰ দেৱ গোস্বামী\n↑ 2.0 2.1 2.2 2.3 2.4 2.5 SriSri Auniati Satra, auniati.org, আহৰণ-১০ ছেপ্টেম্বৰ ২০১১\n↑ Gogoi, Padmeshwar (1968) The Tai and the Tai Kingdom, Gauhati University Press.\n↑ প্ৰবন্ধ "অসমৰ সত্ৰানুষ্ঠান আৰু ৰজাঘৰীয়া পৃষ্ঠাপোষকতা" লিখক : ড॰ মাধৱ চন্দ্ৰ গোস্বামী,ৰংপুৰ তিনিশ বছৰ উদযাপন সমিতি, শিৱসাগৰে প্ৰকাশ কৰা স্মৃতিগ্ৰন্থ "বুৰঞ্জীয়ে পৰশা ৰংপুৰত" প্ৰকাশিত, প্ৰকাশ কাল : ২০০০ চন\n↑ Auniati Satra of Majuli, vedanti.com, আহৰণ-১০ ছেপ্টেম্বৰ ২০১১\n↑ Assam info-Auniati satra, assaminfo.com, আহৰণ-১০ ছেপ্টেম্বৰ. ২০১১\n↑ মাজুলী জিলা সত্ৰ মহাসভাৰ সম্পাদক পুতুল মহন্তৰ সৌজন্যত\n↑ পৱিত্ৰ অসম - সম্পাদক: ড॰ মহেশ্বৰ নেওগ, প্ৰকাশক : ড॰ প্ৰদীপ ভূঞা, প্ৰধান সম্পাদক অসম সাহিত্য সভাৰ হৈ, প্ৰথম প্ৰকাশ : ১৯৬০চন\n↑ Auniati Satra of Majuli, vedanti.com আহৰণ-১০ ছেপ্টেম্বৰ ২০১১\n↑ The Assam Tribune, 21 feb 2011,আহৰণ-১০ ছেপ্টেম্বৰ ২০১১\n"https://as.wikipedia.org/w/index.php?title=আউনীআটী_সত্ৰ&oldid=256700"ৰ পৰা অনা হৈছে\nএই পৃষ্ঠাখন ২৮ ডিচেম্বৰ, ২০২০ তাৰিখে ২১:০৭ বজাত অন্তিম সংশোধন কৰা হৈছিল।


বিশ্বনেতাৰ বুকু কঁপাই তোলা গ্ৰেটাই কি ৰোগক জয় কৰিছে? | News Next One\nবিশ্বনেতাৰ বুকু কঁপাই তোলা গ্ৰেটাই কি ৰোগক জয় কৰিছে?\nছুইডেনৰ এগৰাকী ১৬ বছৰীয়া কিশোৰী, যাৰ ওপৰত এতিয়া নিৱদ্ধ সমগ্ৰ পৃথিৱীৰ দৃষ্টি। যাৰ সবল কণ্ঠই চুই গৈছে বিশ্বৰ চুক-কোণ। এগৰাকী পৰিৱেশ কৰ্মী হিচাপে পৰিচিত এই স্কুলীয়া ছাত্ৰী গৰাকীৰ ভাষ্যই স্তম্ভিত কৰিছে বিশ্বৰ জনতাক। যোৱা ২৩ ছেপ্তেম্বৰত ৰাষ্ট্ৰসংঘত অনুষ্ঠিত হোৱা জলবায়ু পৰিৱৰ্তন সন্মিলনত কিশোৰীগৰাকীয়ে নিজ বক্তব্য প্ৰদানত বিশ্ব নেতাসকলক ক্ষুৰধাৰ সমালোচনা কৰি থকাসৰকা কৰে।\nএই সাহসী আৰু বাকপটু কিশোৰীগৰাকীৰ নাম গ্ৰেটা থানবাৰ্গ। শেহতীয়াকৈ বিশ্বৰ সংবাদ শিৰোনাম দখল কৰি আছে গ্ৰেটাই। বিশ্বৰ বৰ্তমান জলবায়ু আৰু পৰিৱেশৰ ওপৰত বক্তব্য ৰখা গ্ৰেটা থানবাৰ্গে চকুত চকুপানী আৰু বুকুত ক্ষোভ লৈ সন্মিলনত বিশ্ব নেতাসকলৰ ওপৰত গ্ৰীন হাউছ গেছৰ নিৰ্গমনৰ পৰা ৰক্ষা পোৱাত ব্যৰ্থ হোৱাৰ অভিযোগ তোলে। নেতাসকলে গ্ৰীণ হাউছ নিৰ্গমনৰ পৰা পৃথিৱীক মুক্ত কৰাত ব্যৰ্থ হৈ ভৱিষ্যত প্ৰজন্মক বিশ্বাসঘাতকতা কৰা বুলি অভিযোগ কৰে।\nতেওঁ প্ৰশ্ন কৰে, আপোনালোকে এনেকুৱা কৰিবলৈ কেনেকৈ সাহস কৰিলে? জলবায়ু পৰিৱৰ্তনৰ সমস্যাৰ ক্ষেত্ৰত আপোনালোকে আমাক প্ৰৱঞ্চনা কৰিছে। আপোনালোকে যদি এই ক্ষেত্ৰত উচিত পদক্ষেপ নলয় তেন্তে যুৱ প্ৰজন্মই আপোনালোকক কেতিয়াও ক্ষমা নকৰে। আপোনালোকে আমাৰ সপোন, আমাৰ শৈশৱ আপোনালোকৰ চলাহী কথা আৰু চাতুৰিপূৰ্ণ শব্দৰে কাঢ়ি নিছে। আপোনালোকে আমাক নিৰাশ কৰিছে, লাহে লাহে যুৱ প্ৰজন্মই আপোনালোকৰ বিশ্বাসঘাতকতা বুজিবলৈ আৰম্ভ কৰিছে। মানুহ মৰি আছে, সম্পূৰ্ণ পৰিস্থিতি তন্ত্ৰ ধ্বংস হৈ আছে। আমি এক বিশাল বিলুপ্তিৰ দিশে গতি কৰিছো আৰু আপোনালোকে এতিয়াও পইচা আৰু আৰ্থিক বিকাশৰ কাল্পনিক কথাক লৈ আলোচনাত ব্যস্ত আছে! আপোনালোকে আমাৰ লগত এনে প্ৰতাৰণা নকৰিব। আপোনালোকে আমাক ধ্বংসৰ গৰাহলৈ ঠেলি দিছে। যুৱ প্ৰজন্মৰ চকু আপোনালোকৰ ওপৰত আছে আৰু যদি আপোনালোকে আমাক ধ্বংসৰ গৰাহলৈ যোৱাৰ পৰা ৰক্ষা নকৰে তেন্তে আমি আপোনালোকক কেতিয়াও ক্ষমা নকৰিম। বিশ্ব এতিয়া জাগ্ৰত হৈছে আৰু পৰিৱৰ্তন হ’বলৈ গৈ আছে, সেয়া লাগিলে আপোনালোকৰ পছন্দ হওক বা নহওক। সময় থাকোতেই আপোনালোক সৰ্তক হওঁক।\nগ্ৰেটাৰ সবল যাত্ৰাঃ\n২০০৩ চনৰ ৩ জানুৱাৰীত ছুইডেনত জন্মগ্ৰহণ কৰিছিল গ্ৰেটা থানবাৰ্গে। পিতৃৰ নাম ছাভেণ্টে থানবাৰ্গ আৰু মাতৃৰ নাম মালেনা এৰনামন। জীৱনৰ ১৫ বছৰ বয়সৰ পৰাই সমগ্ৰ বিশ্বত জলবায়ু পৰিৱৰ্তন ৰোধৰ বাবে মাত মাতি আহিছে গ্ৰেটাই। ২০১৮ চনৰ আগষ্ট মাহত, বিশ্বত প্ৰথমবাৰলৈ ‘School Strike For Climate’ অৰ্থাৎ ‘জলবায়ুৰ বাবে বিদ্যালয় ধৰ্মঘট’ কাৰ্য্যসূচীৰ অৱতাৰণা কৰি গ্ৰেটাই ছুইডেনৰ সংসদৰ সন্মুখত অকলেই ধৰ্ণাত বহে আৰু তেতিয়াৰে পৰা তেওঁ প্ৰত্যেক শুক্ৰবাৰে স্কুলৰ শ্ৰেণী বৰ্জন কৰি জলবায়ু পৰিৱৰ্তন নিয়ন্ত্ৰণৰ বাবে কাৰ্য্যব্যৱস্থা লোৱাৰ দাবী উত্থাপন কৰি আহিছে। তেতিয়াৰে পৰা কিশোৰীগৰাকীৰ কাৰ্যই আন্তৰ্জাতিক সংবাদ মাধ্যমৰ দৃষ্টি আকৰ্ষণ কৰিছিল৷ প্ৰতি শুকুৰবাৰে স্কুল খতি কৰি ছুইডেনৰ সংসদৰ সন্মুখত প্লে কাৰ্ড-বেনাৰ লৈ ছুইডেনৰ সংসদৰ সন্মুখত থিয় হৈ থকা গ্ৰেটাৰ নীৰৱ আন্দোলন ছ’চিয়েল মিডিয়াত অতি দ্ৰুতগতিত সমগ্ৰ বিশ্বতে বিয়পি পৰে আৰু তেওঁৰ আন্দোলনে নাম পায় ‘Fridays For Future’৷ ২০১৮ চনৰ ডিচেম্বৰ মাহত ছুইজাৰলেণ্ডৰ ডাভোচত অনুষ্ঠিত আন্তৰ্জাতিক পৰিৱেশ সন্মিলনত পৰিৱেশক লৈ বক্তব্য দাঙি ধৰাৰ সুযোগ পায় গ্ৰেটাই৷ সেই আন্তৰ্জাতিক মঞ্চত তেওঁৰ নিৰ্ভীক কণ্ঠই পৰিৱেশ সম্পৰ্কে সকলোকে ভবাই তুলিছিল৷ গ্ৰেটাৰ পথ অনুসৰণ কৰিয়েই এতিয়া বিশ্বৰ অনেক ছাত্ৰ-ছাত্ৰী অণুপ্ৰাণিত হৈ তেওঁৰ কাষত থিয় দিছেহি৷\nসুস্থ মন মগজুৰে বিশ্বত খলকনি তুলিবলৈ সক্ষম হোৱা গ্ৰেটা থানবাৰ্গ কিন্তু শাৰীৰিক ভাৱে অসুস্থ৷ অটিজিমত আক্ৰান্ত কিশোৰীগৰাকী৷ ‘এছপাৰ্গাৰ চিনড্ৰোম’ নামৰ অটিজিম ৰোগত ভূগি আছে গ্ৰেটা৷ এক মানসিক বিকাশজনিত বাধাগ্ৰস্ততা, অৱছেছিভ কম্পালছিভ ডিছঅৰ্ডাৰত আক্ৰান্ত গ্ৰেটাই দীৰ্ঘদিন ধৰি অৱসাদ, বিষণ্ণতা আৰু চিন্তাৰ সৈতে যুঁজ দি আহিছে৷ এই ৰোগত আক্ৰান্ত ৰোগীয়ে ভালদৰে কথা ক’ব নোৱাৰে৷ আনৰ আচৰণ ভালদৰে বুজি নাপায় আৰু এওঁলোকৰ চিন্তাশক্তিও অতি দুৰ্বল৷ একেটা কথাই বাৰে বাৰে এওঁলোকৰ মনলৈ আহি থাকে৷ এনে ৰোগী সামাজিক সম্পৰ্ক ৰক্ষা কৰাতো অসমৰ্থ৷ উল্লেখ্য যে ‘এছপাৰ্গাৰ চিনড্ৰোম’ নিৰ্মূল কৰাৰ কোনো উপায় নাই৷ মাত্ৰ থেৰাপি আৰু উপযুক্ত চিকিৎসাৰ দ্বাৰা ইয়াক অলপ নিয়ন্ত্ৰণ কৰিব পাৰি৷ এনে ৰোগীয়ে কেতিয়াও এগৰাকী সাধাৰণ মানুহৰ দৰে জীৱন কটাব নোৱাৰে৷ সম্পূৰ্ণ ৰূপে ৰোগটো দূৰ কৰাৰ কোনো উপায় এতিয়ালৈকে আৱিষ্কাৰ হোৱা নাই৷ তাৰপাছতো গ্ৰেটা থানবাৰ্গৰ এই সাহসী আৰু সবল পদক্ষেপ নিশ্চয়কৈ আশ্চৰ্যকৰ বুলিয়েই ক’ব লাগিব৷\nন’বেল বঁটাৰ বাবে নাম মনোনীতঃ\n২০১৮ চনত টাইম আলোচনীৰ দ্বাৰা বিশ্বৰ ২৫ গৰাকী সৰ্বাধিক প্ৰভাৱশালী কিশোৰ-কিশোৰীৰ তালিকাত স্থান দখল কৰা গ্ৰেটা থানবাৰ্গৰ নাম ২০১৯ চনৰ শান্তিৰ নোবেল বঁটাৰ বাবে নৰৱেৰ তিনিজন মন্ত্ৰীয়ে মনোনীত কৰিছে। বিশ্বৰ জলবায়ু পৰিৱৰ্তনৰ বাবে নিৰলস সংগ্ৰাম চলাই বিশ্বৰ হাজাৰ হাজাৰ ছাত্ৰ-ছাত্ৰীক তথা যুৱ প্ৰজন্মৰ অনেকক উদ্বুদ্ধ কৰা গ্ৰেটাৰ প্ৰতি উপযুক্ত সন্মান যাঁচিবৰ বাবেই এই সিদ্ধান্ত লয় নৰৱেৰ মন্ত্ৰীয়ে৷ এইবাৰৰ ন’বেল বঁটা যদি কিশোৰীগৰাকীয়ে পাবলৈ সক্ষম হয় তেন্তে বিশ্বৰ সৰ্বকণিষ্ঠ ন’বেল বঁটা বিজয়ী হিচাপে অভিলেখ গঢ়িব গ্ৰেটা থানবাৰ্গে৷


ক’ভিড নীতিৰ দ্ৰুত পৰিৱৰ্তন : বিমোৰত জনতা -\nHomeস্বাস্থ্যক’ভিড নীতিৰ দ্ৰুত পৰিৱৰ্তন : বিমোৰত জনতা\nক’ভিড নীতিৰ দ্ৰুত পৰিৱৰ্তন : বিমোৰত জনতা\nডিজিটেল ডেক্স : বিশ্বব্যাপী ত্ৰাসৰ সৃষ্টি কৰা ক’ভিড ক প্ৰতিহত কৰিবলৈ বিভিন্ন দেশে নানা পন্থা গ্ৰহণ কৰিছে। ভাৰত চৰকাৰেও মহামাৰীৰ পৰা জনসাধাৰণ কেনেকৈ বাচি থাকিব তাৰ উপায় চিন্তা কৰি সময়ে সময়ে বিভিন্ন নীতি-নিৰ্দেশনা প্ৰকাশ কৰি আহিছে। জনসাধাৰণেও কোনো প্ৰশ্ন নকৰাকৈ চৰকাৰৰ এই সিদ্ধান্তবোৰ মানি লৈছে।\n২০১৯ চনৰ শেষৰ ফালে ধৰা পৰা এই মহামাৰী ভাইৰাছৰ বিৰুদ্ধত যথেষ্ট কঠোৰ আছিল চৰকাৰৰ নীতি-নিৰ্দেশনা। তাৰ পাছত ক্ৰমে ভাইৰাছটোৰ বিভিন্ন ভেৰিয়েন্ট সৃষ্টি হোৱাত সেই অনুপাতে সালসলনি হৈ থাকিল নিৰ্দেশনাবোৰ। ক’ভিডৰ পৰীক্ষাৰ ক্ষেত্ৰত নীতি-নিৰ্দেশনাবোৰ অতি সঘন আৰু ব্যাপক সালসলনি হৈ থকা দেখিবলৈ পোৱা গৈছে।\nনিৰ্দেশনাবোৰ হৈছে কিছুমান সিদ্ধান্ত যাৰ দ্বাৰা কোনো কাম নিয়মৰ মাজেদি সম্পন্ন কৰা হয়। কিন্তু সঘনে সলনি হৈ থকা নিৰ্দেশনাবোৰে সঠিকভাৱে কাৰ্য ৰূপায়নৰ বাধা প্ৰদান কৰে। ক’ভিড পৰীক্ষাৰ বাবে সময়ে সময়ে সলনি হৈ থকা নিয়মবোৰে একেই বাধাৰ সৃষ্টি কৰিছে। উদাহৰণস্বৰূপে পূৰ্বতে এজন ব্যক্তিয়ে ক’ভিডৰ লক্ষণবোৰত ভুগি থাকিলে তেওঁ পৰীক্ষা কৰাব লাগিছিল। ইয়াৰোপৰি ঘৰুৱা বিমানত যাত্ৰা কৰা বা আন্তঃৰাজ্যিক ভ্ৰমণ কৰা কোনো ব্যক্তিয়ে বিমানবন্দৰ বা যাত্ৰা শেষ কৰা পাছত ক’ভিডৰ পৰীক্ষা কৰাটো জৰুৰী আছিল। কিন্তু অতি শেহতীয়াকৈ এই নিয়মৰ সালসলনি কৰি সকলোৰে বাবে ক’ভিড পৰীক্ষাৰ বাধ্যতামূলক নীতি উঠাই দিয়া হ’ল। কেৱল এয়াই নহয়, হাস্পতালত ভৰ্তি হোৱাৰ আগেয়ে ৰোগী তথা অভিভাৱকে কৰাব লাগিছিল ক’ভিডৰ পৰীক্ষা। কিন্তু এতিয়া এই নিয়মৰ কিছু সলনি কৰি যিসকল ৰোগী জৰুৰীকালীনভাৱে ভৰ্তি হয়, তেওঁলোকৰ বাবে ক’ভিড পৰীক্ষা নকৰাকৈ ভৰ্তি হ’বলৈ নিৰ্দেশনা দিয়া হৈছে।\nচৰকাৰে সঘনে এনেকৈ ক’ভিড পৰীক্ষাৰ ক্ষেত্ৰত সালসলনি কৰি থকা নীতিয়ে স্বাভাৱিকতেই জনতাক বিমোৰত পেলাইছে। অ’মিক্ৰণৰ বৰ্ধিত সংক্ৰমণ আৰু বিশেষজ্ঞৰ তৃতীয় ঢৌৰ আগমনৰ ভৱিষ্যৎ বাণীয়ে জনসাধাৰণক শংকিত কৰি ৰখাৰ সময়তে চৰকাৰৰ এনে হুহকা-পিছলা নীতি-নিৰ্দেশনাই ক’ভিডক অপ্ৰতিৰোধ্য কৰি ৰাখিব বুলি অভিযোগ উত্থাপিত হৈছে।\nPrevious articleবাতিল হোৱাৰ পথত নেকি ‘কা’ ? ভোটৰ ৰাজনীতিত বিজেপিৰ সহায়ক নহ’ল\nNext articleনাই চাকৰি, নাই সংস্থাপন! অসমত নিবনুৱাৰ বাবে বেয়া খবৰ\nইউৰিক এচিড থকা লোকে পৰিহাৰ কৰক এইবোৰ খাদ্য : নহ’লে কটাব লাগিব শয্যাশায়ীৰ জীৱন


মহামাৰী শেষ হ’বলৈ এতিয়াও বহু সময় বাকী, জনালে WHO-য়ে | NewsASN\nক’ভিড-১৯ ক্রমশঃ নিয়ন্ত্রণৰ ভিতৰলৈ আহিছে বুলি যি ধাৰণা কৰা হৈছিল, দেখা গৈছে পৰিস্থিতি তেনে নহয়। পৃথিৱী জুৰি বহু দেশত ক’ভিড-পৰিস্থিতি যথেষ্ট বেয়া হৈ পৰিছে। ঠিক এই সময়তেই WHO-এ জানিবলৈ দিলে, মহামাৰী শেষ হ’বলৈ এতিয়াও বহু সময় বাকী।\nWHO-ৰ প্রধান টেড্ৰ’ছ এধানম ঘেব্ৰেয়েছাছে কৈছে, মহামাৰীক ইমান সোনকালে নিঃশেষ কৰিব পৰা নাযাব। বিশ্ব জুৰি ৭৮০ মিলিয়নৰো অধিক টিকাকৰণ হৈ গ’লেও সংক্রমিতৰ সংখ্যা হ্ৰাস পোৱা নাই বুলি উদ্বেগ প্রকাশ কৰিছে WHO-এ।\nWHO ৰ তৰফৰপৰা জনোৱা হৈছে, এছিয়া আৰু মধ্যপ্রাচ্যৰ বিভিন্ন দেশত ক’ভিড সংক্ৰমণ বৃদ্ধি পাইছে। জেনেভাত সাংবাদিকসকলৰ সৈতে মত বিনিময় কৰি টেড্ৰ’ছ এধানম ঘেব্ৰেয়েছাছে কৈছে- বিশ্ব জুৰি ক্ৰমশঃ ৭ সপ্তাহ ধৰি বৃদ্ধি পাইছে ক’ৰ’নাভাইৰাছৰ সংক্রমণ। ক্ৰমশঃ ৪ সপ্তাহ ধৰি বৃদ্ধি পাইছে ক’ভিডৰ কাৰণে মৃত্যুৰ সংখ্যাও। সেয়ে সচেতন হোৱা জৰুৰী।\nবিশ্ব স্বাস্থ্য সংস্থা (WHO)এ জনালে, জানুৱাৰী আৰু ফেব্ৰুৱাৰী মাহত বিশ্ব জুৰি ক্ৰমশঃ ৬ সপ্তাহ ধৰি ক’ৰ’না ভাইৰাছত আক্রান্ত হোৱাৰ সংখ্যা কমিছিল ৷ কিন্তু যোৱা ৭ সপ্তাহ ধৰি দেখা গৈছে ইয়াৰ ওলোটা দৃশ্য। সেয়ে টিকা গ্ৰহণৰ লজতে এতিয়াও মাস্ক ব্যৱহাৰ কৰিব লাগিব, চেনিটাইজাৰ ব্যৱহাৰ কৰিব লাগিব, শাৰীৰিক দূৰত্ব বজাই ৰাখিব লাগিব। এইসমূহ অতি গুৰুত্বপূৰ্ণ বিষয় ৷\nএই প্ৰথম প্ৰকাশ ক’ভিড-১৯ ভাইৰাছৰ মিউটেচনৰ Molecularৰ ছবি\nদেশৰ দুই টিকা প্ৰস্তুতকাৰী সংস্থাক ৪৫০০ কোটি টকাৰ ঋণ দিছে কেন্দ্ৰই\n১৮ বছৰৰপৰা ল’ব পাৰিব ক’ভিড-১৯ ভেক্‌চিন, জনালে কেন্দ্ৰই\nক’ৰ’নাৰ দ্বিতীয় ঢৌত দেশৰ বিভিন্ন প্ৰান্তৰ পৰিস্থিতি জানো আহক\nবতাহত বিয়পিছে ক’ৰ’না ভাইৰাছ! সাৱধান, জনাইছে লেনছেটৰ এক নতুন ৰিপোৰ্টে\nক’ৰ’না মহামাৰীৰ দিনবোৰতো দুৰ্নীতি! অভিযুক্ত চীন\nঅৱশেষত মঙ্গলগ্ৰহত অৱতৰণ কৰিলে চীন দেশৰ তিয়ানৱেন-১ এ\nনতুন ক'ভিড নিৰ্দেশনা গ্ৰাম্য অঞ্চলত প্ৰযোজ্য হ'ব নেকি! পঢ়ি জানি লওঁক\nদেওবাৰৰ পৰা ৯বজাত খুলিব পাৰিব ৰাজ্যত মদৰ দোকান\nমুখ্য সচিবৰ যোগেদি মুখ্যমন্ত্ৰীলৈ ১২ দফীয়া স্মাৰকপত্ৰ এজেপিৰ, কি আছে পঢ়ি জানি লওঁক\nদেওবাৰৰপৰা ৰাজ্যত ১২বজাৰপৰা সান্ধ্য আইন, সবিশেষ পঢ়ি জানি লওঁক\nশনিবাৰে তিনিচুকীয়াৰ শেহতীয়া ক’ভিড পৰিস্থিতিৰ বুজ লয় মুখ্যমন্ত্ৰী ডঃ হিমন্ত বিশ্ব শৰ্মাই\nটিংৰাই বিস্ফোৰণস্থলী পৰিদৰ্শন মুখ্যমন্ত্ৰীৰ: নিহতৰ পৰিয়াললৈ ৫লাখ টকা ঘোষণা\nবঙাইগাঁৱত মন্ত্ৰী ৰঞ্জিৎ কুমাৰ দাসে কৰিলে ক'ভিড পৰিস্থিতিৰ পৰ্যালোচনা\nআজিৰে পৰা অহা তিনিমাহলৈ যুদ্ধ বিৰতি আলফা(স্বা)ৰ,কিন্তু কিয় পঢ়ি লওঁক


পলকতে কেৱল সুখৰ খবৰ - অসমীয়াৰ সুখ-দুখ\nHome goodnews পলকতে কেৱল সুখৰ খবৰ\nxukhdukh.com August 27, 2013 goodnews,\n১. অসমৰ বৈদ্যুতিক খণ্ডলৈ সুখবৰঃ বিশ্বকৰ্মা পূজাৰ আগেয়ে কাৰ্যক্ষম হৈ উঠিব বৈঠালাংছৰ পৰা ৯কিল’মিটাৰ ভিতৰত নিৰ্মিত "মিনট্ৰেং জলবিদ্যুত প্ৰকল্প": ৯মেগাৱাট উৎপাদন শক্তিৰে বছৰি ২১.৯০কোটিৰ টকাৰ ৰাজহৰ অৰিহণা যোগাব ৰাজ্যখনৰ বাবে৷\n২. আই আই টি বম্বেৰ ছাত্ৰ সকলে মঙল গ্ৰহলৈ প্ৰেৰণ কৰিব পৰা ৰ’ভাৰ নিৰ্মাণৰ লক্ষ্যৰে গ্ৰহণ কৰিলে প্ৰকল্পঃ ভাৰতৰ পৰবৰ্তী মঙল গ্ৰহ অভিমুখী অভিযানৰ বাবে আৰ্হি নিৰ্মাণ তথা প্ৰযুক্তিগত বিকাশৰ বাবে গ্ৰহণ কৰা এই প্ৰকল্পৰ খৰছ বহন কৰিব এলুমনি এচ’ছিয়েচনে৷\nভাৰতীয় মহিলাক শীৰ্ষস্থান দিবলৈ\nব্যস্ত দীপিকা কুমাৰী\n৩. পোলেণ্ডত চলি থকা বিশ্ব আৰ্চাৰী প্ৰতিযোগীতাত অলিম্পিক চেম্পিয়ন কোৰিয়াৰ দলক পৰাজিত কৰি জয় কৰিলে স্বৰ্ণ পদকঃ ৰিমিল বুৰিউলি, লাইশ্ৰম বমবেলা দেৱী আৰু দীপিকা কুমাৰীয়ে উৰুৱালে ভাৰতীয় মহিলাৰ সফলতাৰ ধ্বজ৷\n৪. হায়দৰাবাদৰ ভাৰত বায়’টেকে মুকলি কৰিলে বিশ্বৰ প্ৰথমটো টাইফয়’ডৰ যুগ্ম ভেক’চিনঃ শিশু আৰু প্ৰাপ্ত -বয়স্ক যিকোনো লোকেই লব পাৰিব এই প্ৰতিষেধক৷\n৫. ভাৰতীয় তথ্য-প্ৰযুক্তি বিজ্ঞান প্ৰতিষ্ঠান, গুৱাহাটীৰ আনুষ্ঠানিকভাৱে শুভাৰম্ভঃ ৰাজহুৱা আৰু ব্যক্তিগত খণ্ডৰ যৌথ উদ্যোগত স্থাপন হোৱা এই প্ৰতিষ্ঠান মুখ্যমন্ত্ৰী তৰণ গগৈয়ে ৰবীন্দ্ৰ ভৱনত আয়োজিত অনুষ্ঠানত বন্তি প্ৰজ্বলনেৰে কৰিলে শুভাৰম্ভ ৷\n৬. অহা মাহত নাছাৰ পৰবৰ্তী চন্দ্ৰ অভিযানঃ সৰু গাড়ীৰ সমান ৰবটিক মুন প্ৰৱ প্ৰেৰণৰ জড়িয়তে চন্দ্ৰপৃষ্ঠৰ পৰিবেশ সম্বন্ধীয় কেতবোৰ প্ৰশ্নৰ উত্তৰ বিচৰাৰ পৰিকল্পনা কৰা এই অভিযানৰ প্ৰস্তুতি এতিয়া তুংগত৷\n৭. অৰুণাচলৰ উত্তৰ চিয়াঙৰ বুকুত চিনাক্ত হ’ল মাছৰ এক নতুন প্ৰজাতিঃ "NGOP" নামেৰে থলুৱা নামাকৰণ কৰা এই মাছবিধ বিজ্ঞানকুলৰ বাবে এক নতুন আৱিস্কাৰ স্বৰূপ আৰু জি বি পণ্ট ইনষ্টিউট অৱ হিমালয়ান এনভাইৰনমেণ্ট আৰু ডেলেলপমেণ্টৰ উত্তৰ পূৱ শাখাই এই তথ্য প্ৰকাশ কৰিলে জাৰ্মানীৰ পৰা প্ৰকাশিত এক প্ৰকৃতি বিষয়ক জাৰ্নালত৷\n৮. অসমতো অচিৰেই আৰম্ভ হব মহিলাৰ সুৰক্ষাৰ বাবে হেল্পলাইনৰ ব্যৱস্থাঃ ১৮১ নম্বৰ হেল্পলাইন প্ৰবৰ্তনৰ বাবে কেন্দ্ৰীয় তথ্য-প্ৰযুক্তি মন্ত্ৰণালয়ৰ পত্ৰৰ ভিত্তিত ব্যৱস্থা গ্ৰহণৰ বাবে ৰাজ্য চৰকাৰে মুখ্য সচিবক দিলে নিৰ্দেশ৷\n৯. চাউল চুৰিৰ অপৰাধত অভিযুক্ত খণ্ড উন্নয়ন বিষয়া আৰু সম্প্ৰসাৰণ বিষয়াক তিনিচুকীয়াৰ মুখ্য ন্যায়িক দণ্ডাধীশে দিলে সাত বছৰৰ সশ্ৰম কাৰাদণ্ডৰ নিৰ্দেশ৷\n১০. দেশৰ স্বকীয় উদ্ভাৱনী শক্তিৰ বিকাশৰ বাবে স্থাপিত হব লগা পাঁচটা কেন্দ্ৰীয় উদ্ভাৱনী কেন্দ্ৰ স্থাপিত হব\nগুৱাহাটীতোঃ অহা বছৰৰ ভিতৰতে ই সম্পূৰ্ণ হব বুলি প্ৰকাশ কৰিলে আঞ্চলিক বিজ্ঞান কেন্দ্ৰ কৰ্তৃপক্ষই৷\n১১. লোকসভাত গৃহীত হ’ল খাদ্য নিৰাপত্তা আইনঃ বিৰোধীয়ে প্ৰস্তাৱ কৰা তিনিশৰো অধিক সংশোধনী প্ৰস্তাৱক কৰিলে নস্যাৎ৷\n১২. এচকাৰ্ড বেংকৰ বিত্তীয় কেলেংকাৰীৰ গোচৰত চিবিআইৰ বিশেষ আদালতে দুই পৃথানী ভাতৃসহ তিনিজনক এবছৰৰ কাৰাদণ্ডৰ নিৰ্দেশ কৰিলে জাৰি৷\n১৩. ছয় জনগোষ্ঠীৰ জনজাতিকৰণৰ দাবী নায্যতা দি মুখ্যমন্ত্ৰীয়ে কৰিলে কেন্দ্ৰক পুনৰ বিবেচনাৰ বাবে অনুৰোধ জনোৱাৰ ঘোষণা৷\n১৪. লখিমপুৰত বিশিষ্ট চলচিত্ৰ নিৰ্মাতা কল্পনা লাজমীক প্ৰদান কৰিলে "অসম হিতৈশী সন্মান": ডঃ ভূপেন হাজৰিকা স্মৃতি ৰক্ষা সমিতিয়ে প্ৰদান কৰিলে এই সন্মান৷\n১৫. ওদালগুৰিত অহা ১৪ছেপ্তম্বৰত ৰসৰাজ লক্ষ্মীনাথ বেজবৰুৱাৰ ডেৰশ বছৰীয়া জয়ন্তী উপলক্ষে নটা ভাষাট পৰিবেশিত হব "অ’ মোৰ আপোনাৰ দেশ"৷\n১৬. ৰহাত উদযাপিত হ’ল সংস্কৃত দিৱসঃ "সংস্কৃত ভাৰতী"ৰ উদ্যোগত আয়োজিত এই অনুষ্ঠানত বিভিন্ন বিদ্যালয়ৰ ৩০টা গোটৰ মাজত অনুষ্ঠিত হয় সংস্কৃত গণগীত প্ৰতিযোগিতা, ৭০০ প্ৰতিনিধিয়ে কৰে অংশগ্ৰহণ, লগতে অনুষ্ঠিত হয় এখন বিজ্ঞান প্ৰদৰ্শনীও৷\n১৭. চাহ বৰ্ডৰ দ্বাৰা গঠিত জিলা কেচাপাঁত দাম নিৰীক্ষণ সমিতি সমূহে জিলা উপায়ুক্তৰ নেতৃত্বত ঘোষণা কৰিছে জিলাভিত্তিক কেঁচা চাহপাতৰ দামঃ গুণগত কেঁচা চাহপাত উৎপাদনতেই ক্ষুদ্ৰ চাহ খেতিয়ক সকলৰ ভৱিষ্যত সোমাই আছে আৰু গুণগত উৎপাদনকেই লক্ষ্য ৰূপে লবলৈ আহ্বান জনালে ক্ষুদ্ৰ চাহ খেতিয়ক সংস্থাই৷\n১৮. মাধৱদেৱৰ তিৰোভৱ তিথিত উখলমাখল আঠখেলীয়া নামঘৰঃ ৫০হাজাৰৰো অধিক ভক্তৰ শৰাই চাকিৰে উজ্বলিল নামঘৰ৷ ভাদমাহত কমেও পোন্ধৰ লক্ষ লোকৰ আগমনৰ সম্ভাৱনা\n১৯. এছিয়া কাপ হকীত দক্ষিণ কোৰিয়াক পৰাজিত কৰিলে ভাৰতীয় দলেঃ প্ৰৱেশ কৰিলে ছেমি ফাইনেলত৷\n২০. এইবাৰ অভিৰুচি ক্ৰীড়া দিৱসত গুৱহাটীত সামূহিক দৌৰৰ নেতৃত্ব প্ৰদান কৰিলৈ আহিব আন্তঃৰাষ্ট্ৰীয় খ্যাতি সম্পন্ন এথলীট পদ্মশ্ৰী ছাইনী উইলছনঃ ৩ছেপ্তেম্বৰৰ পুৱা ৬.১৫ত চান্দমাৰি উৰণীয়ে সেতুৰ পৰা আৰম্ভ হব এই দৌৰ৷\n২১. পশ্চিম মৰিগাঁৱ জন্মাষ্টমী মহোৎসৱে উদযাপন কৰিব ৰূপালী জয়ন্তী অহা ২৮-২৯আগষ্টতঃ আয়োজন কৰিছে সদৌ অসম ভিত্তিত এক দিহানাম প্ৰতিযোগিতাৰো৷\n২২. গুজৰাটত বাঢিছে মহিলা চোৰাংচোৱাৰ সংখ্যাঃ ৰাজ্য চৰকাৰৰ এই পদত ৩০শতাংশ মহিলাই যোগদান কৰা আৰু ইয়াক এক আকৰ্ষণীয় পেশাৰূপে নাৰীসকলে গ্ৰহণ কৰাক লৈ সন্তোষ প্ৰকাশ কৰিছে সচেতন ৰাইজে৷\nBy xukhdukh.com on August 27, 2013


কেনেকৈ আপোনাৰ হজ্জটো মকবুল হজ্জ হ’ব? - অসমীয়া - ইছলাম প্ৰশ্ন আৰু উত্তৰ ৱেবছাইট\nকেনেকৈ আপোনাৰ হজ্জটো মকবুল হজ্জ হ’ব\n41833: কেনেকৈ আপোনাৰ হজ্জটো মকবুল হজ্জ হ’ব?\nপ্ৰশ্ন: এজন মুছলিমৰ বাবে কি কি বিষয় জনা প্ৰয়োজন যিবোৰ পালন কৰিলে ইন শ্বা আল্লাহ তেওঁৰ হজ্জ মকবুল হজ্জ বুলি গণ্য হ’ব?\nহজ্জটো হজ্জে মকবুল হোৱাৰ বাবে এজন মুছলিমৰ যিবোৰ বিষয় জনা প্ৰয়োজন:\n- হজ্জৰ মাধ্যমত আল্লাহৰ সন্তুষ্টিৰ নিয়ত কৰা। ইয়াক বোলা হয়- ইখলাছ। আৰু ৰাছুল চাল্লাল্লাহু আলাইহি অছাল্লামে দেখুৱা পদ্ধতি অনুযায়ী হজ্জ আদায় কৰা। ইয়াক বোলা হয়- মুতাবাআ (অনুসৰণ)। যিকোনো নেক কাম এই দুটা চৰ্ত পূৰণ নকৰিলে কবুল নহয়: ইখলাছ আৰু মুতাবাআ (ৰাছুলৰ অনুসৰণ)। দলিল হৈছে- আল্লাহৰ বাণী:\n( وَمَا أُمِرُوا إِلا لِيَعْبُدُوا اللَّهَ مُخْلِصِينَ لَهُ الدِّينَ حُنَفَاءَ وَيُقِيمُوا الصَّلاةَ وَيُؤْتُوا الزَّكَاةَ وَذَلِكَ دِينُ الْقَيِّمَةِ ) البينة/5 .\n“সিহঁতৰ প্ৰতি কেৱল এই নিৰ্দেশ দিয়া হৈছিল যে, সিহঁতে যেন শ্বিৰ্কমুক্ত ইখলাছ ভিত্তিক আল্লাহৰ ইবাদত কৰে, ছালাত কায়িম কৰে আৰু যাকাত প্ৰদান কৰে। এইটোৱেই বক্ৰতামুক্ত ধৰ্ম। [ছুৰা আল-বাইয়্যিনা, আয়াত: ৫]\nআৰু নবী চাল্লাল্লাহু আলাইহি অছাল্লামৰ বাণী:\n( إِنَّمَا الأَعْمَالُ بِالنِّيَّاتِ ، وَإِنَّمَا لِكُلِّ امْرِئٍ مَا نَوَى )\n“সকলো আমল নিয়্যতৰ ওপৰত নিৰ্ভৰ কৰে আৰু প্ৰত্যেক ব্যক্তি যি নিয়ত কৰে তেওঁ সেইটোৱেই পাব”\n( مَنْ عَمِلَ عَمَلا لَيْسَ عَلَيْهِ أَمْرُنَا فَهُوَ رَدٌّ (\n“যি ব্যক্তি এনে কোনো আমল কৰিব যিটোৰ অনুমোদন আমাৰ চৰিয়তত নাই সেইটো প্ৰত্যাখ্যাত।”\nএতেকে এজন হাজী চাহেবে যি যি ক্ষেত্ৰত আটাইতকৈ বেছি গুৰুত্ব দিব সেইটো হৈছে- ইখলাছ আৰু মুতাবাআ। নবী চাল্লাল্লাহু আলাইহি অছাল্লামে বিদায়ী হজ্জৰ সময়ত কৈছিল:\n( لِتَأْخُذُوا عني مَنَاسِكَكُمْ (\n“তোমালোকে মোৰ পৰা তোমালোকৰ হজ্জ কৰাৰ পদ্ধতি জানি লোৱা উচিত।”\n- হালাল সম্পদৰ দ্বাৰা হজ্জ আদায় কৰিব লাগিব। কাৰণ হাৰাম সম্পদৰ দ্বাৰা হজ্জ আদায় কৰাও হাৰাম; নাজায়েয। বৰং কিছুমান আলিমে কৈছে: এনেকুৱা হজ্জ শুদ্ধ নহ’ব। আকৌ কিছুমানে কৈছে: যদি আপুনি এনেকুৱা সম্পদৰ দ্বাৰা হজ্জ কৰে যি সম্পদৰ উৎস হৈছে হাৰাম তেনেহ’লে আপুনি যেন হজ্জ নকৰিলে; বৰং আপোনাৰ বাহনটোৱে হজ্জ কৰিলে। অৰ্থাৎ উটটোৱে হজ্জ কৰিলে।\n- আল্লাহৰ নিষেধকৃত বিষয়সমূহৰ পৰা বিৰত থকা। দলিল হৈছে- আল্লাহৰ বাণী:\n( الْحَجُّ أَشْهُرٌ مَعْلُومَاتٌ فَمَنْ فَرَضَ فِيهِنَّ الْحَجَّ فَلا رَفَثَ وَلا فُسُوقَ وَلا جِدَالَ فِي الْحَجِّ ) البقرة/197 .\n“অৰ্থ- হজ্জ হৈছে নিৰ্দিষ্ট মাহসমূহত। এতেকে যিয়ে এই মাহসমূহত হজ্জ কৰিবলৈ স্থিৰ কৰে সি যেন হজ্জৰ সময়ত স্ত্ৰী-সম্ভোগ, অন্যায় আচৰণ আৰু কলহ-বিবাদ নকৰে। [ছুৰা বাকাৰাহ; ২: ১৯৭]\nএতেকে, হাজী চাহেবৰ উচিত হজ্জ সংক্ৰান্ত নিষিদ্ধ অথবা সাধাৰণ নিষিদ্ধ যেনে- পাপাচাৰ, অবাধ্যতা, হাৰাম কথা, হাৰাম কৰ্ম, বাদ্য শুনা ইত্যাদিৰ পৰা বিৰত থকা। অনুৰূপভাৱে হজ্জ সংক্ৰান্ত বিশেষ নিষিদ্ধ কৰ্মৰ পৰাও বিৰত থাকিব। যেনে- যৌনাচাৰ, মূৰ খুৰোৱা, ইহৰাম অৱস্থাত যি যি কৰ্ম কৰা নবী চাল্লাল্লাহু আলাইহি অছাল্লামে নিষিদ্ধ কৰিছে সেইবোৰৰ পৰা বিৰত থকা।\n- এইদৰে হাজী চাহেবৰ উচিত কোমল, সহজপ্ৰাণ আৰু লেনদেন আৰু কৰ্মত উদাৰ হোৱা। যিমান সম্ভৱ সহযাত্ৰীসকলৰ লগত ভাল ব্যৱহাৰ কৰা। কোনো মুছলিমক কষ্ট দিয়াৰ পৰা বিৰত থকা তাৰ বাবে ফৰজ। সেইটো হজ্জৰ পৱিত্ৰ স্থানসমূহতেই হওঁক অথবা বজাৰতেই হওঁক। হাজী চাহেবে তাৱাফ কৰা অৱস্থাত ভীৰ কৰি কাৰোবাক কষ্ট দিয়া উচিত নহয়। ছায়ি কৰা অৱস্থাত কাৰোবাক কষ্ট দিয়া উচিত নহয়। জমৰাতত কাৰোবাক কষ্ট দিয়া ঠিক নহয়। আন কোনো স্থানতো কষ্ট দিয়া উচিত নহয়। হাজী চাহেবৰ বাবে এইবোৰ বিষয় পালন কৰা বাঞ্ছনীয় অথবা আৱশ্যকীয়। এনেকৈ হজ্জ আদায় কৰাৰ বাবে হাজী চাহেবে কোনো এজন আলিমৰ সহচৰ্য লাভ কৰি হজ্জ আদায় কৰিব পাৰে; যাতে সেই আলিমজনে তেওঁক দ্বীনি বিষয়সমূহ স্মৰণ কৰাই দিব পাৰে। আৰু যদি সেইটো সম্ভৱ নহয় তেনেহ’লে হজ্জত যোৱাৰ আগত নিৰ্ভৰযোগ্য আলিমসকলৰ গ্ৰন্থ অধ্যয়ন কৰা উচিত; যাতে সুস্পষ্ট জ্ঞানৰ ভিত্তিত তেওঁ আল্লাহৰ ইবাদত কৰিব পাৰে। সমাপ্ত\n[শ্বাইখ উছাইমীনৰ ফতোৱাসমগ্ৰ (২০/২১)]


অতীতৰ ভোগালীক সোঁৱৰী অনুভৱৰ একলম~অনুভৱ-ললিতা হাজৰিকা\nমাঘ ঐ মাঘ গছৰ গুটি লাগ । মাঘৰ উৰুকা দিনা গাঁওৰ প্ৰতিঘৰ মানুহৰ বাৰীত থকা ফলমূলৰ গছ-গছনিবোৰ বাঁহৰ টঙালেৰে বা নৰা খেৰেৰে বান্ধি মাঘ ঐ মাঘ গছৰ গুটি লাগ বুলি কয় । এই নিয়মটি কৰিলে ফলমূল ভৰপূৰ হৈ লাগে বুলি জনবিশ্বাস আছে । গাঁও অনুসৰি নিয়মবোৰ বেলেগ ও হ'ব পাৰে ।\nঅতীতৰ ভোগালী অতুলনীয় আছিল । চিৰা-সান্দহকে আদি কৰি সকলো ঘৰতে বনোৱা হয় । আগতে কিছুমান গাওঁত পুহ মাহৰ দহ পোন্ধৰদিনলৈকে ধান খেতি থাকে । ঘৰৰ ঘৰনীৰ আহৰি নোহোৱা হয় । ইফালে খেতি চপাব লাগে , সিফালে ভোগালী আহি পদূলিমুখ পাওঁ পাওঁ । খেতি শেষ কৰিয়ে ঘৰৰ গৃহিনী বিলাকে বিহুৰ জলপানৰ জা-জোগাৰত ব্যস্ত হৈ পৰে । আহৰিও নাই, গাত ভাগৰো নাই যেন পাওঁ । ঘৰে ঘৰে ঢেঁকীৰ মাত । কাৰ কিমান যোগাৰ হ'ল লগ পালেই ইজনীয়ে সিজনীক সোধ-পোছ ও কৰে । প্ৰায়বিলাক ঘৰতে খীৰঁতী গাই আছিল , গতিকে গাখীৰৰ অভাৱ নাছিল । যি ঘৰত নাই ওচৰৰ ঘৰে বিনামূলীয়া গাখীৰ দি আন্তৰিকতাৰ ডোল নিকটকটীয়া কৰে । ঘৰৰ বাৰীৰ আলু-কচু , হাঁহ , মাহ সকলো ঘৰৰ । তেল, নিমহ আৰু চেনিহে দোকানৰ । আমাৰ ল'ৰাই সেই প্ৰকৃত নিৰ্ভেজাল ভোগালী দেখিকে নাপালে । ক'ত হেৰাল সেই সোণালী সু দিন !\nআৰু এতিয়াৰ ভোগালী ? ধানকল, পিঠাকল অহাৰ পৰা গাওঁত ঢেঁকী পাবলৈ নাই । খুব কম । পাৱাৰ টিলাৰ ট্ৰেক্টৰ আহিল , খেতিয়কে গৰু পুহিবলৈ এৰিলে । গাঁৱত গাখীৰ পাবলৈ নোহোৱা হ'ল । গাঁও অঞ্চলৰ অজিৰ আধুনিক যুগৰ সাধাৰণ ঘৰৰ এগৰাকী মাতৃয়ে ঘৰৰ ঢেঁকিত খুন্দা চিৰাপিঠা আৰু পিতৃয়ে ঘৰৰ গাইজনীয়ে দিয়া ডাঠ গাখীৰৰ সৈতে এবাটি জলপান সন্তানক খাবলৈ দিব পৰা নাই । কাৰণ পিতৃ-মাতৃ সামৰ্থবান নহয় । বিৱৰ্তন । চহৰৰ বজাৰত আকৌ ভোগালীৰ জলপান উভৈনদী । কিন্তু সেই জলপান কিনি খাবলৈ সামৰ্থবান সকলৰ বাবেহে সম্ভৱ |\nএইখন আকাশৰ তলতে\nকাৰোবাৰ ঘৰত খাবলৈ নাই\nকাৰোবাৰ ঘৰত পেলনী যায়....!


Isa 19 | AsmULB | STEP | মিচৰৰ বিষয়ে কৰা ঘোষণা। চোৱা, যিহোৱাই দ্ৰুতগামী মেঘত উঠি মিচৰ দেশলৈ আহিছে; তেওঁৰ সন্মুখত মিচৰৰ মুৰ্ত্তিবোৰ কম্পমান কৰিছে, আৰু মিচৰীয়াসকলৰ হৃদয় তেওঁলোকৰ ভিতৰত দ্রৱ হৈছে।\n1মিচৰৰ বিষয়ে কৰা ঘোষণা।\nতেওঁৰ সন্মুখত মিচৰৰ মুৰ্ত্তিবোৰ কম্পমান কৰিছে, আৰু মিচৰীয়াসকলৰ হৃদয় তেওঁলোকৰ ভিতৰত দ্রৱ হৈছে।\n2“মই মিচৰীয়াসকলৰ বিৰুদ্ধেই মিচৰীয়াসকলক উচটাম; মানুহে নিজৰ ভাইৰ বিৰুদ্ধে, আৰু নিজৰ চুবুৰীয়াৰ বিৰুদ্ধে যুদ্ধ কৰিব;\n3মিচৰীয়াসকলৰ আত্মা নিজৰ ভিতৰত দুৰ্ব্বল হ’ব, মই তেওঁলোকৰ মন্ত্র ধ্বংস কৰিম;\nতাতে তেওঁলোকে মূৰ্ত্তিবোৰৰ, ভূত-পোহাঁ, আৰু আত্মজ্ঞানীসকলৰ মন্ত্র চিঞৰীব।\n4বাহিনীসকলৰ প্রভু যিহোৱাই কৈছে,\n5সমুদ্রৰ পানী শুকাই যাব, আৰু নদী শুকাই খালী যাব।\n6নদীবোৰ দুৰ্গন্ধযুক্ত হ’ব, আৰু মিচৰৰ নদীৰ পানী কমি শুকাই যাব;\n7নীল নদীৰ ঘাট,\n8মাছমৰীয়াসকল ক্রন্দন কৰিব, আৰু নদীত বৰশী টুপুৱাসকলে বিলাপ কৰিব,\n9শণ সূতা ফনিওৱা কাম কৰাসকল আৰু বগা বস্ত্ৰ বোৱাসকল বিবৰ্ণ হ’ব।\n10মিচৰীয়াৰ কাপোৰৰ কাম কৰা লোকসকলক ভগ্ন কৰা হ’ব; আৰু হাজিৰাত কাম কৰাসকলে মনত কষ্ট পাব।\n11চোৱণৰ ৰাজকুমাৰ সকল সম্পূৰ্ণ মূৰ্খ, আৰু ফৌৰণৰ সকলোতকৈ জ্ঞানী পৰামৰ্শদাতা সকলৰ মন্ত্রণা জ্ঞানশূন্য হ’ব।\nএই বুলি ফৌৰণৰ আগত তোমালোক প্ৰতিজনে কেনেকৈ ক’ব পাৰা?\n12তেনেহ’লে তোমালোকৰ জ্ঞানীলোক ক’ত?\n13চোৱণৰ ৰাজকুমাৰ সকল মূৰ্খ হ’ল, নোফৰ ৰাজকুমাৰ সকল প্ৰতাৰিত হ’ল; তেওঁলোকে মিচৰৰ জাতিবোৰৰ চুকৰ শিল স্বৰূপ, তেওঁলোকে মিচৰীয়াসকলক বিপথগামী কৰিলে।\n14যিহোৱাই তেওঁৰ ভিতৰত বিকৃত আত্মা বাকি দিলে,\n15মূৰ বা নেগুৰ, খাজুৰ পাত বা খাগড়ি তাত কোনো এজনে মিচৰৰ বাবে একো কৰিব নোৱাৰে।\n16সেই দিনা, মিচৰীয়াসকল মহিলাৰ দৰে হ’ব; বাহিনীসকলৰ যিহোৱাই তেওঁলোকৰ ওপৰত হাত উঠোৱাৰ বাবে, তেওঁলোকে কঁপিব আৰু ভয় কৰিব। 17যিহূদা দেশ মিচৰীয়াসকলৰ আগত ত্ৰাসৰ কাৰণ হ’ব। মিচৰৰ বিৰুদ্ধে বাহিনীসকলৰ যিহোৱাই কৰা পৰিকল্পনাৰ কাৰণে যেতিয়াই কোনো এজনে তেওঁলোকক সোঁৱৰণ কৰিব, তেতিয়া তেওঁলোকে ভয় কৰিব।\n18সেই দিনা কনানীয়া ভাষা কোৱা আৰু বাহিনীসকলৰ যিহোৱালৈ শপত খোৱা পাঁচখন নগৰ হ’ব। এই পাচঁখনৰ এখন সূৰ্যৰ নগৰ নামেৰে প্রখ্যাত হ’ব।\n19সেই দিনা মিচৰ দেশৰ মাজত যিহোৱাৰ উদ্দেশ্যে এটা যজ্ঞবেদী, আৰু সীমাত যিহোৱাৰ উদ্দেশ্যে এটা শিলৰ স্তম্ভ হ’ব। 20সেয়ে মিচৰ দেশত বাহিনীসকলৰ যিহোৱাৰ অৰ্থে এটা চিন আৰু সাক্ষীস্বৰূপ হ’ব। যেতিয়া তেওঁলোকে উপদ্ৰৱকাৰী সকলৰ বাবে যিহোৱাৰ আগত কাতৰোক্তি কৰিব; তেতিয়া তেওঁলোকৰ ওচৰলৈ তেওঁ এজন ত্রানকৰ্ত্তা আৰু উদ্ধাৰকৰ্ত্তা পঠাব, আৰু তেওঁ তেওঁলোকক মুক্ত কৰিব।\n21যিহোৱা মিচৰত জনাজাত হ’ব, আৰু সেই দিনা মিচৰীয়াসকলে যিহোৱাক জানিব। তেওঁলোকে বলিদান আৰু উৎসৰ্গৰ সৈতে তেওঁৰ আৰাধনা কৰিব, আৰু যিহোৱাৰ উদ্দেশ্যে সঙ্কল্প কৰিব, আৰু সিদ্ধও কৰিব। 22যিহোৱাই মিচৰক প্রহাৰ কৰিব, আৰু প্রহাৰ কৰি সুস্থ কৰিব; তেওঁলোকে যিহোৱালৈ ঘূৰি আহিব, তাতে তেওঁ তেওঁলোকৰ নিবেদন শুনিব আৰু তেওঁলোকক সুস্থ কৰিব।\n23সেই দিনা সেই ঠাইত মিচৰ দেশৰ পৰা অচূৰলৈকে এটা ৰাজপথ হ’ব, তাতে অচূৰীয়া লোকে মিচৰলৈ, আৰু মিচৰীয়া লোকে অচোৰলৈ অহা যোৱা কৰিব; আৰু মিচৰীয়াসকলে অচূৰীয়াসকলৰ সৈতে অৰাধনা কৰিব।\n24সেই দিনা মিচৰ আৰু অচূৰৰ সৈতে ইস্রায়েল তৃতীয় হৈ পৃথিৱীৰ মাজত আশীৰ্ব্বাদ প্ৰাপ্ত হ’ব। বাহিনীসকলৰ যিহোৱাই তেওঁলোকক আশীৰ্ব্বাদ কৰিব আৰু ক’ব, “মোৰ মিচৰীয়া লোকসকল, মোৰ হাতে কৰা কাৰ্য অচূৰ, আৰু মোৰ আধিপত্য ইস্ৰায়েল আশীৰ্ব্বাদপ্ৰাপ্ত হওক।”


Carried in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Carried ar byavahar, ppali, parshwakriya, upkaar, kriya-pratikriya aaru satarkatabani\nEstradiol साल्ट से बनी दवाएं:\nEnrifol (1 प्रकार उपलब्ध) Evadiol (1 प्रकार उपलब्ध) Progynova Tablet (2 प्रकार उपलब्ध) Valest (2 प्रकार उपलब्ध) Esta (1 प्रकार उपलब्ध) Estova (2 प्रकार उपलब्ध) Estrabet (1 प्रकार उपलब्ध) Evalue (1 प्रकार उपलब्ध) Evatone (1 प्रकार उपलब्ध)\nCarried के सारे विकल्प देखें\nCarried की जानकारी\nEstradiol का प्रयोग हार्मोन रिप्लेसमेंट थेरेपी (एचआरटी) में; रजोनिवृत्ति के बाद महिलाओं मे हड्डियों की कमजोरी को रोकने में (ऑस्टियोपोरोसिस); मौखिक गर्भनिरोधक के रूप में किया जाता है।\nCarried ৰ লাভ আৰু ব্যৱহাৰসমূহ- Carried Benefits & Uses in Assamese\nCarried ৰ পালি আৰু সেয়া কেনেদৰে ল'ব- Carried Dosage & How to Take in Assamese\nCarried-ৰ উপাদানসমূহ- Carried Active Ingredients in Assamese\nCarried ৰ পাৰ্শ্চক্ৰিয়াসমূহ- Carried Side Effects in Assamese\nCarried সংক্ৰান্ত সতৰ্কতাবাণীসমূহ- Carried Related Warnings in Assamese\nঅইন দৰৱৰ সৈতে Carriedৰ গুৰুতৰ ক্ৰিয়া-প্ৰতিক্ৰিয়া- Severe Interaction of Carried with Other Drugs in Assamese\nCarried মতভেদসমূহ- Carried Contraindications in Assamese\nCarried ৰ বিষয়ে সততে সোধা প্ৰশ্নসমূহ- Frequently asked Questions about Carried in Assamese\nখাদ্য আৰু মদৰ সৈতে Carried ক্ৰিয়া-প্ৰতিক্ৰিয়া- Carried Interactions with Food and Alcohol in Assamese\nCarried ৰ লাভ আৰু ব্যৱহাৰসমূহ - Carried Benefits & Uses in Assamese\nCarried তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nरजोनिवृत्ति के बाद होने वाला ऑस्टियोपोरोसिस रोग मुख्य\nसमय से पहले ओवेरियन फेलियर\nगर्भधारण से बचने के उपाय\nयोनि के अस्तर का पतलापन मुख्य\nCarried ৰ পালি আৰু সেয়া কেনেদৰে ল'ব - Carried Dosage & How to Take in Assamese\nबीमारी चुनें ब्रैस्ट कैंसर (स्तन कैंसर) समय से पहले ओवेरियन फेलियर प्रोस्टेट कैंसर रजोनिवृत्ति के बाद होने वाला ऑस्टियोपोरोसिस रोग यूरेथ्राइटिस योनि के अस्तर का पतलापन\nउम्र चुनें Adult(Female) Adult(Male) Geriatric\nCarried-ৰ উপাদানসমূহ - Carried Active Ingredients in Assamese\nCarried ৰ পাৰ্শ্চক্ৰিয়াসমূহ - Carried Side Effects in Assamese\nগৱেষণাৰ ভিত্তিত, Carried ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nत्वचा में जलन\nस्तन का दर्द\nCarried সংক্ৰান্ত সতৰ্কতাবাণীসমূহ - Carried Related Warnings in Assamese\nCarried-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nCarriedএ গৰ্ভৱতী মহিলাৰ ক্ষেত্ৰত সুতীব্ৰ প্ৰভাৱ দেখুৱায়। এইবাবে ইয়াক চিকিতসকৰ পৰামৰ্শৰ পিছতহে গ্ৰহণ কৰিব। আপোনাৰ ইচ্ছা অনুসৰি গ্ৰহণ কৰিলে ই ক্ষতিকাৰক হব পাৰে।\nCarried-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nCarried গ্ৰহণ কৰাৰ পিছত স্তন্যপায়ী মহিলাসকলে গম্ভীৰ সমস্যাত ভূগিব পাৰে। গতিকে প্ৰথমে আপোনাৰ চিকিতসকৰ পৰামৰ্শ নোলোৱাকৈ এই ঔষধটো গ্ৰহণ নকৰিব, নহলে এইটো আপোনাৰ বাবে বিপদজনক হব পাৰে।\nবৃক্কত Carried কি প্ৰভাৱ দেখা গৈছে?\nবৃক্ক can be affected by Carriedৰ দ্বাৰা [Organ] প্ৰভাবিত হব পাৰে। আপুনি যদি এইবিধ ঔষধৰ ক্ষতিকৰ প্ৰভাৱ অনুভৱ কৰে, তেন্তে এই ঔষধটো গ্ৰহণ কৰা বন্ধ কৰক। চিকিতসকৰ পৰামৰ্শৰ পিছতহে আপুনি ইয়াক পুনৰাই গ্ৰহণ কৰা উচিত।\nযকৃতত Carried কি প্ৰভাৱ দেখা গৈছে?\nকলিজা ৰ বাবে Carried কেতিয়াবাহে ক্ষতিকাৰক।\nহৃদযন্ত্ৰৰ ক্ষেত্ৰত Carried ৰ কি প্ৰভাৱ দেখা গৈছে?\nহৃদয় can be affected by Carriedৰ দ্বাৰা [Organ] প্ৰভাবিত হব পাৰে। আপুনি যদি এইবিধ ঔষধৰ ক্ষতিকৰ প্ৰভাৱ অনুভৱ কৰে, তেন্তে এই ঔষধটো গ্ৰহণ কৰা বন্ধ কৰক। চিকিতসকৰ পৰামৰ্শৰ পিছতহে আপুনি ইয়াক পুনৰাই গ্ৰহণ কৰা উচিত।\nঅইন দৰৱৰ সৈতে Carriedৰ গুৰুতৰ ক্ৰিয়া-প্ৰতিক্ৰিয়া - Severe Interaction of Carried with Other Drugs in Assamese\nCarried তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nCarried মতভেদসমূহ - Carried Contraindications in Assamese\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Carried লোৱা অনুচিত যাতে -\nCarried ৰ বিষয়ে সততে সোধা প্ৰশ্নসমূহ - Frequently asked Questions about Carried in Assamese\nএই Carried-এ অভ্য়াস বা নিচাৰ সৃষ্টি কৰে নেকি?\nনহয়, আপনি Carriedৰ প্ৰতি আসক্ত নহয়।\nCarried য়ে তন্দ্ৰাভাৱ বা টোপনিৰ উন্মেষ নঘটায়, সেয়ে আপনি বাহন চলাব পাৰে বা মেচিন আদি অপৰেট কৰিব পাৰে।\nহয়, কিন্তু Carried লোৱাৰ পূৰ্বে ডাক্তৰৰ সৈতে পৰামৰ্শ লোৱাটো গুৰুত্বপূৰ্ণ।\nমানসিক ৰোগৰ চিকিত্সাৰ বাবে Carried লৈ কোনো লাভ নাই।\nখাদ্য আৰু মদৰ সৈতে Carried ক্ৰিয়া-প্ৰতিক্ৰিয়া - Carried Interactions with Food and Alcohol in Assamese\nখাদ্য আৰু Carriedৰ ক্ৰিয়া-প্ৰতিক্ৰিয়া\nখাদ্যৰ সৈতে Carriedৰ ক্ৰিয়া-প্ৰতিক্ৰিয়াৰ কোনো তথ্য নাই, এইবিষয়ত গৱেষণাৰ অভাৱৰ হেতু।\nমদ আৰু Carriedৰ মাজৰ প্ৰতিক্ৰিয়া\nগৱেষণাৰ অভাৱত, Carried লোৱাৰ সময়ত মদ্যাপন কৰা সম্পৰ্কত একো ক'ব পৰা নাযায়।\nCarried ৰ অনুকল্প - Substitutes for Carried in Assamese\nE2खरीदें\nProstium E खरीदें\nCarried के लिए सारे विकल्प देखें\nআপুনি বা আপোনাৰ পৰিয়ালৰ কোনোবাই Carried লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Carried ব্যৱহাৰ কৰিছিল নেকি?\nআপুনি কিমান পৰিমাণে Carried সেৱন কৰিছিল?\nআপুনি Carried ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Carried সেৱন কৰে?\nUS Food and Drug Administration (FDA) [Internet]. Maryland. USA; Package leaflet information for the user; Estrace (estradiol)\nKD Tripathi. [link]. Seventh Edition. New Delhi, India: Jaypee Brothers Medical Publishers; 2013: Page No 306-309\nApril Hazard Vallerand, Cynthia A. Sanoski. [link]. Sixteenth Edition. Philadelphia, China: F. A. Davis Company; 2019: Page No 526-528


PLASTIC BOTTLE: প্লাষ্টিকত বিষ বিয়পি আছে ! এই পাঁচটা উপায়েৰে প্লাষ্টিকৰ বটলৰ পৰা বিষাক্ত পদাৰ্থ শৰীৰত প্ৰৱেশ কৰে ...– News18 assam\nHome » photogallery » health-well-being »PLASTIC BOTTLE: প্লাষ্টিকত বিষ বিয়পি আছে ! এই পাঁচটা উপায়েৰে প্লাষ্টিকৰ বটলৰ পৰা বিষাক্ত পদাৰ্থ শৰীৰত প্ৰৱেশ কৰে ...\nPLASTIC BOTTLE: আমি বাহিৰৰ পৰা খোৱা পেকেটযুক্ত খোৱা পানীৰ বহুক্ষেত্ৰত সমস্যা আছে।\n| January 24, 2022, 16:24 IST\nপ্লাষ্টিকৰ বটলত (PLASTIC BOTTLE)থকা বিশেষ ৰাসায়নিক পদাৰ্থবোৰে শৰীৰত হৰমনৰ সমস্যা সৃষ্টি কৰিব পাৰে। প্লাষ্টিকৰ বটলত থকা Bisphenol-A (BPA) নামৰ ৰাসায়নিক পদাৰ্থটোৱে শৰীৰত হৰমনৰ ভাৰসাম্য নষ্ট কৰে বুলি বহুতে বিশ্বাস কৰে। ইয়াৰ বাহিৰেও, বহুতো ৰাসায়নিক পদাৰ্থই শৰীৰত হৰমনৰ সমস্যা সৃষ্টি কৰে। Photo by Unsplash\nপ্লাষ্টিকৰ বটল বা PET (Polyethylene Terephthalate) বটলৰ ফলত শৰীৰত কৰ্কট ৰোগ হোৱাৰ সম্ভাৱনা আছে। গৱেষকসকলে বিচাৰি পাইছে যে বেঞ্জিন আৰু আৰ্চেনিক প্লাষ্টিকৰ বটলৰ পৰা শৰীৰত প্ৰৱেশ কৰিব পাৰে। কিয়নো ইয়াত কাৰ্চিনোজেনিক নামৰ পদাৰ্থ থাকে। যদি আপুনি প্লাষ্টিকৰ বটলবোৰ দীঘলীয়া সময়ৰ বাবে পানীৰে ভৰ্তি কৰে, সেইবোৰ পানীৰ সৈতে মিহলি হয়। Photo by Unsplash\nআমি বাহিৰৰ পৰা খোৱা পেকেটযুক্ত খোৱা পানীৰ বহুক্ষেত্ৰত সমস্যা আছে। গৱেষকসকলে বিচাৰি পাইছিল যে প্ৰতি চাৰিটা বটলৰ এটা কলৰ পানীৰে ভৰ্তি। যাতে একাধিক উপাদান থাকিব পাৰে। Photo by Unsplash\nবহুসময়ত ঘৰত আন যিকোনো পানীয়ৰ প্লাষ্টিকৰ বটল ব্যৱহাৰ কৰা হয়। দীৰ্ঘদিন ধৰি ইয়াক ব্যৱহাৰ কৰাৰ ফলত, ৰাসায়নিক পদাৰ্থৰ সেই বটলটো ঘূৰাই দিয়াৰ ফলত শৰীৰত বিভিন্ন প্ৰতিক্ৰিয়াৰ সৃষ্টি হয়। Photo by Unsplash\nপ্লাষ্টিক প্ৰদূষণৰ সমস্যাও আছে। ব্যৱহাৰৰ পিছত পেলাই দিয়া প্লাষ্টিকৰ ফলত বিভিন্ন ধৰণে প্ৰকৃতিৰ প্ৰদূষণ হয়। যি পৰোক্ষভাৱে আমাৰ শৰীৰত বিষাক্ত পদাৰ্থৰ প্ৰৱেশ কৰে। Photo by Nareeta Martin on Unsplash


November 1, 2020 সংখ্যাটোৰ আঁৰৰ কথা\t21 Comments\nজুলাই মাহৰ কথা। ৰিণ্টুমণি দত্ত দাই মেছেজ কৰি সুধিছিল, মই কিহত লিখোঁ। মানে, মই মোবাইলত লিখোঁনে লেপটপত? সেই সময়ত মোৰ লেপটপৰ সমস্যা এটা হৈ আছিল। সেয়ে মই মোবাইলত লিখি আছোঁ বুলি জনাইছিলোঁ।\n: দুমাহত ভাল হ’বনে? ভাল হ’ব লাগিব। তুমি ফটাঢোলৰ সম্পাদক হ’ব লাগিব৷ নৱেম্বৰৰ সংখ্যাটিৰ বাবে৷\nমোক আচৰিত কৰি কৈ দিছিল তেওঁ। মোৰ ডিঙি শুকাই কৰকৰীয়া দিলে৷ মূৰ ঘূৰি গ’ল। মনৰ ভিতৰতে পাগুলিলোঁ।\n“কথাবোৰ কি হৈছেগে?\nসম্পাদক? তাকো মই?”\nসেয়া অনুৰোধ নাছিল৷ সেয়া আছিল ৰিণ্টুমণি দাৰ আদেশ। সেয়ে হয়তো “যিবা আজ্ঞা শিৰোধাৰ্য” কৰিবলৈ নিমিষতে বাধ্য হৈ পৰিলোঁঁ৷ ওলোটাই নিজে সহজ হৈ সুধিলোঁহে,\n: মানে অক্টোবৰত কাম কৰিব লাগিব নেকি? দাদায়ো একদম কনফাৰ্ম কৰি দিলে৷\n: হয়, অক্টোবৰত৷\nএটা সম্পূৰ্ণ নতুন প্ৰস্তাব৷ এটা একেবাৰে নতুন অভিজ্ঞতা মোৰ বাবে৷ কিবাকিবি সৰু-সুৰা টুক-টাককৈ লেখা-মেলা কৰোঁ সঁচা, কিন্তু ‘ফটাঢোল’ৰ নিচিনা ই-মেগাজিন এখনৰ সম্পাদকৰ দায়িত্ব ল’ব লাগিব বুলি সপোনতো আশা কৰা নাছিলোঁঁ৷ আশা কৰা নাছিলোঁ মানে মনলৈ কোনোদিন অহাও নাছিল৷ কিন্তু এতিয়া সম্পাদনা কৰা সংখ্যাটিৰ আঁৰৰ কথা লিখিবলৈ জুকিয়াই আছোঁ।\nচেপ্তেম্বৰৰ শেষত সাজু হ’বলৈ বুলি ক’বলৈকো হেমন্ত কাকতি দাদাই নাপাহৰিলে৷\n“আল ইজ ৱেল”\nমনটোক মিছা প্ৰলোভন দি যিমান পাৰোঁ বুজাবলৈ চেষ্টা কৰিলোঁ। তাৰ পিছত সম্পাদনা টীমৰ সদস্যৰ সৈতে মোক লৈ হোৱাটচএপ গোট গঠন হ’ল৷ নৱেম্বৰ সংখ্যাটিৰ বাবে।\nৰিণ্টুদাই বুজাই দিলে৷ কোনে কেনেকৈ সহায় কৰিব সম্পাদনাৰ কামত। সকলোৱে অভিনন্দন আৰু শুভকামনা দিলে৷ সহায় কৰিম বুলি মানসিক সকাহ দিলে৷\nকম্পিউটাৰত ফাইল চেভিঙৰ কাম দেবজিত শৰ্মা দাদাই সহজভাৱে বুজাই দিলে। হিমাংশু ৰাজখোৱা দাদাই মই বেছি গুৰুত্ব দিব লগা বিষয়কেইটাৰ কথা কৈ সকলো ক্ষেত্ৰতে দিহা-পৰামৰ্শ দি গ’ল। কান্ধত গামোচা সহ গোহাৰি বনাই চন্দন বৰিয়ে নতুন চম্পাক একেবাৰে জিলিকাই তুলিলে৷ গোহাৰিখন দেখি নিজকে নিৰ্বাচন খেলাৰ নিচিনা লাগি গ’ল৷\nনতুনকৈ সান্নিধ্য পোৱা বুলি অনুভৱেই নহ’ল৷ বন্ধুত্ব সুলভ ব্যৱহাৰেৰে নতুন সম্পাদকক যেন আদৰি ল’লে সকলোৱে। অভিজিত কলিতা দাদা আৰু সঞ্জীৱ ভট্টাচার্য দাদাৰ দিহা-পৰামৰ্শ আৰু চবিনা বাই “জটিল নহয়, সকলো সহজ” বুলি কৈ বিষয়বোৰৰ সৈতে মোক সহজ কৰিবলৈ কৰা সেই চেষ্টাই যি উৎসাহ দিলে, সেয়া নাপাহৰোঁ।\nবিদেশৰ মোবাইল নম্বৰটোৰ বাবে মাজতে সম্পাদকৰ কিছু বিলৈও হ’ল৷ কিছুসংখ্যকে নম্বৰটো ঘৰুৱা যেন নেদেখি মেছেজ খুলিকে নাচালে। কিছুমানে বিদেশৰ নম্বৰটো হোৱাটচএপত এড কৰিব নোৱাৰিলে৷ পিছত গোটত তাকে জনাই পুণৰবাৰ পোষ্ট দিব লগা হ’ল।সেইবিলাকৰ পিছতো যেনিবা লেখা আহিল দেই। ৰিণ্টুমণিদা, হিমাংশুদা, দেৱজিতদা, ডলীবা সকলোৱে লেখা সংগ্ৰহ কৰি যথেষ্ট সহায় কৰিলে।\nনিৰৱ সাধনাৰে কৰ্মত ব্ৰতী আৰাধনা বৰুৱা বাইদেউ আৰু দিগন্ত কুমাৰ ভট্টাচাৰ্য দাদাৰ নাম ল’বই লাগিব। সময়ত বেনাৰ সাজু কৰি তুলিম বুলি কথা দিছিল আৰাধনা বাইদেৱে৷ সেইমতে দুয়োজনে মিলি আলোচনীৰ বাবে বেনাৰ সাজু কৰিছিল।\n“শিল্পী পৰিচিতি” শিতানত দেবজিৎ শইকীয়া দাদা আৰু দাদাৰ পৰিবাৰ বিস্মিতা শইকীয়া বৌৱে কৰা সহায়ৰ বাবে দুয়োলৈকে মোৰ আন্তৰিক কৃতজ্ঞতা জ্ঞাপন কৰিছোঁ।\nমাজে মাজে সম্পাদনা গোটৰ গহীন পৰিৱেশত হাঁহিৰ খোৰাক যোগোৱাৰ ক্ষেত্ৰত যদি বিজয়দাৰ নাম উল্লেখ নকৰোঁ কথাবোৰ আধৰুৱা হ’ব৷\nদিম্পলে ইউনিকোডৰ কামত লাগি দিছে। লেখাত বানানৰ বিসংগতি ভাষা-সাহিত্যৰ বাবে মাৰাত্মক। বৰ্ণাশুদ্ধিত সহায় কৰা চবিনা ইয়াছমিন বা, প্ৰণীতা গোস্বামী বৰঠাকুৰ বা, পৰিস্মীতা গগৈ আৰু ঋতুপৰ্ণা মহন্তই ইয়াৰ সম্পূৰ্ণ দায়িত্ব ল’লে৷ ৰাজশ্রী শর্মাই ফটাপ্রশ্নৰ সংগ্রহ কৰাৰ লগতে সকলো সময়তে সহযোগিতা আগবঢ়াই গ’ল।\nতাৰ পিছত আপলোডিঙৰ কামটোত আগভাগ লৈ সহায় কৰাৰ ক্ষেত্ৰত নাম ল’ব লাগিব হেমন্ত কাকতিদা দা, দেবজিত শৰ্মাদা, ৰিণ্টুমণি দত্তদা আৰু ৰিমঝিম বৰঠাকুৰৰ। আলোচনীখনৰ কাম কৰাৰ ক্ষেত্ৰত সকলোৰে উদ্যম আৰু মনোবল দেখি অভিভূত হ’লোঁ।বুজাবলৈ ভাষাহীন মই।\nলেখকৰ সাহিত্য-কৃতিৰ অবিহনে আলোচনী অসম্ভৱ৷ বিভিন্ন লেখাৰে সন্নিবিষ্ট কৰি আলোচনীখন সজাই তোলাত লেখক-লেখিকাসকলে যি বৃহৎ অনুদান আগবঢ়াইছে তাৰ বাবে মই চিৰকৃতজ্ঞ৷ সকলোলৈকে অশেষ ধন্যবাদ৷ যিসকলৰ লেখা আলোচনীখনত সন্নিবিষ্ট কৰিবপৰা নগ’ল সেইসকলৰ ওচৰত কৰযোৰে ক্ষমা বিচাৰিছোঁ।\n‘ফটাঢোল’ ই-আলোচনীখনৰ বাবে সম্পাদনা টীমৰ সকলোৱে যথেষ্ট কৰিছে আৰু প্ৰতিমাহে কৰি আহিছে৷ প্ৰতিমাহে একোখন সৰ্বাংগসুন্দৰ আলোচনী সজাই পৰাই পাঠকৰ বাবে সাজু কৰি তোলাটো সহজ-সাধ্য নহয়৷\nএমাহজুৰি হোৱা মোৰ অভিজ্ঞতাৰে মই স্বীকাৰ কৰিম গোটটোৰ বাবে ইয়াৰ ‘ফটাঢোল’ ই-আলোচনীখন কেৱল মাত্ৰ এখন আলোচনী নহয়, “ফটাঢোল এক আবেগ” আৰু এই আবেগ চিৰযুগমীয়া হওক৷ তাৰেই আশা ৰাখিলোঁ।\nসচাঁকৈ ফটাঢোল মানেই এক আৱেগ। সম্পাদনা টিমটোৰ প্ৰতিজনে এজন এজন ৰত্ন।\nঅভিনন্দন জনালোঁ, সৰ্বাংগসুন্দৰ আলোচনীখনৰ বাবে।\nঅতি সুন্দৰ আৰু নিয়াৰিকৈ কামবোৰ কৰিলা। ফটাঢোল টিমৰ হৈ ধন্যবাদ যাচিলো\nএই সুযোগ দিয়াৰ বাবে কৃতজ্ঞতা জনালোঁ দাদা..\nসুন্দৰ আলোচনীখনৰ সৰ্বাংগ সুন্দৰ সংখ‍্যাটোৰ সম্পাদিকাক অভিনন্দন।\nতোমাৰ সৈতে কাম কৰি ভাল লাগিল মানসী৷\nসাংঘাটিক টিম স্পিৰিট দেই। মই পাই থৈছো। আপোনালৈ অভিনন্দন।\nএখন সুন্দৰ আলোচনী উপহাৰ দিলা মানসী, অশেষ ধন্যবাদ তোমাক। তোমাৰ লগত কাম কৰি বৰ ভাল লাগিল। সহযোগ ৰাখিবা আগলৈও।\nধন্যবাদ..নিশ্চয় ৰাখিম বা…


সেনাৰ গুলীত ১২ নীৰিহৰ মৃত্যু : কি কয় আছাম ৰাইফলছে ? - The Cross Current\nসেনাৰ গুলীত ১২ নীৰিহৰ মৃত্যু : কি কয় আছাম ৰাইফলছে ?\nBy The CrossCurrent\t Last updated Dec 5, 2021\nনাগালেণ্ডৰ গুলীচালনাৰ ঘটনাক লৈ বিবৃতি প্ৰকাশ কৰিছে আছাম ৰাইফলছে ৷ নাগালেণ্ডৰ মন জিলাত আছাম ৰাইফলছৰ গুলীত নিহত হৈছিল কমেও ১২ গৰাকী নীৰিহ লোক ৷ এই ঘটনাৰ পাছত আছাম ৰাইফলছে প্ৰকাশ কৰা এক বিবৃতিত কোৱা হৈছে যে শণিবাৰৰ ঘটনাৰ বাবে তেওলোক গভীৰভাৱে অনুতপ্ত ৷ এই ঘটনাৰ উচ্চ পৰ্যায়ৰ তদন্ত কৰি দোষীক কঠোৰ শাস্তি দিয়া হ’ব বুলিও আছাম ৰাইফলছে ঘোষণা কৰিছে ৷বিবৃতিটোত লগতে এইদৰে কোৱা হয়-‘চোৰাংছোৱা সূত্ৰত খবৰ অনুসৰি সন্ত্ৰাসবাদীক কৰায়ত্ত কৰিবলৈ ওটিঙ গাঁৱত অভিযান চলাইছিল সেনাৰ দলটোৱে ৷’\nউল্লেখ্য যে ওটিঙ গাঁৱৰ কিছুসংখ্যক লোক এখন পিক আপ ভানত সন্ধিয়া সময়ত ঘৰলৈ উভতিছিল ৷ সেই সময়তে তেওলোকক সন্ত্ৰাসবাদী বুলি ভাবি আছাম ৰাইফলছৰ এটা দলে গুলীচালনা কৰে ৷ এই ঘটনাত ১২ জন নীৰিহ লোকৰ মৃত্যু হয় ৷\nতামিলনাডুত চৰকাৰী চাকৰিৰ বাবে তামিল ভাষাৰ প্ৰশ্নকাকত বাধ্যতামূলক\nদিল্লীত অমিক্ৰ’ণৰ সংক্ৰমণ : এজন লোক আক্ৰান্ত


যতীন গোস্বামী - অসমীয়া ৱিকিপিডিয়া\nএই প্ৰবন্ধটোক যতীন্দ্ৰনাথ গোস্বামী নামৰ প্ৰবন্ধৰ সৈতে খেলি-মেলি নকৰে যেন।\nডিগবৈত সত্ৰীয়া নৃত্যৰ কৰ্মশালাত তিলেশ্বৰ তামুলীৰ সৈতে যতীন গোস্বামী, ২০১৫\n২ আগষ্ট, ১৯৮৩ (৩৮ বছৰ)\nআধাৰ সত্ৰ, দেৰগাঁও, গোলাঘাট জিলা, অসম\nসংগীত নাটক একাডেমী ফেল'শ্বিপ, ২০১৯\nনৃত্যাচাৰ্য যতীন গোস্বামী এগৰাকী ভাৰতীয় নৃত্যশিল্পী আৰু নৃত্য পৰিচালক। ভাৰতৰ শাস্ত্ৰীয় নৃত্যসমূহৰ ভিতৰত অন্যতম সত্ৰীয়া নৃত্যৰ প্ৰচাৰ আৰু প্ৰসাৰৰ বাবে গুৰু যতীন গোস্বামী বিশেষভাৱে জনাজাত। তেওঁ গুৱাহাটীত অৱস্থিত সত্ৰীয়া একাডেমীৰ প্ৰতিষ্ঠাপক সঞ্চালক আৰু বৰ্তমান উপদেষ্টা মণ্ডলীৰ সদস্য। তেওঁ সংগীত নাটক একাডেমীৰ সাধাৰণ পৰিষদৰ প্ৰাক্তন সদস্য আছিল। তেওঁ আলোক শিল্পী সংঘ নামৰ নৃত্য একাডেমী আৰু প্ৰাগজ্যোতি কলা পৰিষদ নামৰ সংস্কৃতিক সংস্থাৰ প্ৰতিষ্ঠা কৰিছিল। তেওঁ সত্ৰীয়া নৃত্যলৈ আগবঢ়োৱা অৱদানৰ স্বীকৃতি স্বৰূপে ২০০৪ চনত সংগীত নাটক একাডেমী বঁটা লাভ কৰিছিল। ২০০৮ চনত ভাৰত চৰকাৰে তেওঁক দেশৰ চতুৰ্থ সৰ্বোচ্চ অসামৰিক সন্মান পদ্মশ্ৰী প্ৰদান কৰে। ২০১৯ চনত সংগীত নাটক একাডেমীয়ে গুৰু যতীন গোস্বামীক ২০১৮ চনৰ বাবে একাডেমীৰ সৰ্বোচ্চ সন্মান সংগীত নাটক একাডেমী ফেল'শ্বিপ বা সদস্য ৰত্ন প্ৰদান কৰে। মহেশ্বৰ নেওগ আৰু ভূপেন হাজৰিকাৰ পিছত এই সন্মান লাভ কৰা তেওঁ তৃতীয়গৰাকী অসমীয়া।\n১৯৩৩ চনৰ ২ আগষ্ট তাৰিখে গোলাঘাট জিলাৰ দেৰগাঁও দাধৰাৰ আধাৰ সত্ৰত যতীন গোস্বামীৰ জন্ম হৈছিল। তেওঁৰ পিতৃ সত্ৰীয়া সংগীতৰ এগৰাকী সু-প্ৰতিষ্ঠিত শিল্পী স্বৰ্গীয় ধৰণীধৰ দেৱগোস্বামী আৰু মাতৃ স্বৰ্গীয়া চন্দ্ৰপ্ৰভা দেৱী। সত্ৰীয়া পৰিৱেশত জন্মগ্ৰহণ কৰা গোস্বামীদেৱে সৰু থাকোঁতেই পিতৃৰ তত্ত্বাৱধানত সত্ৰীয়া নাচৰ চৰ্চা আৰম্ভ কৰিছিল। পিছলৈ তেখেতে কমলাবাৰী সত্ৰৰ প্ৰসিদ্ধ সত্ৰীয়া শিল্পী মণিৰাম দত্ত মুক্তিয়াৰ আৰু স্বৰ্গীয় ৰসেস্বৰ শইকীয়া বৰবায়নৰ তত্ত্বাৱধান্ত নৃত্যৰ শিক্ষা গ্ৰহণ কৰে। সত্ৰীয়াৰ উপৰিও তেখেতে জয়পুৰত গুৰু গণেশ হীৰালালৰ তত্ত্বাৱধানত কথক আৰু গুৰু অটম্বা সিংৰ তত্ত্বাৱধানত মণিপুৰী নৃত্যৰ শিক্ষাও লাভ কৰিছিল।\nতেওঁ কলাগুৰু বিষ্ণুপ্ৰসাদ ৰাভাৰ একান্ত অনুৰাগী আছিল। তেওঁ কুৰি বছৰ বয়সতেই ৰাভাদেৱৰ সংস্পৰ্শলৈ আহিছিল। কলাগুৰু বিষ্ণুপ্ৰসাদ ৰাভাৰ তত্ত্বাৱধানত গোস্বামীদেৱে সত্ৰীয়া নৃত্য আৰু নাটকৰ উপৰিও অসমীয়া লোকসংগীতৰ শিক্ষা গ্ৰহণ কৰে।\n১৯৬০ চনত প্ৰথম অসমীয়া শিল্পী হিচাপে গোস্বামীদেৱে দিল্লী দুৰদৰ্শনত সত্ৰীয়া সংগীতৰ অনুষ্ঠান প্ৰদৰ্শন কৰিছিল। ১৯৬২ চনত বিষ্ণুপ্ৰসাদ ৰাভা, ৰসেস্বৰ শইকীয়া বৰবায়ন আৰু তেওঁ অংকীয়া নাট ভাওনাৰ প্ৰথম আৰু একমাত্ৰ ভ্ৰাম্যমাণ দল “প্ৰাগজ্যোতিষ কলা পৰিষদ” গঠন কৰিছিল। ১৯৬৩ চনত কলাগুৰু বিষ্ণুপ্ৰসাদ ৰাভাৰ পৰিকল্পনা অনুসৰি আধুনিক মঞ্চত প্ৰথমবাৰৰ বাবে “ৰুক্মিণী হৰণ নাট|ৰুক্মিণী হৰণ” নাট তেওঁৰ অধীনত পৰিৱেশন কৰা হৈছিল। ইয়াৰ লগতে যতীন গোস্বামীয়ে উজনি অসমৰ প্ৰথম নাট্যদল “ভাস্কৰ থিয়েটাৰ” গঠন আৰু ‘খাজুৰাহো নৃত্য উৎসৱ’ত অনুষ্ঠান পৰিৱেশন কৰিছিল। তেওঁৰ অহোপুৰুষাৰ্থৰ ফলতে ‘নৃত্যাঞ্জলি উৎসৱ' আৰম্ভ হৈছিল। প্ৰতি বছৰে অনুষ্ঠিত এই উৎসৱ আধুনিক মঞ্চত সত্ৰীয়া নৃত্যৰ সংৰচনা আৰু সম্পৰীক্ষাৰ বাটকটীয়া হিচাপে পৰিগণিত হৈছে।\nযতীন গোস্বামীয়ে অসমৰ লগতে গোটেই ভাৰততে সত্ৰীয়া নৃত্যৰ কৰ্মশালা পাতি ইয়াৰ প্ৰচাৰ আৰু প্ৰসাৰৰ বাবে আগভাগ লৈছিল। ১৯৯৪ চনত তেওঁ সংগীত নাটক একাডেমীৰ সাধাৰণ পৰিষদলৈ সদস্য হিচাপে নিৰ্বাচিত হৈছিল। তেওঁ দেশে-বিদেশে বহু ঠাইত সত্ৰীয়া নৃত্য পৰিবেশন কৰিছে। ২০০০ চনত সংগীত নাটক একাডেমীৰ তত্ত্বাৱধানত গুৱাহাটীত স্থাপন হোৱা সত্ৰীয়া একাডেমীৰ তেওঁ প্ৰথম সঞ্চালক আছিল।\nনৃত্যাচাৰ্য যতীন গোস্বামীৰ বৰ্তমানলৈকে পাঁচখন গ্ৰন্থ প্ৰকাশিত হৈছে। সেইকেইখন হ'ল,\nনৃত্য পৰিভাষিক শব্দ আৰু সংজ্ঞা\nঝুমুৰা নাচ - নাদু ভংগী\nনৃত্য শিক্ষা আৰু\nনৃত্যৰ প্ৰাথমিক হস্ত পৰিচয়\nঅসমৰ ভ্ৰাম্যমাণ থিয়েটাৰৰ জনক হিচাপে খ্যাতি লভা যতীন গোস্বামীদেৱে পৰবৰ্ত্তী সময়ত ‘নৃত্যাচাৰ্য্য’ সন্মানেৰে ভূষিত হৈ প্ৰসিদ্ধি লাভ কৰে। তেওঁ বহুতো বঁটা আৰু সন্মান লাভ কৰিছে। তাৰে ভিতৰত উল্লেখযোগ্য হ'ল,\nশিল্পী দিৱস পুৰস্কাৰ (১৯৯৪)\nঅসম নাট্য সমিতি ভ্ৰাম্যমাণ থিয়েটাৰ পুৰস্কাৰ (১৯৯৫-৯৬)\nঅসম চৰকাৰৰ শ্ৰেষ্ট নৃত্য নিৰ্দেশক পুৰস্কাৰ (১৯৯৭)\nনৃত্যাচাৰ্য ৰ্সন্মান (১৯৯৯)\nভাৰতীয়ম সন্মান, সাংস্কৃতিক মন্ত্ৰণালয়, ভাৰত চৰকাৰ (২০০২)\nচন্দ্ৰকান্ত-হিৰাপ্ৰভা পুৰস্কাৰ (২০০২)\nসংগীতজ্যোতি পুৰস্কাৰ (২০০৪)\nসংগীত নাটক একাডেমী বঁটা (২০০৪)\nঅসম নাট্য সন্মিলন পুৰস্কাৰ (২০০৪)\nনৃত্য শিৰোমণি, অসম সত্ৰ মহাসভা (২০০৭)\nওৱাইজমেন আন্তৰ্জাতিক বঁটা (২০০৮)\nনৃত্য কলা-ৰত্ন পুৰস্কাৰ (২০০৯)\nলিঅ'-এক্সপ' বঁটা (২০০৯)\nশঙ্কৰাচাৰ্য্য অৱতাৰ পুৰস্কাৰ (২০১০)\nআনন্দ মোহন ভাগৱতী নৰ্টন পুৰস্কাৰ (২০১২)\nভবেন শইকীয়া ভ্ৰাম্যমাণ থিয়েটাৰ পুৰস্কাৰ (২০১৩)\nওদিছি গুৰু দেৱপ্ৰসাদ দাস পুৰস্কাৰ (২০১৪)\nমঘাই ওজা সৃজন বঁটা (২০১৫)\nসংগীত নাটক একাডেমীৰ সৰ্বোচ্চ সন্মান সংগীত নাটক একাডেমী ফেল'শ্বিপ বা সদস্য ৰত্ন (২০১৮)\n↑ 1.0 1.1 1.2 1.3 1.4 "Bio-Data of Jatin Goswami". Sattriya Akademi. 2016. http://sattriyaakademi.com/a_j_g.htm। আহৰণ কৰা হৈছে:6February 2016.\n↑ 2.0 2.1 "Spotlight on Sattriya dance". The Hindu. 15 July 2006. http://www.thehindu.com/todays-paper/tp-national/tp-newdelhi/spotlight-on-quotsattriyaquot-dance/article3105110.ece। আহৰণ কৰা হৈছে:6February 2016.\n↑ "Sattriya Kendra - Advisory Committee". Sangeet Natak Akademi. 2016. Archived from the original on February 7, 2016. https://web.archive.org/web/20160207045004/http://www.sangeetnatak.gov.in/sna/sattriya-advisory.htm। আহৰণ কৰা হৈছে:6February 2016.\n↑ 4.0 4.1 4.2 "Dance,apath to inner happiness". The Telegraph. 28 August 2012. http://www.telegraphindia.com/1120828/jsp/northeast/story_15906479.jsp#.VrYjovl97IU। আহৰণ কৰা হৈছে:6February 2016.\n↑ "SNA Awardees". Sangeet Natak Akademi. 2016. Archived from the original on 31 March 2016. https://web.archive.org/web/20160331060603/http://www.sangeetnatak.gov.in/sna/awardeeslist.htm। আহৰণ কৰা হৈছে:6February 2016.\n↑ "Padma Awards". Ministry of Home Affairs, Government of India. 2016. Archived from the original on 15 November 2014. https://www.webcitation.org/6U68ulwpb?url=http://mha.nic.in/sites/upload_files/mha/files/LST-PDAWD-2013.pdf। আহৰণ কৰা হৈছে:3January 2016.\n↑ 8.0 8.1 "Bred on beauty". The Hindu. 20 April 2012. http://www.thehindu.com/todays-paper/tp-features/tp-fridayreview/bred-on-beauty/article3333564.ece। আহৰণ কৰা হৈছে:6February 2016.\n↑ "The seventh surprise". Indian Express.4November 2011. http://indianexpress.com/article/cities/delhi/the-seventh-surprise/। আহৰণ কৰা হৈছে:6February 2016.\n↑ "Jatin Goswami and Troupe". Zomato. 2016. https://www.zomato.com/events/ncr/jatin-goswami-and-troupe-100002897। আহৰণ কৰা হৈছে:6February 2016. [সংযোগবিহীন উৎস]\n"https://as.wikipedia.org/w/index.php?title=যতীন_গোস্বামী&oldid=255464"ৰ পৰা অনা হৈছে\nএই পৃষ্ঠাখন ২২ ডিচেম্বৰ, ২০২০ তাৰিখে ০৯:২৯ বজাত অন্তিম সংশোধন কৰা হৈছিল।


অসমীয়াত্বৰ সন্ধানত চাৰিটা দফা (গুৰুগোবিন্দ তামুলী) - সাহিত্য ডট অৰ্গ\nঅসমীয়াত্বৰ সন্ধানত চাৰিটা দফা (গুৰুগোবিন্দ তামুলী)\nঅসমীয়া ভাষা কেতিয়াৰ পৰা আৰম্ভ হৈছিল সেইটো জনাটো সম্ভৱ নহয়। বৰ্তমান চলি থকা ৰূপটো অৰুণোদইৰ সময়ৰ পৰা প্ৰচলিত হৈ আহি এই ৰূপ পাইছেহি বুলি ক’ব পাৰি। অসমীয়া ভাষাৰ স্বকীয়তাৰ বাবে আমি প্ৰায় ১৫০০ বছৰৰ ইতিহাসৰ কথা উনুকিয়াওঁ। অসমত যুগ-যুগান্তৰৰে পৰা চলি থকা বিভিন্ন ভাষা সমূহৰ মিশ্ৰণেৰে বিকশিত হৈ বৰ্তমানৰ চলিত অসমীয়া ভাষাটোৰ ৰূপ পাইছে নেকি? অসমৰ থলুৱা ভূমিপুত্ৰ (যি সকল আনঠাইৰ পৰা প্ৰব্ৰজন কৰি বৰ্তমানৰ অসম নামৰ ভূখণ্ডলৈ অহাৰ কোনো ইতিহাস নাই) সকলে যিকেইটা ভাষা ব্যৱহাৰ কৰে বা কৰি আহিছে (নিজা লিপি থকা নথকাৰ কথা বাদ) সেইকেইটা আৰু ‘অসমীয়া ভাষা’ৰ সাদৃশ্যতা কিমান? মংগোলীয় মূলৰ ভূমিপুত্ৰ সকলৰ ভাষা (দোৱান?) আৰু মান্য অসমীয়া ভাষাৰ মাজত সমন্ধ বিচাৰি উলিওৱাটো কষ্টসাধ্য নহয়নে? অসমীয়া ভাষা এক আৰ্যমূলীয় সাংস্কৃতিক সাম্ৰাজ্যবাদৰ আগ্ৰাসনৰ ফল নহয়তো ? ভূমিপুত্ৰ সকলৰ অনাৰ্য ভাষা-সংস্কৃতিক পৰাধীন কৰি ৰাখি এক বহিঃসঁচৰ আৰ্য সাংস্কৃতিক সাম্ৰাজ্যই শাসন চলাই থকা নাইতো ? মান্য অসমীয়া ভাষাত থলুৱা বড়ো, ৰাভা, মিচিং, কাৰ্বি, তিৱা, ডিমাছা, হাজংকে আদি কৰি অসমৰ নিজৰ মাটিৰ থলুৱা ভাষা সমূহ নাইবা অসমৰ কাষৰীয়া অঞ্চল সমূহৰ ভাষাৰ প্ৰাধান্য ক’ত ? একে কথা উপাস্য দেৱ-দেৱতাৰ ওপৰতো। জনজাতীয় দেৱদেৱতা আৰু আৰ্য মূলৰ আৰাধ্য দেৱ-দেৱতা সকল একেই নেকি? হিন্দু, বৌদ্ধ, খ্ৰীষ্টান, ইছলাম আদি আনুষ্ঠানিক ধৰ্মবোৰ এই অঞ্চললৈ আমদানিকৃত বহিঃসঁচৰ ধৰ্ম নহয় নেকি ? আৰ্য উত্তৰ ভাৰত কেন্দ্ৰিক শ্ৰীৰাম নাইবা শ্ৰীকৃষ্ণই বুঢ়াগোসাঁইৰ থানবোৰৰ সংস্কৃতি বিলুপ্ত কৰা নাইনে? একে কথা বাকী আমদানিকৃত ধৰ্মবোৰৰ ক্ষেত্ৰতো। দঞি-প’ল’ক ঘৰতে গৃহহাৰা কৰিছে কোনোবা আগ্ৰাসনকাৰী ছেইন্ট অথবা নবীয়ে। য়ু.পি.ৱালা শ্ৰীকৃষণ ভগৱানৰ বুঢ়াগোঁসাই নাইবা আনকোনো স্থানীয় জনজাতীয় উপাস্যজনৰ ওপৰত আগ্ৰাসন, জেৰুজালেমৰ যীচু নাইবা মক্কাৰ হজৰত মহম্মদৰ আগ্ৰাসনৰ কিবা পাৰ্থক্য আছে নেকি? এই আগ্ৰাসনৰ ফলত সকলোৱে ক্ৰমাৎ হেৰুৱাই পেলাইছে নিজৰ নৃগোষ্ঠীয় ইউনিক ধাৰণাবোৰ। সাংস্কৃতিক সামাজ্যবাদৰ এই আগ্ৰাসনৰ পৰা বচাৰ কিবা উপায় কোনে দিব ? নে যি হ’ল হৈ গ’ল আৰু সময়ৰ সোঁতত নিজস্ব সকলো হেৰুৱাই দাসত্বৰ শিকলিকেইডালতে আবদ্ধ থকাৰ বাদে গত্যন্তৰ নাই ??\nঅসমীয়া জাতীয়তাবাদ বোলা বস্তুটোৱেই এটা জোৰজবৰদস্তি সাজি লোৱা বস্তু নেকি ? ইয়াক সম্পূৰ্ণৰূপে প্ৰব্ৰজনকাৰী সকলেই নিজৰ সুবিধাৰ কাৰণে সাজি লোৱা নাইতো ? নহ’লে তথাকথিত অসমীয়া জাতিসত্বাৰ প্ৰতি থলুৱা ভূমিপুত্ৰ সকলৰ অবিশ্বাসযোগ্যতা কিয়? অসমীয়া ভাষাত থলুৱা ভাষাবোৰৰ অস্তিত্ব ক’ত ? বহুতে ক’ব খোজে, অসমীয়া হাজাৰ বছৰৰ সাংস্কৃতিক আদান প্রদানৰ ফলত গঠিত হোৱা এক বৃহত্তৰ জাতি, য’ত আৰ্য্, মংগোলীয় সকলো গোষ্ঠী, জনগোষ্ঠীৰ নিজস্ব অৱদান আছে। এই গোটেই প্ৰক্ৰিয়াটো যদি আদান-প্ৰদানৰ মাজেদিয়ে হৈছিল তেন্তে এই থলুৱা ভাষাবোৰৰ লগত মান্য অসমীয়াৰ মিল নেদেখিহে আচৰিত নহৈ নোৱাৰিছোঁ। গোটেই অসমীয়াত্বৰ ধাৰণাটোৱেই এক কৰাৰ নামত বাকীবোৰক ধংস কৰা এক কাৰ্য যেন লগা নাইনে? মিলনৰ নাম দি আধিপত্যৰ বিস্তাৰ, সাত ৰাজ্য মাৰি এক ৰাজ্য ৰাজনৈতিক ভাৱে হ’ল, কিন্তু সাংস্কৃতিক মিলন হোৱা যেন নালাগিল। পৃথিৱীৰ বেলেগ ভাষা, সংস্কৃতি, জাতি সত্বাবোৰলৈ চালে দেখোঁ যে যিবোৰ অতীতৰ জাতি সত্বা, সংস্কৃতিৰ মিলন হৈ সেইবোৰৰ জন্ম সেইমূলৰ প্ৰভাৱ সকলোতে বিদ্যমান। তাত অসমীয়াত থলুৱাত্ব বিচৰাৰ দৰে বিচাৰিব নালাগে। প্ৰচলিত মান্য অসমীয়া জাতীয়তাবাদী জীৱনশৈলীৰ অনুশীলনত ভূমিপুত্ৰ সকলৰ জীৱনশৈলীৰ উপাদানবোৰ বিচাৰি হাবাথুৰি খোৱা অৱস্থা এটা কিয় হয় ??\nপ্ৰব্ৰজন, মিলন, আগ্ৰাসন আদি বৈৱৰ্তনিক স্বাভাৱিক প্ৰক্ৰিয়া। মূল কথাটো হৈছে, অসমত ইমান দিনে মিলন হোৱা (সকলোৰে উপাদান থকা) বুলি যিটো ধাৰণাৰ প্ৰচাৰ চলাই থকা হৈছে, সেই প্ৰচাৰ সত্যৰ পৰা আঁতৰত। আচলতে আগ্ৰাসনহে হৈছে। অসমত এক সময়ত চৰকাৰী ভাষা হিচাপে বাংলা জাপি দিয়া আৰু অসমীয়া ভূমিপুত্ৰ সকলৰ ওপৰত তেওঁলোকৰ সংস্কৃতিৰ কোনো উপাদান বিচাৰি পাবলৈ টান ‘অসমীয়া’ জাপি দিয়াটৌ একে ধৰণৰ পৰিঘটনা নহয় নে? অসমীয়া আৰু বাংলাৰ সামঞ্জস্য যিমান, অসমৰ থলুৱা ভাষাবোৰ আৰু অসমীয়া মান্য ভাষাৰ সামঞ্জস্য তাৰ তুলনাত নাইৰ সমান। বাংলা আৰু অসমীয়া হয়তো একে উমৈহতীয়া পূৰ্বপুৰুষৰ পৰা উদ্ভুত। কিন্তু ‘সাংস্কৃতিক মিলন প্ৰক্ৰিয়া’ৰে গঠন হোৱা বুলি কোৱা তথাকথিত অসমীয়া জাতিসত্বাত ইয়াৰ মাটিৰ উপাদানবোৰৰ অভাৱ কিয় ?\n‘অসমীয়া জাতি’ গঠন প্ৰক্ৰিয়াটোৱেই গোটেইখন খেলিমেলি নহয়নে! প্ৰৱক্তাসকলে প্ৰচাৰ চলোৱাৰ নিচিনাকৈ মিলন হৈ গঠিত হোৱা জাতি সত্বা এটাৰ বাস্তৱ অস্তিত্ব বিচাৰি হাবাথুৰি খাব লগা হয় কিয়! অসমীয়া এটা সন্মিলিত নৃগোষ্ঠীয় সাংস্কৃতিক জাতিসত্বাতকৈ ৰাজনৈতিক ৰাষ্ট্ৰসত্বাহে বেছি নহয়নে ? দিল্লীৰ পৰা সকলোকে খুৱাই থকা ভাৰতীয়তাৰ শাসকীয় ৰাষ্ট্ৰসত্বাৰ পিলটোৰ নিচিনাকৈ অসমীয়াত্বটোও দিছপুৰ কেন্দ্ৰিক শাসকীয় ৰাজ্যসত্বাহে নেকি ?\n(এটা পুৰণি আলোচনাৰ পৰা)\n← সম্পাদকীয় (ৰাজীৱ ৰঞ্জন নাথ)\nচিলনী আৰু অধিকাৰ (ড০ মাখন লাল দাস) →\n‘বুঢ়ী আইৰ সাধু’ত নাটকীয় উপাদান – নৰেন পাটগিৰি


Double Displacement Reaction In Assamese | দ্বি অপসৰণ বিক্ৰিয়া » Assamese Medium\nDouble Displacement Reaction In Assamese | দ্বি অপসৰণ বিক্ৰিয়া\nDouble Displacement Reaction in Assamese: ইয়াৰ আগতে আমি অপসৰণ বিক্ৰিয়া (Displacement Reaction In Assamese) ৰ বিষয়ে আলোচনা কৰিলো। যদি আপুনি জানিব বিচাৰে অপসৰণ বিক্ৰিয়া কি , তেন্তে ওপৰৰ লিংকত ক্লিক কৰক। এতিয়া আমি আলোচনা কৰিম Class 10 Science ৰ প্ৰথম অধ্যায় “ৰাসায়নিক বিক্ৰিয়া আৰু সমীকৰণ” ৰ এটা গুৰুত্বপূৰ্ণ বিষয় যি হল (Double Displacement Reaction in Assamese) দ্বি অপসৰণ বিক্ৰিয়া ।\nআপুনি যদি Class 10 Science ৰ প্ৰথম অধ্যায় ৰাসায়নিক বিক্ৰিয়া আৰু সমীকৰণৰ বিভিন্ন বিষয়ৰ সম্পূৰ্ণ ধাৰণা (Full Concept) বিচাৰি আছে তেন্তে তলৰ লিংকৰ পৰা জানিব পাৰিব। পলম নকৰাকৈ এতিয়াই ক্লিক কৰক আৰু জানি লও আহক ।\nDouble Displacement Reaction | দ্বি অপসৰণ বিক্ৰিয়া কি?\nImportant Questions Double Displacement Reaction In Assamese Medium\nদ্বি-অপসৰণ বিক্ৰিয়া সাধাৰণতে আয়নৰ বিনিময় ঘটা এক প্ৰকাৰৰ ৰাসায়নিক বিক্ৰিয়া। কিন্তু দ্বি-অপসৰণ বিক্ৰিয়া কি তাক বুজাৰ আগতে আয়ন কি তাক বুজিব লাগিব।\nপৰ্যাবৃত্ত তালিকাৰ কোনো মৌলই সুস্থিৰতা লাভ কৰিবলৈ ইয়াৰ বহিৰকক্ষত ইলেক্ট্ৰন গ্ৰহণ বা ত্যাগ কৰি ধনাত্মক বা ঋণাত্মক বাবে আহিত হৈ আয়নৰ সৃষ্টি হয়। আয়ন সাধাৰণতে দুই প্ৰকাৰৰ-\nমৌল এটাই বহিৰতম কক্ষৰ পৰা ইলেক্ট্ৰন ত্যাগ কৰিলে তাক ধনাত্মক আহিত বা কেটায়ন (Cation) বোলে। আনহাতে বহিৰতম কক্ষত ইলেক্ট্ৰন গ্ৰহণ কৰিলে তাক ঋণাত্মক আহিত বা এনায়ন (Anion) বোলে।\nএতিয়া কথাটো হল দ্বি – অপসৰণ বিক্ৰিয়া (What is double displacement reaction) কি ? যদি AB আৰু CD বিক্ৰিয়ক পদাৰ্থৰ মাজত বিক্ৰিয়া ঘটি AC আৰু BD বিক্ৰিয়াজাত পদাৰ্থৰ উৎপন্ন হয়, তেন্তে এনেধৰণৰ বিক্ৰিয়াক দ্বি – অপসৰণ বিক্ৰিয়া বোলে।\nAB + CD —–> AC + BD\nইয়াত AB বিক্ৰিয়ক পদাৰ্থৰ A(+) আৰু B(-), ঠিক সেইদৰে C(+) আৰু D(-) । বিক্ৰিয়াত আয়নৰ বিনিময় ঘটি AC আৰু BD উৎপন্ন হৈছে। দ্বি – অপসৰণ বিক্ৰিয়াৰ উদাহৰণ হিচাপে আমি তলৰ বিক্ৰিয়াৰ কথা উল্লেখ কৰিব পাৰি।\nNaSO4+ BaCl2 ----> BaSO4 +2NaCl\n2KBr+ BaCl2 ---->  2KCI + BaBr2\nদ্ধি অপসৰণ বিক্ৰিয়াৰ আলোচনা আৰু কিছু উদাহৰণৰ পৰা আমি নিচ্ছয় Double Displacement Reaction in Assamese কি বা ইয়াক কেনেকৈ উপস্তৱন কৰা হয় তাক বুজিব পাৰিব। এতিয়া কথা হল দ্ধি অপসৰণ বিক্ৰিয়া এই বিষয়ৰ পৰা HSLC 2021 EXAMINATION ৰ বাবে কি প্ৰশ্ন সুধিব পাৰে তাক জানি লোৱ হক।\nপ্ৰশ্ন – দ্ধি অপসৰণ বিক্ৰিয়া কাক বোলে?\nপ্ৰশ্ন – অধ: ক্ষোপন কিক্ৰিয় কাক বোলে ? উদাহৰণ দিয়া।\nঅসমীয়া মাধ্যমৰ দ্ধি- অপসৰণ বিক্ৰিয়া (Double Displacement Reaction in Assamese) ৰ কাৰণে বহু কেইটা উদাহৰণৰ সৈতে আলোচনা কৰিলোঁ। দ্ধি অপসৰণ বিক্ৰিয়াৰ বাবে প্ৰয়োজনীয় কিছু তথ্য যেনে আধন বা আয়ন কি বা আন কিছু তথ্য যি প্ৰয়োজন আছিল। আশা কৰোঁ আপুনি দ্ধি অপসৰণ বিক্ৰিয়া কি তাক বুজিব পৰিছে। Double Displacement Reaction in Assamese ৰ পৰা Important Question যোগ কৰিছোঁ যি HSLC 2021 Exam ৰ বাবে প্ৰয়োজন।\nইয়াৰ উপৰিও যদি আপোনাৰ কিবা জনাৰ প্ৰয়োজন আছে তেন্তে Comment Section ত জনাব পাৰে। আমি Assamese Medium ৰ পৰা যথা সময়ত সঁহাৰি দিব যত্ন কৰিম। আপুনি যদি আমাৰ পৰা পোনপটীয়া যোগাযোগ কৰিব বিচাৰে তেন্তে Assamese Medium Facebook Page টো Follow কৰিব পাৰে।\nOxidation and Reduction in Assamese | জাৰণ আৰু বিজাৰণsays:\n[…] (Displacement Reaction) আৰু দ্বি-অপসৰন বিক্ৰিয়া (Double Displacement Reaction) ৰ বিষয়ে আলোচনা কৰিলোঁ । যদি আপুনি […]


বিৱৰ্তন (প্ৰাঞ্জল দাস) - সাহিত্য ডট অৰ্গ\nবিৱৰ্তন (প্ৰাঞ্জল দাস)\nগেইটখন বন্ধ কৰি মিনতি ওলাই আহিল৷ অলপ অলপ ঠাণ্ডা পৰিছে৷ দুদিনমানৰ পিছৰ পৰা গাত কাপোৰ এখন মেৰিয়াই লৈহে ওলাব লাগিব- তাই মনতে ভাবিলে৷ কেঁচা আলিবাটটোৰে তাই আগুৱাই গৈ থাকিল৷ কেঁচা আলিটো গৈ নতুনকৈ পিচ দিয়া পকা ৰাস্তাটোত লগ লাগিছেগৈ৷ মিনতি সেই ৰাস্তাটোৰে গৈ গৈ চাৰিআলিটোৰ ওচৰৰ পৰা উভতি আহিব৷ চাৰিআলিটোৰ পৰা অলপদূৰ আগুৱাই গ’লেই নৈ খন৷ শান্ত সমাহিত নৈখন দলঙখনৰ তলেৰে বৈ গৈ থাকে৷ অবিৰত প্ৰতিপল৷\nদোকমোকালিতে খোজ কাঢ়িবলৈ ওলাই অহাতো মিনতিৰ নিয়মীয়া ৰুটিনৰ ভিতৰত পৰে৷ কেতিয়াৰ পৰানো এই অভ্যাসটো গঢ় লৈ উঠিল তাইৰ ভালদৰে মনত নপৰে৷ বোধহয় ঘৰলৈ উভতি অহাৰ পিছৰ পৰাই৷ “কিমাননো ঘৰখনতে সোমাই থাক’! অলপ ওলাই মেলি যা বাহিৰলৈ৷ তেহে মনটো মুকলি হ’ব৷ ”- মাকে সেইবোৰ দিনত প্ৰায়ে তাইক কৈছিল৷ তেনেকুৱা দিনবোৰতে এদিন ৰাতিপুৱা তাই ঘৰৰ পৰা ওলাই আহিছিল৷ উদ্দেশ্যবিহীন ভাৱে খোজ কাঢ়ি কাঢ়ি তাই বহুদূৰ পাইছিলগৈ৷ এসময়ত তাইৰ ভাগৰ লাগিল৷ মনটো মুকলি হ’ল নে নহ’ল নাজানিলেও দেহাটো কিন্তু্ত তাইৰ মুকলি মুকলি যেন লাগিল৷ তাৰ পিছৰে পৰা তাই সদায় ৰাতিপুৱা খোজকঢ়া অভ্যাসটো কৰিলে৷ আগফালৰ দৰ্জাখনৰ তলৰ হুকটো পেলাই লৈ বাহিৰ ফালৰ পৰা ঠেলা এটা মাৰি দিলে দৰ্জাখন বন্ধ হৈ যায়৷ সেইটো কায়দাৰে দৰ্জাখন বন্ধ কৰি থৈ তাই ওলাই আহে৷ ডেৰ কিল’মিটাৰমান আঁতৰৰ চাৰিআলিটোৰ ওচৰৰ পৰা তাই উভতি আহে৷ তাই ঘৰ আহি সোমোৱালৈ বৌৱেক সাৰ পায়৷ কোনোবাদিনা বৌৱেক সাৰ নাপালে তাই বাৰাণ্ডাতে বহুপৰ ৰৈ থাকে৷ ৰাতিপুৱা কেঁচা টোপনি ভাঙি ঘৰৰ মানুহবোৰক মাতিবলৈ তাইৰ ভাল নালাগে৷\nঅলপ দূৰ অহাৰ পিছতে তাইৰ আকৌ পলাশৰ ফোনকলটোৰ কথা মনত পৰিল৷ মনৰ পৰা হেজাৰবাৰ আঁতৰাই ৰাখিব খুজিলেও কালি গধূলিৰ পাছৰপৰা পলাশৰ সেই মাতকেইটা তাইৰ কাণখনত খুন্দা মাৰি আছেহি৷ কালি ৰাতি বিছনাত পৰাৰ পিছতো বহুতপৰ তাই একেটা কথাকে ভাবি আছিল৷ পলাশে তাইৰ ফোন নম্বৰ ক’ত পালে! নিশ্চয় সুনীতাই দিব লাগিব৷ সুনীতাৰ বাহিৰে অইন কাৰোৰে সৈতে তাইৰ যোগাযোগ নাই৷ সুনীতাক এবাৰ ফোন কৰি কথাটো সুধি চাবলৈ তাইৰ মন গৈছিল৷ কিন্তু্ত কিবা এটা ভাবি তাই ৰৈ গ’ল৷ সুনীতাৰ মুখতে তাই বহুত বাৰ পলাশৰ কথা শুনিছে৷ ইউনিভাৰ্চিটিত পঢ়ি থকা দিনত যিজনী ছোৱালীৰ লগত পলাশৰ ভাল সম্পৰ্ক আছিল, যিজনী ছোৱালীৰ সৈতে এদিন পলাশৰ বিয়া হ’বই বুলি তাহাঁতে বিশ্বাস কৰিছিল, সেই বিয়াখন হোৱা নাছিল৷ এইবোৰ মিনতিয়ে সুনীতাৰ মুখতে শুনা কথা৷ পলাশ আজিকালি অকলশৰে থাকে৷ তাৰ ভাল চাকৰি৷ গাড়ী-মটৰ, বন কৰা মানুহৰে ঘৰখন ভৰি আছে৷ কিন্তু্ত তাৰ মনটো খালী৷ সুনীতাৰ মতে পলাশৰ বৰ্তমানৰ এই অৱস্থা আৰু বিয়াখন নোহোৱা দুয়োটাৰে ঘাই কাৰণ সেই ছোৱালীজনী৷ পলাশৰ অলক্ষিতে প্ৰেমৰ সম্পৰ্ক ৰাখি অইন এজনৰ সৈতে তাইৰ এতিয়া সুখৰ সংসাৰ৷\nমিনতিয়ে এইবোৰ কথালৈ মন কাণ দিব নিবিচাৰে৷ ফোনত কথাবোৰ শুনাৰ পিছতে তাই সেইবোৰ পাহৰি যবলৈ চেষ্টা কৰে৷ পলাশ, বিপুল, পল্লৱী, ৰূপালীহঁতৰ খা-খবৰবোৰ আৰু সুনীতাৰ ডাঙৰ ল’ৰা মিণ্টুৱে ছমহীয়া পৰীক্ষাত অংকত পোৱা নম্বৰৰ খবৰটো এই আটাইবোৰকে তাই একেটা শাৰীতে ৰাখিবলৈ চেষ্টা কৰে৷ সুনীতাৰ আগ্ৰহৰ বাবেহে তাই কথাবোৰ শুনি থাকে৷\nপলাশক সেই ইউনিভাৰ্চিটিৰ দিনবোৰত কেনেদৰে পাইছিল তাইৰ ভালদৰে মনত নপৰে৷ যেতিয়া কেণ্টিনত কেইবাখনো টেবুল লগ লগাই তাহাঁত আটাইবোৰে আড্ডাৰ আমেজ লৈ আছিল, পলাশ তেতিয়া ক’ৰবাৰ এঠাইত অইন এখন পৃথিৱী সজোৱাত ব্যস্ত হৈ আছিল৷ সেইখন পৃথিৱীত মানুহ আছিল মাত্ৰ দুটা- পলাশ আৰু সেই ছোৱালীজনী!\nফোনত সদায় যোগাযোগ ৰাখিম, সময় সুবিধা মিলাই আটাইবোৰ মাজে মাজে লগ হৈ থাকিম বুলি তাহাঁত আটাইবোৰ এদিন ঘৰ সোমালহি৷ সেইবোৰ দিনতে পলাশ, ৰূপম, নৱ, সুৰজিতে চাকৰিত সোমাইছিল৷ ক্লাছৰ অইনবোৰ ল’ৰাই চাকৰি বিচাৰি বিচাৰি লাহে লাহে হতাশাত ভুগিছিল৷ ছোৱালী দুই-এজনীৰ বিয়া ঠিক হৈছিল৷ কাৰোবাৰ পুৰণি প্ৰেমিকবোৰৰ লগত৷ অইন কিছুমানৰ ঘৰৰ মানুহবোৰৰ হেঁচাত পৰি অচিনাকি অইন কাৰোবাৰ লগত৷\nমিনতিৰ ক্ষেত্ৰত সেইবোৰ খেলিমেলি নাছিল৷ ককায়েকহঁতে ঠিক কৰা, মাক-দেউতাকে স্বভাৱ-চৰিত্ৰ ভাল দেখা দিগন্তৰ লগত তাই বিয়াত সোমাইছিল৷ তাইৰ বিয়াখনতে শেষবাৰৰ বাবে তাই লগৰ আটাইবোৰকে এবাৰ লগ পাইছিল৷\nতাৰ পিছৰ দিনবোৰ সুখৰ আছিল৷ কৰবাত অকণ দুখৰ ডাৱৰে আৱৰি আহিলেও তাই সেইবোৰ আঁতৰাই লৈ মনৰ আকাশখনক মুকলি ৰাখিবলৈ চেষ্টা চলাইছিল৷ সেই মুকলি আকাশখনলৈকে এদিন ক’ৰবাৰ পৰা এক অনাকাংক্ষিত ধুমকেতু আহিল আৰু গোটেই আকাশখনকে বিকৃত ধূসৰ কৰি পেলালেহি৷\nবিয়াৰ প্ৰথম কেইমাহমানৰ পিছতেই তাই অনুভৱ কৰিছিল ঘৰৰ পৃথিৱীখনৰ বাহিৰেও দিগন্তৰ যেন অইন এখন পৃথিৱীত অইন কিছুমান মানুহ আছে৷ সেইবোৰ মানুহক সি এইখন পৃথিৱীৰ পৰা আঁতৰাই ৰাখিব বিচাৰে৷ মিনতিয়ে প্ৰথমে সেইবোৰ মানুহক তাইৰ বাবে অনাৱশ্যকীয় বুলি ভাবি থৈছিল৷ কিন্তু্ত লাহে লাহে তাই অনুভৱ কৰিলে তাইৰ সৈতে সম্পৰ্কতকৈও বহুত বেছি মধুৰ সম্পৰ্ক দিগন্তই অইনখন পৃথিৱীৰ মানুহৰ সৈতে ৰক্ষা কৰি আহিছে৷ তাই ভাগি পৰিছিল৷ প্ৰথমে দিগন্তৰ ওপৰত, তাৰ পিছত তাইৰ নিজৰ ওপৰত আৰু শেষত এই বিয়াখন ঠিক কৰা তাইৰ পৰিয়ালৰ আটাইৰে ওপৰত তাইৰ প্ৰচণ্ড খঙ উঠিছিল৷\nমনত অলেখ দুখ, ক্ষোভ, অপমান লৈ মিনতি এদিন এইখন ঘৰলৈ, নিজৰ উপজা ঘৰলৈ উভতি আহিল৷ সকলোৰে পৰা আঁতৰি তাই এইখন ঘৰৰ ভিতৰত অইন এটা খোলা সাজি ল’লে আৰু মনৰ ভিতৰৰ সেই খোলাটোৰ মাজত তাই কুৰুকি কুৰুকি সোমাই গৈ থাকিল৷\nমাজে মাজে সুনীতাই তাইলৈ ফোন কৰে৷ দুটা সন্তানৰ মাক হোৱাৰ পিছতো তাই আগৰ সেই ৰঙচঙীয়া ৰূমমেটজনীয়ে হৈ আছে৷ হেজাৰ চেষ্টা কৰিও তাইক মিনতিয়ে আঁতৰ কৰি ৰাখিব নোৱাৰিলে৷ সুনীতাই তাইক খবৰবোৰ দিয়ে, অমুক এতিয়া অমুকত; তমুকৰ তাৰ সৈতে বিয়া হ’ল৷ পঢ়া-শুনা শেষ কৰা সময়ত লগৰবোৰক দিয়া কথা ৰাখি আক্ষৰিক অৰ্থতে সুনীতাই সকলোৰে সৈতে যোগাযোগ ৰাখি আহিছে৷\nআৰু সেই সুনীতাৰ পৰাই হয়তো পলাশে মিনতিৰ ফোন নম্বৰ লৈছে আৰু কালি গধূলি তাইলৈ ফোন কৰিছে৷ সি তাইক লগ পাব বিচাৰে৷ ‘কিবা কথা আছে যদি ফোনতে কোৱা’ বুলি তাই বাৰে বাৰে কোৱাৰ পিছতো সি একেটা কথাতে লাগি থাকিল৷ সি এদিন অকলশৰীয়াকৈ মিনতিক লগ পাব বিচাৰে৷\nকথাবোৰ পাগুলি থাকোতে কেতিয়ানো তাই আহি দলঙখনৰ ওচৰ পালেহি মিনতিয়ে গমকে নাপালে৷ দলঙখনত থিয় হৈ তাই এবাৰ নৈখনলৈ চাই পঠালে৷ দূৰৈৰ পৰা নৈখন সন্তপৰ্ণে বৈ আহি আছে৷ মাজৰ চাপৰিটোতে এডৰা কঁহুৱা লহপহকৈ ফুলি আছে৷ তাইৰ আচৰিত লাগিল৷ শেষৰ বাৰ যেতিয়া তাই এইখিনিলৈকে আহিছিল তেতিয়া ভৰবাৰিষাৰ নৈখন ফেনে ফুটুকাৰে উফন্দি আছিল৷ দুয়োপাৰৰ মাটি খহাই নদীখনে নিজকে বহল কৰি লৈছিল৷ নৈৰ মাজৰ চাপৰি ডৰাৰ কোনো চিন চাবে নাছিল৷ অথচ আজি কিমান নীৰৱে নৈখন বৈ আছে৷ পানীৰ মাজৰ পৰা মূৰ দাঙি উঠা চাপৰডৰা আজি কঁহুৱাৰে ভৰি উঠিছে৷\n“চোৱা মিনতি৷ তোমাৰ কথাবোৰ মই শুনিছোঁ৷ বোধহয় তুমিও মোৰ কথাবোৰ গম পোৱা৷ দুয়োৰে এই অৱস্থা হোৱাত আমাৰ একো দোষ নাই৷ কিন্তু্ত আমাৰ জীৱনটোক আমি এই অৱস্থালৈ ঠেলি দিবলৈ অইনক সুবিধা দিয়াতো আমাৰ দোষ নহয়নে? ” পলাশে কালি তাইক কৈছিল৷\nহয়তো হয়! হয়তো নহয়! তাই ভাবি ভাবি একো পাৰ পোৱা নাছিল৷ অইন এটা সপোন লৈ নতুন এটা বাটেৰে আকৌ খোজ পেলাবলৈ তাইৰ ভয় লাগিছিল৷ তাইৰ বিতৃষ্ণা জাগিছিল৷ সকলোৰে ওপৰত তাইৰ আকৌ এবাৰ খঙ উঠিছিল৷ কিন্তু্ত এটা সময়ত তাই বুজিছিল, মানুহবোৰৰ প্ৰত্যাহিক জীৱন যাত্ৰাৰ তলত ডুবি থকা তাইৰ এই খঙৰ কোনো মূল্য নাই৷ তাইৰ অভিমানক বুজাৰ চেষ্টা কৰিবলৈ এতিয়া কাৰো সময়ো নাই৷ সময় বৰ নিষ্ঠুৰ৷ সময়ৰ গতিত ভাঁহি মানুহবোৰে যদি কোনোবাদিনা তাইৰ ওপৰতে সকলো দোষ জাপে! তাই কি কৰিব তেতিয়া! কি উত্তৰ দিব তাই সকলোকে! উত্তৰ দিব পৰাকৈ মনৰ জোৰ থাকিবনে বা তাইৰ ওচৰত!\nতাই আকৌ এবাৰ নৈখনৰ মাজলৈ চাই পঠালে৷ কহুঁৱাডৰা হালিছে৷ বতাহৰ কোবত দোঁ খাই খাই পৰিছে৷ কিন্তু যেন হাঁহিবলৈ এৰা নাই৷ বৰঞ্চ ঢৌ খেলি উঠা কঁহুৱাডৰাত বতাহে অইন এক মাদকতাহে সানি দি থৈ গৈছে৷ পলাশেও তাইৰ জীৱনলৈ যেন শাৰদী বা লৈ আহিছে৷ তাক তাই বাধা দিয়াৰ কিবা থল আছেনে! বাৰিষাৰ ওফন্দি উঠা নৈৰ তলত ডুবি ৰোৱাতকৈ শৰতৰ এই মুকলি চাপৰিডৰাত বেছি আশাৰ বতৰা নাই নে!\nমিনতিৰ মনটো মুকলি মুকলি লাগিল৷ হঠাতে যেন তাইৰ মনৰ মাজৰ পৰা বৰ গধূৰ বোজা এটা আঁতৰি নাইকিয়া হৈ গ’ল৷ হয়তো পলাশে ঠিকেই বুজিছে৷ তাইৰ জীৱনটোক চেপি খুন্দি পেলাবলৈ অইনক সুবিধা কৰি দিয়াতো তাইৰ নিজৰহে দোষ৷ পলাশ তাইৰ ওচৰলৈ দোষৰ শুধৰণি হৈ আহিছে৷ তাক অৱজ্ঞা কৰা মানে তাই অইন এটা দোষ কৰা হ’ব৷ অইন এটা দোষ তাই কৰিব নোৱাৰে৷ এই দোষ তাই কৰিব নালাগে৷\nহাতত লৈ থকা ম’বাইলটো লৈ তাই পলাশৰ নম্বৰ উলিয়ালে৷ গভীৰ প্ৰত্যয়েৰে নম্বৰটো কল কৰি তাই পলাশৰ মাতষাৰ শুনিবলৈ ব্যাকুল হৈ পৰিল৷ ৰাতিপুৱাৰ কোমল ৰ’দজাকে তেতিয়া তাইৰ মনৰ এন্ধাৰকণ নাইকিয়া কৰি নিছিল৷\n← সোপাধৰা (মলিন মজুমদাৰ)\nএখন কুহুমবুলীয়া চহৰৰ সাধু : অনিন্দিতা পৰাগ ডেকা →\nদেৱদাস (ধ্ৰুৱজ্যোতি বাৰিক)\nমূলধন — মণ্টু কুমাৰ বৰঠাকুৰ


মেহবুবাই ক'লে-"বন্দুক উঠালে একো লাভ নহ'ব, মৰি যাবা!" প্ৰধানমন্ত্ৰীলৈ প্ৰশ্ন অসমৰ দৰে জম্মু-কাশ্মীৰত কিয় নহয়?– News18 assam\nমেহবুবা মুফতীয়ে জম্মু আৰু কাশ্মীৰৰ যুৱকসকলক কয় যে কোনেও অস্ত্ৰৰ ভাষা বুজি নাপাব। যদি আপুনি আপোনাৰ চিন্তাবোৰ শান্তিপূৰ্ণভাৱে উপস্থাপন কৰে, পৃথিৱীয়ে আপোনাৰ কথা শুনিব।\nLast Updated : April 12, 2021, 18:51 IST\nজম্মু-কাশ্মীৰৰ প্ৰাক্তন মুখ্যমন্ত্ৰী তথা পিপলছ ডেম'ক্ৰেটিক পাৰ্টিৰ মুৰব্বী মেহবুবা মুফতীয়ে (পিডিপি ৰ মুৰব্বী মমতা বেনাৰ্জী) আকৌ এবাৰ বিশেষ দাবী উত্থাপন কৰিছে। তেওঁ জম্মু আৰু কাশ্মীৰৰ যুৱক-যুৱতীসকলক অস্ত্ৰ ত্যাগ কৰি কথা পাতিবলৈ আহ্বান জনাইছে। মেহবুবা মুফতীয়ে কয়, "আমি আমাৰ ৰাষ্ট্ৰক আমাৰ পৰা যি কাঢ়ি লোৱা হৈছিল তাক ঘূৰাই দিবলৈ কওঁ।" তেওঁ কয়, "যদি আপুনি জম্মু-কাশ্মীৰৰ লোকসকলক বিচাৰে, তেন্তে আপুনি আমাৰ সন্মান পুনৰুদ্ধাৰ কৰিব লাগিব। অন্য কোনো উপায় নাই।"\nমুফতীয়ে লগতে কয়, "মই মোৰ দেশক এইটোৱেই কওঁ। মোৰ কথাত বিজেপিয়ে কিয় খং কৰে? মই পাকিস্তানক সুধিম নেকি?" জম্মু-কাশ্মীৰৰ প্ৰাক্তন মুখ্যমন্ত্ৰীগৰাকীয়ে কয়, "যদি প্ৰধানমন্ত্ৰী নৰেন্দ্ৰ মোদীয়ে অসমৰ সন্ত্ৰাসবাদীসকলক মূলসুঁতিত যোগদান কৰিবলৈ আৰু তেওঁলোকৰ অস্ত্ৰ-শস্ত্ৰ ত্যাগ কৰিবলৈ আহ্বান কৰিব পাৰে, যদি বড়োসকলৰ সৈতে আলোচনা হয়, তেন্তে জম্মু-কাশ্মীৰত একেটা কৰাত কি অসুবিধা আছে?" মুফতীয়ে সুধিছে যে কাৰাগাৰৰ বাহিৰে আন কোনো বিকল্প কিয় নাই। এই অন্যায় কিমান দিন ধৰি চলি থাকিব?\nমুফতীয়ে জম্মু আৰু কাশ্মীৰৰ যুৱক-যুৱতীসকলক আবেদন জনাইছে:\nপিডিপি ৰ মুৰব্বীয়ে জম্মু আৰু কাশ্মীৰৰ যুৱকসকলক কয় যে কোনেও অস্ত্ৰৰ ভাষা বুজি নাপাব। যদি আপুনি আপোনাৰ চিন্তাবোৰ শান্তিপূৰ্ণভাৱে উপস্থাপন কৰে, পৃথিৱীয়ে আপোনাৰ কথা শুনিব। যদি আপুনি বন্দুকৰ ভাষা কয়, আপোনাক হত্যা কৰা হ'ব আৰু আপুনি একো নাপাব। মই জম্মু-কাশ্মীৰৰ যুৱক-যুৱতীসকলক অস্ত্ৰ ত্যাগ কৰি কথা পাতিবলৈ অনুৰোধ জনাইছো, মুফতীয়ে কয়। তেওঁলোকে এদিন শুনিব লাগিব।\nইয়াৰ পূৰ্বে, মেহবুবা মুফতীয়ে কৈছিল যে জম্মু-কাশ্মীৰৰ জনসাধাৰণৰ বিৰুদ্ধে কেন্দ্ৰৰ আক্ৰমণ মিলিজুলি যুঁজিব লাগিব।\njammu and kashmirMehbooba MuftiPeace Talk